
Preambul 

Pe treapta a patra, în ordine ascendentă, a ierarhiilor cerești, așa cum 
le orânduiește Dionisie Aeropagitul, se află „Stăpâniile”, sau „Stăpâ- 
nirile” (gr. &covoiav, lat. Potestates). Corespondentul lor ebraic este 
Elohim. Termenul grecesc se traduce prin „Autorităţi”. Sunt oșştiri situ- 
ate deasupra arhanghelilor și în mod special implicate în creaţia lumii. 
Dar „covoia” are, în Noul Testament, o întrebuințare aparte, pe care 
vom încerca să o lămurim, analizând parabola lucrătorilor nevrednici 
ai viei, o parabolă a nesocotirii autorităţii și a restaurării ei. lată, mai 
întâi, textul propriu-zis al parabolei, în cele trei versiuni ale lui. (Am 
ales traducerea lor din ediția Bartolomeu Anania): 


Mt. 21, 33-46: „Ascultaţi altă parabolă: Era un om stăpân al casei sale, care 
a sădit vie; și a împrejmuit-o cu gard, a săpat în ea teasc, a clădit turn și 
a dat-o pe seama lucrătorilor, iar el s-a dus departe. lar când s-a apropiat 
vremea roadelor, și-a trimis slujitorii la lucrători, ca să-i ia roadele; dar lucră- 
torii, prinzându-i pe slujitori, pe unul l-au bătut, pe altul l-au omorât, iar pe 
altul l-au ucis cu pietre. A mai trimis alți slujitori, mai mulți decât cei dintâi, 
și tot așa au făcut cu ei. În cele din urmă L-a trimis la ei pe fiul său, zicând: 
De fiul meu se vor rușina. Dar lucrătorii viei, văzându-l pe fiu, au zis între ei: 
Acesta este moștenitorul; veniţi să-l omorâm și să avem noi moștenirea lui... 
Și, punând mâna pe el, l-au scos afară din vie și l-au omorât. Deci, când va 
veni stăpânul viei, ce le va face lucrătorilor acelora? Iar ei I-au răspuns: Pe 

cei răi cu rău îi va pierde, iar via o va da altor lucrători, care-i vor da roadele 
la vremea lor. lisus le-a zis: Oare niciodată n-aţi citit în Scripturi: Piatra pe 
care au nesocotit-o ziditorii, aceasta a ajuns în capul unghiului; de la 
Domnul s-a făcut aceasta și minunată este în ochii noștri? De aceea vă 
spun: Lua-se-va de la voi împărăţia lui Dumnezeu și i se va da neamului care-i 
va face roadele. Cel ce va cădea pe piatra aceasta se va sfărâma, iar pe cel pe 
care ea va cădea, îl va zdrobi. lar arhiereii și fariseii, auzindu-l parabolele, au 
înțeles că despre ei vorbește. Și căutând să-L prindă s-au temut de mulțime, 
pentru că îl socotea proroc."” 

Mc. 12, 1-12: „Și a început să le vorbească în parabole: Un om a sădit o vie, 
a împrejumuit-o cu gard, a săpat în ea teasc, a clădit turn și a dat-o pe seama 
lucrătorilor și s-a dus departe. Și la vremea cuvenită a trimis la lucrători un 
slujitor ca să ia de la ei din roada viei. lar ei, prinzându-l, l-au bătut și i-au 
dat drumul fără nimic. Și din nou a trimis la ei un slujitor, dar și pe acela, 
lovindu-l cu pietre, i-au spart capul și l-au izgonit cu ocară. Și a trimis un 
altul. Dar și pe acela l-au ucis; și pe mulți alții, pe unii i-au bătut, iar pe alții 
i-au omorât. Încă îl mai avea pe un fiu al său iubit, și în cele din urmă l-a 
trimis la lucrători spunându-și: De fiul meu se vor rușina. Dar acei lucrători 
au zis între ei: Acesta este moștenitorul; veniți să-l omorâm, și moștenirea 
a noastră va fi... Și au pus mâna pe el, l-au omorât și l-au aruncat afară din 
vie. Ce va face stăpânul viei? Va veni și pe lucrători îi va pierde, iar via o va da 
pe seama altora. Oare nici scriptura aceasta n-aţi citit-o: Piatra pe care au 
nesocotit-o ziditorii, aceasta a ajuns în capul unghiului; de la Domnul 
s-a făcut aceasta și este minunată în ochii noștri? Și căutau să-l prindă, 
dar se temeau de popor; fiindcă înţeleseseră că împotriva lor a spus parabola. 
Și lăsându-L, s-au dus.” 

Lc. 20, 9-19: „Și a început să-i spună poporului parabola aceasta: Un om 
a sădit vie și a dat-o pe seama lucrătorilor și a plecat departe pentru multă 
vreme. Și la vremea cuvenită a trimis la lucrători un slujitor ca să-i dea din 
rodul viei. Lucrătorii însă, bătându-l, l-au trimis fără nimic. Și a trimis apoi 
un alt slujitor; dar ei, bătându-l și pe acela și batjocorindu-l, l-au trimis fără 
nimic. Și după aceea l-a trimis pe al treilea, dar ei, rânindu-l și pe acela, l-au 
alungat. Și stăpânul viei a zis: Ce voi face? Îl voi trimite pe fiul meu cel iubit; 
poate că de el se vor rușina. Dar lucrătorii, văzându-l, s-au vorbit între ei 
zicând: Acesta este moștenitorul; să-l omorâm, pentru ca a noastră să fie 
moștenirea...Și scoțându-l afară din vie, l-au ucis. Așadar, ce le va face aces- 
tora stăpânul viei? Va veni, și pe lucrători îi va pierde, iar via o va da altora. 

Iar ei, auzind, au zis: Doamne fereşte! El însă, privind la ei, a zis: Așadar, 
ce-nseamnă ceea ce e scris: Piatra pe care au nesocotit-o ziditorii, aceas- 
ta a ajuns în capul unghiului? Tot cel ce va cădea pe piatra aceasta se va 
sfărâma, iar pe cel pe care ea va cădea, îl va zdrobi. Și cărturarii și arhiereii 
căutau să pună mâna pe El în chiar ceasul acela, dar se temeau de popor; că 
înțeleseseră că împotriva lor a spus El această parabolă.” 

a. „Soarta” hermeneutică a acestei parabole este dintre cele mai agitate. 
S-a putut spune că avem de-a face cu „unul din cele mai grele texte ale 


=» 


tradiției creștine”, o „poveste de groază” (Horrorgeschichte), „un text 


periculos”? 


„conținând prea multe elemente de „absurd” (stăpânul care 
trimite neîncetat mesageri și pe însuși fiul său, în ciuda experienţei, 
mereu repetate, a uciderii lor)”. Exegeza de după al doilea război mondi- 
al (ilustrând teza textului „periculos”) a emis ipoteza unei componen- 
te antisemite a parabolei: Dumnezeu-Tatăl se răfuiește cu poporul lui 
Israel și decide, în final, că îl va deposeda de prerogativele sale (va da 
„via” altora). Este evident că ipoteza nu se susține, decât dacă socotim 
că și unele pasaje din Vechiul Testament sunt „anti-semite”. În realitate, 
și la Is. 5, 7 și la Is. 3, 14 și la ler. 12, 10, „via” e o metaforă a lui Israel, 
iar supărarea divină se referă nu la ea, ci la proasta ei administrare. La 
fel, în parabola noutestamentară, nu via este obiectul mâniei sacre, ci 
cei care se ocupă de ea: nu de israeliți e vorba, ci de elita lor conducătoa- 
re (care de altfel, e de față când isus vorbește și se recunoaște în pilda 
spusă de El). E adevărat însă că există, în scrierile veterotestamentare, 
o acumulare de tensiune între poporul ales și trimișii — prost primiţi 
- ai Domnului (Cf. 2 Rg. 24, 19; 36, 15; ler. 7, 25-26; 26, 21), dar nu 
această dimensiune a Vechiului Legământ e în discuţie aici. Pe de altă 


1 Tania Oldenburg, „Spiralen der Gewalt (Die bâsen Winzer), în Roben 
Zimmermann (ed.), Kompendium der Gleichnisse Jesu, Giiterslocher Verlagshaus, 
Giitersloch, 2007, p. 365. 

2 Ibid.,p.353 și 365. 

3 Cf. Reinhard Feldmeier, „Heilim Unheil. Das Bild Gottes nach dem Parabelvon den 
bâsen Winzern”, în Theologische Beitrăge, 25 (1994), p. 10, cu citate din E. Lohmeyer, 
care vorbește de „neverosimilitatea” textului și din E. Hirsch, după care „Stăpânul 
viei se comportă pur și simplui ca un nebun”. Mai subtil, Paul Ricoeur vorbește despre 
„extravaganța” voită a parabolelor, ca strategie a deschiderii de noi perspective. (Cf. 


Paul Ricoeur, „Biblical Hermeuneutics”, în Semeia, 4, (1975), pp. 29-145. 

Parabola viei 
(A lucrătorilor 
ucigași), prid- 
vorul bisericii 
Sfinții Împărați 
a Mănăstirii 


Hurezi, 1694 


parte, e un fapt că Biserica primelor veacuri creștine a dat, prin comen- 
tatori ca Sf. Irineu, sau Sf. loan Gură de Aur, o interpretare anti-iudaică 
a parabolei, care însă nu e susținută de textul propriu-zis. 

Mai greu de înțeles sunt însă o sumedenie de „analize” care se strădu- 
iesc să introducă temele parabolei în circuitul câtorva „ideologii” coche- 
te, fără legătură cu mesajul lor real, cu intenția „autorului”, cu situa- 
rea lui istorică. Textul e, practic, uitat, sau rescris, pentru a îngădui 
un comentariu divagatoriu, trendy, politically correct, de natură - cum 
spune, pe bună dreptate, Klyne Snodgrass - să-i „uzurpeze” sensul. În 
studiul deja citat, Tania Oldenburg, contrariată de faptul că, printre 
lucrătorii viei, nu se vorbește de nici o femeie, condamnă perspectiva 
„androcentrică” a istorisirii. Cât despre violența podgorenilor, ea se 
explică prin situaţia lor economică disperată, cauzată de exploatarea 


4 Pentru toată această dezbatere, vezi, între altele, David Stern, „Jesus'Parables 
from the Perspective of Rabbinic Literature: The Example of the Wicked Husbandmen”, 
în C. Thoma, M. Wyschogrod (editors), Parable and Story in Judaism and Christianity, 
New York, 1989, pp. 42-80, Aaron A. Milavec, „A Fresh Analysis of the Parable of the 
Wicked Husbandmen in the Light of Jewish-Christian Dialogue”, în C. Thoma și M. 
Wyschogrod, op. cit. pp. 81-117; Klyne R. Snodgrass, „Recent Research on the Parable 
of the Wicked Tenants: An Assessment”, în Bulletin for Biblical Research, 8 (1998), 
pp. 191-193. 

localnicilor de către latifundiari străini de ţară (W și L. Schottroff)5. 
William Herzog crede și el că parabola exprimă suferința fermierilor 
evrei, care, din propietari ai pământului, ajunseseră simpli muncitori 
plătiți.5 Derapajul culminează cu o „contribuţie” din 2003 a lui R. Q, 
Ford, care susține că avem dinainte o parabolă anti-război, utilizabilă 
pentru o mai bună înțelegere a războiului din Iraq. (Stăpânul viei fiind 
o metaforă a cotropitorilor americani).” 

Inainte de a încerca o lectură proprie a parabolei, vom aminti alte trei 
interpretări care, spre deosebire de cele menționate adineaori, se apleacă 
asupra textului cu ceva mai multă responsabilitate hermeneutică, chiar 
dacă, din punctul nostru de vedere, abuzează și ele, uneori, de virtuțile 
ingeniozității. Pentru Paul Ricoeur, de pildă, Parabola lucrătorilor nevred- 
nici ai viei trebuie văzută în strânsă legătură cu Parabola semănătorului. 
În amândouă e vorba de „roade” obţinute ca efect al unei însămânţări 
divine, respectiv de obstacolele care le pot împiedica să ajungă la destina- 
ţia lor legitimă. Ricoeur constată că în loc să trimită „stăpânului” recol- 
ta cerută, lucrătorii tocmiți îi trimit corpul mort al câte unui mesager. 
Concluzie: există o conexiune inversă între „rod” și „viaţă. Între Cuvânt 
și trup. Pentru ca cel dintâi să se afirme, trebuie ca cel de-al doilea să 
se stingă. lar afirmarea celui dintâi e totuna cu recunoașterea lui lisus 
ca fiind Hristos.* Demonstrația e de o ispititoare fineţe, dar forțează în 
mod arbitrar (și inexplicabil) textul analizat. În realitate, proprietarul 
viei nu capătă rodul în locul mesagerilor sacrificați: nu capătă nimic. 
Sacrificiul trimișilor nu are ca rezultat livrarea recoltei. 

O perspectivă specifică asupra parabolei aduce abordarea ei dintr-un 
unghi marcat de psihologia analitică a lui C. G. Jung: „stăpânul” e indi- 


5 Apud Tania Oldenburg, op. cit., pp. 358-359. 

6  WilliamR. Herzog, Parables as Subversive Speech: Jesus as Pedagogue of the Oppressed, 
Westminster / John Knox, Louisville, 1994. În mod surprinzător, până și un exeget de 
talia lui Joachim Jeremias, în cartea sa despre Parabolele lui lisus, a fost tentat, încă 
din deceniul al șaselea al veacului trecut, să invoce „starea de spirit revoluționară a 
țăranilor galileeni”. 

7  R.Q. Ford, The Iraqi Conflict and a Parable of Jesus, Constellation (Fall 2003): http:// 
www.tepc.org / resources / constellation, apud Tania Oldenburg, op.cit. p.363. 

8 Cf. Paul Ricoeur, The Bible and the Imagination, în H. D. Benz (ed.), The Bible as a 
Document of the University, Scholars Press, Chico, 1981, pp. 59, 65, 66, 68. 

vidul uman în genere, via e spiritul din noi, care trebuie grădinărit, 
îngrijit, „trecut pe rod”, lucrătorii cei răi sânt credințele, deprinderile 
şi atitudinile noastre negative, trimișii stăpânului sunt mesajele divine 
rejectate de eul recalcitrant, iar uciderea fiului este respingerea adevă- 
ratului „moștenitor” al sufletului, piatra lui unghiulară, lisus Hristos, 
care locuiește de drept în centrul lui.? 

În sfârșit, demnă de menţionat ni se pare cercetarea versiunii pe care 
o dă parabolei Evanghelia după Toma. Jean-Marie Sevrin observă că, 
în textul lui Toma, ea e grupată în aceeași suită (logia 63-65) cu alte 
două parabole (Bogatul nesăbuit şi Cina cea mare). Toate trei incriminea- 
ză atașamentul față de avere, care aduce cu sine dezastrul și blochează 
mântuirea. Nu numai în cazul lucrătorilor viei, ci și în cazul proprie- 
tarului. Acesta din urmă nu e neapărat un om „bun” (pyo70$), cum 
se spune la începutul parabolei. Sevrin propune lectura xpyorng, care 
înseamnă „cămătar”. Dar chiar și în accepțiunea „om bun”, proprie- 
tarul ar fi o dovadă a faptului că preocuparea excesivă pentru bunuri 
materiale e destrămătoare pentru oricine!!. 

În ce ne privește, preferăm să ne întoarcem la text și la inserția lui 
posibilă într-o analitică a modului în care mesajul divin este (sau nu) 
recepționat de cei cărora li se adresează. 

b. Problema autorităţii. În parabola de mai sus nu e vorba, ca în Parabo- 
la Semănătorului, sau în aceea a Copiilor din Piețe, de simple devieri și 
obnubilări al receptivităţii, (opacitate mentală, superficialitate, supra- 
licitare a lumescului, sau abuz al spiritului critic). E vorba de transfor- 
marea blocajului în agresiune. E vorba de o non-receptivitate furioasă, de 
un refuz, care se manifestă ofensiv, mergând până la crimă. Lucrătorii 
nevrednici ai viei nu sunt nici indiferenți, nici inadecvaţi față de mesa- 
jul care li se transmite. Nevrednicia lor devine vrednicia de a respinge, 
de a anula. Înainte de a înțelege sau nu ceea ce Li se cere, ei vor suprima- 
rea sursei care li se adresează. În termeni contemporani, am putea numi 


9 Cf. Robert Winterhalter și George W. Fisk, Jesus” Parables: Finding Our God Within, 
Paulist, New York, 1993, pp. 112-117. 

10 Cf. Jean-Marie Sevrin, Un groupement de trois paraboles contre les richeses dans 
L'Evangile selon Thomas: Ev'Ih 63, 64, 65, în Jean Delorme (ed.), Les paraboles evangeliques: 
Perspectives nouvelles, Cerf, Paris, 1989. 


11  Cf.K. Snodgrass, op.cit., p. 195,n.42 

comportamentul lor „ateism militant”, necredință dictatorială, furor al 
secularizării. 

Lucrătorii tocmiţi să lucreze via în absenţa stăpânului sfârșesc prin a 
nu-i recunoaște dreptul de proprietate: nu numai că nu-i dau partea 
cuvenită din rodul obținut, dar îi maltratează și ucid mesagerii, iar la 
urmă îi omoară fiul, sperând să uzurpe, astfel, dreptul la moștenire. 
În fond, ceea ce lucrătorii pun în discuţie este autoritatea celui care i-a 
angajat: autoritatea lui asupra bunurilor sale și autoritatea lui asupra 
lor. Nu poate fi întâmplător că, în toate evangheliile sinoptice, para- 
bola lucrătorilor nevrednici ai viei e rostită într-un context în care 
„arhiereii, cărturarii și bătrânii” cer lui lisus să-și explice „autoritatea” 
(£ovoia): cu ce putere, în numele a ce și al cui faci ceea ce faci? — sună 
întrebarea lor. (Cf. Mt. 21, 23-27, Mc. 11, 27-33, Lc. 20, 1-8). Același 
termen (£covoia) apăruse în trei pasaje anterioare (Mt. 7, 29; Mc. 1, 22; 
Lc. 4, 32), nu însă ca subiect de interogație suspicioasă, ci ca atribut 
impunător al discursului hristic: lisus, spre deosebire de „cărturarii” 
din jur, vorbește - spune textul — ca unul care are „autoritate” (putere). 
Problema este a recunoaște această autoritate, a o credita, a fi receptiv 
la manifestările ei. Recunoașterea autorităţii e, prin urmare, o condi- 
ție „eliminatorie” a asimilării mesajului ei. Parabolele nu pot ajunge la 
cei care se situează în afara autorităţii hristice, mai exact la cei pentru 
care lisus e în afara sferei autorităţii. (E de menţionat, în treacăt, că la 
Marcu, „fiul” ucis e scos în afara viei, iar la Luca, el este ucis după ce e 
scos în afară). 

Dar ce fel de autoritate e aceea pe care o întruchipează Fiul? Și de ce 
viața spirituală nu se poate lipsi de orizontul ordonator al unei instan- 
ţe autoritare, al unui „ascendent” asumat? E o întrebare grea pentru 
lumea modernă, care a confecționat conceptului de „autoritate” un 
„dosar” mai curând discutabil. Chestionarea metodică a oricărei preala- 
bile autorități cognitive ca prim pas al drumului către adevăr a devenit, 
de la Descartes încoace, procedura „de bun simţ” a investigației filo- 
sofice. „Măcar o dată în viață” trebuie să te îndoiești de tot: percepții 
senzoriale, texte, învăţători. Cu alte cuvinte, Descartes pariază strate- 


gic pe ceea ce unii exegeți au numit „autoritatea persoanei întâi”!?. Dar 


12 Cf. Steven L. Reynolds, „Descartes and First Person Authority”, în History of 
Philosophy Quarterly, Vol. 9, nr. 2, apr. 1992, pp. 181-189. 


16 ANDREI PLEȘU 


și dincolo de teritoriul filosofiei, „autoritatea” a căpătat conotaţii anti- 
patice. Să amintim contaminarea deformatoare pe care ea a suferit-o 
dinspre conceptul puterii. Orice putere politică e potenţial nelegitimă, 
prin urmare orice invocare a autorităţii e potenţial castratoare, nede- 
mocratică, vinovată. Instituţiile, de la Biserică la Stat, de la Școală la 
Justiţie, sunt pândite, toate, de riscul autoritarismului. Părinţii tind să 
fie prea autoritari cu copiii, bărbaţii, prea autoritari cu femeile, profeso- 
rii, prea autoritari cu elevii. Conceptul autorităţii a alunecat, pe nesim- 
țite, spre statutul ingrat al unui antonim al libertății. El pune în pericol 
drepturile omului, imperativul egalităţii sociale, autonomia persoanei. 
Poate și merită el să fie „reabilitat”? 

Să ne întoarcem la textul parabolei și la contextul evanghelic. Autori- 
tatea „stăpânului” viei, (numit ca atare doar la Matei: oiyo6eoz0TȘ) 
e, în primul rând, autoritatea celui îndreptățit prin lege ca deţinător al 
pământului, autoritatea conferită de proprietate. La Matei și la Marcu 
se adaugă îndreptăţirea celui care a investit în proprietatea sa: a împrej- 
muit-o, a înzestrat-o cu teasc și turn, a pregătit-o pentru exploatare, 
cu alte cuvinte a „creat-o” ca dispozitiv fertil. „Stăpânul” (analog al lui 
Dumnezeu) are, deci, de partea sa, autoritatea ordinii și a creaţiei.!* El 
face posibil și garantează „rodul”, ca expresie a bunei rânduieli a lumii. 
E temelia viei și a câștigului vierilor. Vierii însă vor beneficiul întregii 
construcţii, fără a accepta temelia. Cu alte cuvinte, vor să construiască 
pe nisip și nu pe stânca autorităţii legitime care i-a înființat. 

Imaginea nou-testamentară a autorităţii nu e niciodată conotată auto- 
ritar. Când lisus „menajează” opacitatea „celor din afară” o face tocmai 
pentru a nu le limita libertatea, fie ea și libertatea de a nu-l asculta. La 
fel, când avertizează asupra „minunilor” înșelătoare ale falșilor profeți 
(Mt. 24, 24; Mc. 13, 22; 2 Tes. 2, 9), sau când îi dojenește pe cei care, 
pentru a crede, vor „semne și minuni” (r&para) (In. 4, 48). A convinge 
prin miracole este, pentru El, o înșelătorie, un mod nefiresc de a induce 
supunere. Autoritatea adevărată e cea pe care o recunoști în mod liber. 
Nu e - ca să vorbim în termenii lui Max Weber -— nici autoritatea legii, 
nici cea a cutumei (tradiţiei), nici cea a carismei personale, sau a unei 
competențe livrești (ca aceea a „cărturarilor”). E autoritatea pe care o 


13 Cf. Rm. 9, 21, unde se invocă autoritatea olarului asupra lutului, așadar a 


creatorului asupra lumii create. 

alegi. Căreia îi răspunzi, căreia îi faci credit. Nu ea ţi se impune sama- 
volnic, prin dictat, ci tu ești acela care o investește, care o configurea- 
ză ca autoritate. Stăpânul viei nu uzează de forță decât la urmă, când 
toate încercările de dialog sunt definitiv eșuate. Până atunci, răbdarea 
Sa frizează inexplicabilul: e mereu în postura celui care emite apeluri 
încrezătoare (mai multe rânduri de mesageri, printre care fiul său „cel 
iubit”), e mereu cel care cere o recunoaștere echitabilă. O cere, nu o insti- 
tuie în mod unilateral. Admite, iarăși și iarăși, lipsa de ecou, ostilitatea, 
violența. E un exemplu paradoxal de autoritate care se amână pe sine, în 
speranța unei reacții adecvate, a unei consimțiri binevoitoare. Tot astfel, 
lisus are autoritate asupra auditorilor săi, numai în măsura în care 
auditorii săi îi confirmă și îi „hrănesc” autoritatea. Un fel de a spune că 
are atâta autoritate câtă i se oferă. E unul din misterele „receptivității” 
sale. De altfel, textele evanghelice vorbesc adeseori despre autoritate ca 
despre o virtute delegată. lisus însuși și-a primit întreaga autoritate („în 
cer și pe pământ”) de la Tatăl (Mt. 28, 18; In. 5, 27; 17, 2). Orice specie 
a autorității se validează, în ultimă instanţă, prin mandat divin: și cea 
a conducătorilor seculari (In. 19, 10-11; Rm. 13, 1-3) și cea a îngerilor 
(Ap. 14, 18) și cea a apostolilor (Mt. 10, 1; 2 Cor. 10, 8; 13, 10). Stăpânul 
poate conferi „împuterniciri” speciale (autoritate) și slugilor (Mc. 13, 
34; Lc. 19, 17), iar în orizontul Apocalipsei se dau „puteri” discreţionare 
morţii și tuturor flagelurilor...(Ap. 6, 8; 9, 3, 10). Prin urmare, „prin- 
ţul acestei lumi” este și el o sursă posibilă de „autoritate”: „autoritatea 
întunericului”, a diavolului (£“ovoia 700 oxorovg, 706 Jaravă) (Lc. 22, 
53; FA 26, 18; Col. 1, 13; Ef. 6, 12; Ap. 13, 2), în luptă îndârjită cu aceea 
a Mielului, asociată luminii (Ap. 18, 1). De altfel, diavolul, în încercarea 
sa de a-l ispiti pe lisus, găsește potrivit să iniţieze, între altele, un joc 
al autorităţii. Adversarul știe că prestigiul și avantajele posturii domi- 
natoare constituie o tentaţie căreia nu i se rezistă ușor. Din vârful unui 
munte, el oferă interlocutorului său „stăpânirea și slava” tuturor împă- 
răţiilor lumii (Lc. 4, 5-7). Autoritatea poate fi, așadar, impură, negocia- 
tă interesat și, la limită, cumpărată (Cf. FA, 8, 18-20). Nu e o „calificare” 
în sine. Autoritatea pe care o întruchipează lisus se deosebește însă de 
toate celelalte tipuri de autoritate (și se situează deasupra lor - cf. Col. 
2, 6) prin câteva atribute inconfundabile: vrea să fie, cum spuneam mai 
devreme, asumată în mod liber de cei cărora li se adresează, se confi- 
gurează în strictă relaţie cu ei, dobândindu-și „greutatea” prin tocmai 


18 ANDREI PLEȘU 


aportul lor (cu alte cuvinte are nevoie să fie „investită”, delegată, nu 
numai de sus în jos, ci și de jos în sus) și — ceea ce o face unică — e dispusă 
să se afirme prin sacrificiu, adică prin anulare de sine: e o Atotputerni- 
cie gata să se confrunte cu experienţa înfrângerii, a neputinței.!* 

Cel care se supune unei asemenea autorităţi îi va imita metabolismul. 
Își va găsi identitatea în chiar faptul de a și-o fi suspendat, se va recu- 
noaște pe sine ca autoritate, recunoscând autoritatea legitimă care îl 
solicită. Altfel spus, va căpăta autoritate în clipa când va recunoaște, ca 
fiind suverană, o alta. Autoritatea recunoscută se va răsfrânge asupra 
celui care o recunoaște, și se va regăsi în el în același moment în care el 
se va regăsi în ea. A dobândi autoritate în plan spiritual e a accepta să 
găzduiești instanţa autorităţii supreme, mai exact a descoperi că ești, 
în adâncul tău, totuna cu ea, local prezenței ei, „locuinţă” a ei. Cunoaș- 
terea sinelui propriu se împlinește în tocmai ieșirea din sine a sinelui, 
în întâlnirea lui cu eminența sa fondatoare. Atingi, astfel, condiția 
„fiului lui Dumnezeu”, adică a celui care a primit autoritatea Tatălui 
(In. 1, 12). Ai autoritatea de la care te împărtășești. Recuperezi postura 
de „beneficiar” al Pomului Vieţii, prin altfel de cunoaștere decât aceea, 
pripită, simplificatoare, rezultată din frecventarea originară a Pomului 
Cunoașterii (Ap. 22, 14). 

Evident, recunoașterea unei autorități exterioare sinelui propriu seamă- 
nă a „cedare de suveranitate”. Ceea ce câștigi e însă mai prețios decât 
ceea ce pierzi. Câștigi o vindecătoare comuniune cu autoritatea care „te 
umbrește”. În spațiul evanghelic, umbra (0x14) e altceva decât întune- 
ricul (ox6rog, okoria) benefice. În Faptele Apostolilor ni se povestește 
cum, în așteptarea lui Petru, oamenii își scoteau bolnavii în stradă, pe 
paturi sau tărgi, sperând ca umbra celui așteptat să cadă, vindecător, 
asupra lor (FA. 5, 15). Sfânta Fecioară devine zămislitoare, „plină de 
har” când e „umbrită”, prin Duhul Sfânt, de puterea Celui-Preaînalt (Lc. 
1, 35). Schimbarea la Faţă are și ea loc în umbra unui nor luminos (Mt. 
17, 5; Mc. 9, 7; Lc. 9, 34). Tot în umbră, în umbra răcoroasă a pomu- 


14 Cf. Reinhard Feldmeier, op. cit. p. 21: „die machtvolle Ohnmacht” (neputinţa plină 
de putere) pe care o exprimă crucifixul, în contrast cu imaginea zeului invulnerabil 
din Grecia antică. Cf. și cele două tipuri de apariţie a lui lisus în scrierile profeților: în 
umilință (Is. 53, 7) și în slavă (Dn. 2, 31 și urm.) 


15 Pentru asocierea revelaţiei cu norul vezi și 1ș. 24, 16-18. 

lui uriaș crescut din bobul de muștar, păsările cerului găsesc un bun 
adăpost pentru cuiburile lor (Mc. 4, 32). Umbra poate avea și o dimensi- 
une profetică, anticipând, în plan contingent, „bunurile viitoare” (Evr. 
8, 5 și, mai ales, 10, 1). Capacitatea de a umbri (Ezroxkrd(o) terapeutic 
e, paradoxal, apanajul autorităţii care a trecut prin episodul adumbririi 
de sine, al jertfei. lar respingerea unui asemenea episod duce, de regulă, 
de la „umbră” la „întuneric”. 

E ceea ce se întâmplă cu lucrătorii nevrednici ai viei. La prima vede- 
re, ei nu par să fie decât simpli contestatari ai autorității existente. În 
realitate, fac mult mai mult: substituie autorităţii legitime o autorita- 
te fără temei în ea însăși și anume propria lor autoritate. A nu accepta 
nici o autoritate înseamnă, de obicei, a accepta totuși una: autoritatea 
personală. Căci nu poți contesta ceva în numele a nimic. Podgorenii nu 
sânt anarhiști. Sunt insurgenți aflați în serviciul profilului și profitu- 
lui propriu, devenit idol. Nu practică doar suspendarea autorității, ci 
înstrăinarea ei, transferul prerogativelor ei asupra unei autorități fără 
autoritate: Eul sufocat de el însuși și, prin aceasta, ușor confiscabil de 
„autoritatea întunericului”. (Cf. Ap. 17, 13). Refuzând să lucreze pentru 
proprietarul viei, ei sfârșesc prin a nu mai lucra nici pentru ei înșiși. 
Dimpotrivă, își asigură un final catastrofal, o „criză” letală, de natură 
să favorizeze „ceasul” răului. 

c. Fiul și piatra din capul unghiului. S-a discutat îndelung despre sensul 
citatului psalmic de la sfârșitul parabolei (Ps. 118, 22). Exegeza s-a 
blocat, întrucâtva, pe trei direcţii: 1. Discontinuitatea dintre parabo- 
la propriu-zisă și citat. E drept că ne aflăm dinaintea unui caz special: 
parabola lucrătorilor nevrednici ai viei e singura din întregul corpus 
neotestamentar care se încheie cu un citat. O anumită tensiune între 
părţile ei e de necontestat: parabola valorifică o metaforă agrară, cita- 
tul - una arhitecturală. Povestea parabolei se termină prost, în vreme 
ce textul psalmului trimite spre un final triumfal.'* Diferenţa de regis- 
tru între cele două componente ale compoziţiei scripturare constituie, 
pentru unii interpreţi, o probă a faptului că citatul a fost adăugat ulteri- 
or, de Biserica timpurie. Alții observă că raportul dintre partea expozi- 
tivă a parabolei și versetul psalmic e raportul — curent în tradiția iudai- 
că — dintre mashal (parabolă) și nimshal (aplicaţia parabolei, explicaţia 


16 Cf. Klyne R. Snodgrass, op. cit. p. 203. 

ei). Mi se pare, totuși, evident, că există, în textul de care ne ocupăm, 
o legătură strânsă, cu nuanţă profetică, între uciderea „fiului cel iubit” 
și „piatra nesocotită de zidari”, ajunsă apoi „în capul unghiului”: e legă- 
tura dintre sacrificiu și resurecție. Parabola nu ne spune doar că via va 
fi dată altora mai vrednici, ci și că, în cele din urmă, jertfa culminează 
în răscumpărare, iar moartea în miracolul Învierii. 2. Savanţii au văzut 
însă și aici o problemă: e oare sigur că, vorbind despre „fiul” din parabo- 
lă, lisus e auto-referenţial, că face o aluzie — dinaintea oponenților săi 
- la propriul său destin? Nu cumva se referă la loan Botezătorul? Sau la 
Isaac? Nu vom intra în detaliul tehnic al acestor ipoteze!”. Credem însă, 
ca și Klyne Snodgrass, că încercarea de a înțelege această parabolă în 
afara conflictului direct dintre isus și autorităţile Templului, respectiv 
între misiunea încredințată lui lisus de Tatăl și opacitatea față de ea a 
elitei israelite, nu poate duce decât la speculaţii vagi. 3. Mai interesantă 
este o a treia dezbatere, care poate rotunji reflecția asupra „autorității” 
de la care am pornit. Ce legătură este între „Fiu” și „piatră”? Și ce fel 
de piatră e cea invocată în citatul din Psalmi? E o „piatră de temelie”, 
fundamentul pe care se înalță orice construcție? Sau este piatra care 
încununează construcţia, cea din vârf, fără de care construcția nu poate 
fi socotită încheiată? 

Asocierea dintre „fiu” și piatră are un consistent preambul veterotesta- 
mentar. Se vorbește, în mai multe locuri, despre o „odraslă” a Domnu- 
lui (mai aproape de sensul Septuagintei ar fi, poate, termenul „vlăstar”, 
„ramură” răsărită din seminţia lui David), care va înălța Tatălui Său un 
templu pe măsură. (2 Rg. 7, 12-16; [s. 4,2; 11, 1; 28, 16; ler. 23, 5; 33,15; 
Zah. 3, 8-9; 6, 12-13). „Odrasla” va fi „piatra cea mai însemnată” (Zah. 4, 
7-10) din vârful noii construcţii.!* S-a vorbit și despre un joc de cuvinte, 


17  Cf.inventarierea lor la Snodgrass, op.cit, pp. 199-202 

18 Cf. Seyoon Kim, „Jesus - The Son of God, the Stone, the Son of Man, and the 
Servant: The Role of Zechariah in the Self-ldentification of Jesus”, în Gerald F. 
Hawthorne with Otto Benz (ed.) Tradition and Interpretation in the New Testament. 
Essays in Honour of E. Earle Ellis for His 60th Birthday, Grand Rapids, Michigan, Mohr 
(Paul Siebeck), Tibingen, 1987, pp. 134-145. Pentru „secretul” filiației divine a lui 
lisus, cf. și Jack Dean Kingsbury, „Ihe Parable of the Wicked Husbandmen and the 
Secret of Jesus' Divine Sonship in Matthew; some Literary-Critical Observations”, în 


Journal of Biblical Literature, 105 / 4 (1986), pp. 643-655. 

plauzibil în context semitic, între „fiu” (ben) și „piatră” ('eben). Ipoteza e 
greu de susținut, de vreme ce lisus nu vorbea în ebraică, ci în aramaică, 
unde „fiu” se spune „bar”.!* Pasajele din Vechiul Testament semnalate 
mai sus au, toate, ecouri directe în Noul Testament. lisus e „piatra cea 
neluată în seamă” de constructori și ajunsă „în capul unghiului” (FA. 4, 
10-11. Cf și 1 Cor. 3, 11-12; Ef. 2, 20; 1 Ptr. 2, 4-10). Rămâne deschisă 
întrebarea cu privire la sensul exact al „pietrei din capul unghiului”. 
Exegeza deosebește între o accepţiune „orizontală” a termenului și una 
verticală. În plan orizontal, piatra unghiulară e cea care leagă la colţ 
(și ţine laolaltă) două ziduri alăturate, ceea ce se poate întâmpla fie la 
nivelul bazei construcției (caz în care „unghiul” face parte din structura 
temeliei), fie la nivelul acoperișului, caz în care piatra unghiulară are 
și aspectul unui ornament de tipul balustradei, care să prevină căde- 
rea peste cei de jos. (cf. Dt. 22, 8).% E însă clar că, în acest înțeles, o 
clădire are cel puţin patru asemenea „pietre” și că asta intră în contra- 
dicţie cu unicitatea lui lisus. Coroborând diferitele locuri în care apar 
termenii kepai1 yoviac (lat. lapis summus angularis, sau caput anguli) 
și akpoyovaiog (lat. summus angularis), se poate conchide că sensul de 
„temelie”, fundaţie și cel de „cheie de boltă” se referă, în egală măsu- 
ră, la „amplasamentul” hristic în economia creaţiei și a edificării spiri- 
tuale. lisus e și întemeietorul templului interior (fundaţia lui) (cf. între 
altele, Mt.7, 24) și locuitorul lui (1 Cor. 3, 16; 2 Cor. 6, 16, In. 14, 20) și 
încununarea lui. Fără „bază” solidă, o clădire nu poate fi începută, dar 
fără cheie de boltă ea nu poate fi socotită încheiată. Amândouă sunt 
expresia aceleiași „autorități”. De modul cum adopți autoritatea legi- 
timă drept „temelie” depinde modul cum o primești ca „încununare”. 
Refuzul autorităţii te situează între a fi neîntemeiat și a fi neterminat: 
fără punct de sprijin și fără ţintă. lar în cele din urmă suspensia opțiu- 
nii te destramă: temelia devine obstacol, 410og zpoorouuarog kai nETpa 


19  ArlandJ. Hultgren, The Parables of Jesus. A Commentary, Eerdmans, Grand Rapids, 
Michigan/Cambridge U.K., 2002, p. 363. 

20  Accepţiunea „orizontală” a „pietrei unghiulare” e susținută de J. Duncan M. 
Derrett, „Ihe Stone that the Builders rejected”, în F. L.Cross (ed.), Studia Evangelica, 
vol IV, Part I, Akademie-Verlag, Berlin, 1968, pp. 180-186. O discuţie mai nuanţată 
a problemei oferă F. F. Bruce, „New Wine in Old Skins: III. The Corner Stone”, în The 


Expository Times, 84 (1972-1973), pp. 231-235. 

oravodlov (lat. lapis offensionis, petra scandali, „piatră de-mpiedicare”și 
„piatră de poticnire”, cf. Rm. 4, 32-33 unde se preia Is. 28, 16; dease- 
menea Is. 8, 14), iar cheia de boltă se prăbușește peste tine (Cf. Dn. 2, 
34-35). Subminat din interior și (sau) des-ființat din afară, „lucrăto- 
rul nevrednic” se va pierde. „Tot cel ce va cădea pe piatra aceasta se va 
sfărâma, iar pe cel pe care ea va cădea, îl va zdrobi” (Lc. 20, 18. cf. și Mt. 
21, 44). Revenind la textul parabolei în discuţie, vom spune că podgo- 
renii insurgenți vor fi văduviți exact de ceea ce vroiau să obțină: moște- 
nirea averii (rAnpovouia). Nerecunoașterea autorităţii apare, astfel, nu 

ca o răzmeriță oarecare, ci ca o criză de statut, ca o ieșire din rânduiala 
tradiției. Celui care nu admite nici un ascendent, celui care nu acceptă 
nici o raportare la ordinea care îl include, la instanța care îl face posi- 
bil, nu i se poate transmite nimic. Cine nu are deprinderea de a privi în 
sus, pe deasupra capului propriu, cine nu știe să admire, să respecte, să 
compună cu o „superioritate” exterioară sinelui propriu, pe scurt, cine 
nu crede decât în propria autoritate sfârșește prin a fi „dezmoștenit”. Nu 
poate fi răsplătit, nu i se poate promite nimic. Modelul moștenitorului 
este Iisus însuși („moștenitor a toate”, Evr. 1, 2. Cf. și expresia 0 1i0og 
Tijs Kimpovouias, „piatra moștenirii” de la Za. 4, 7). Singură consimţirea 
la autoritatea Lui mijlocitoare făgăduiește (Ga. 3, 18) viață veșnică (Tit 
3, 7), aduce răsplată (Col. 3, 24), garantează „moștenire nestricăcioasă 


=» 


și neîntinată și neveștejită” (1 Ptr. 1, 4). Cu alte cuvinte, nu uzurpând 
autoritatea devii moștenitor, ci, dimpotrivă, adăugând-o vieţii tale. 
Recunoașterea autorității nu e dispreț de sine, ci pasul decisiv pentru 
obţinerea unui drept: dreptul de a accede la receptivitate, de a participa 
la moștenirea Moștenitorului. 

Respingerea autorităţii, a oricărei autorităţi, este simptomul unei rela- 
ţii deficiente cu „deasupra”, cu topografia „vârfului”. Într-un studiu 
din 1930 despre piatra unghiulară?!, Joachim Jeremias are dreptate să 
accentueze asupra sensului ei de „cheie de boltă”, „cap” al construcţiei, 
încoronare (Bauschlufstein). Sintagma „piatră de temelie” (Eckstein) nu 
se justifică, din punctul lui de vedere, decât pentru textul din Is. 28, 16 
(ză Geueiza J10v) şi pentru cele câteva preluări nou-testamentare. Sunt 
invocate surse felurite (Testamentul lui Solomon, 22, 7; 23, 2-4; Hippolyt, 
Elenchos, V, 7, 35; Tertullian, Adv. Marcion, III, 7; Symmachus, Aphraa- 
tes, precum și pasaje din Targum și Talmud) care consolidează accepțiu- 
nea de „piatră finală”, destinată să desăvârșească întreaga construcţie. 
În această postură — postura autorităţii supreme -— este lisus „aruncat” 
dinaintea lui Pilat: „Nu avem împărat decât pe cezarul!” (In. 19, 15), 
strigă mulțimea. La fel strigaseră și supușii „omului de neam mare”, 
plecat să-și ia investitura de a domni: „Nu vrem ca acesta să domnească 


> 


peste noi!” (Lc. 19, 149). La fel gândesc și lucrătorii nevrednici ai viei: 


nimeni deasupra noastră!. Nici un stăpân în afară de noi! Rezultatul este 


21 Joachim Jeremias, „Kewoin yoviag - Akpoyoviuoioc”, în Zeitschrift fiir die 
Neutestamentliche Wissenschaft und die Kunde der ălteren Kirche, 29, (1930), pp. 264-280. 


24 ANDREI PLEȘU 


transformarea temeliei în piedică și a cheii de boltă în avalanșă zdrobi- 
toare. Ceea ce pentru credincioși e adevăr fondator (Is. 28, 16), pentru 
necredincioși e piatră de poticnire (Is. 8, 14). ar neglijarea fundaţiei 
provoacă surparea justițiară a vârfului. (cf. Ps. 84, 11, care asociază 
adevărul cu pământul (temelia) și dreptatea cu cerul (cheia de boltă). La 
punerea temeliei lucrează, alături de Iisus, profeţii și apostolii — cf. Ef. 
2, 20 - dar piatra din capul unghiului e doar E1??). Parabola culminează 
prin a avertiza că inaptitudinea pentru colaborare liberă cu o autoritate 
binevoitoare declanșează mecanismul autonom al unei autorități recti- 
ficatoare. 

Dincolo de necesare preciziuni istorice și filologice, de „reconstituiri” 
contextuale, menite să lămurească sensul parabolei așa cum putea fi el 
auzit și citit de auditoriul contemporan cu ea, trebuie să avem mereu în 
vedere faptul că ea e gândită pentru a spune ceva și dincolo de timpul 
rostirii ei. lisus vorbește, desigur, celor din preajmă, dar, în același 
timp, vorbește și celor din „preajma” atemporală a adeziunii la EI și la 
problematica misiunii Sale. Hermenutul are de instituit un sens vala- 
bil și util pentru cititorul de azi”. El nu va urmări comemorarea unui 
adevăr „de altă dată”, ci fructificarea în imediat a unui adevăr fără pati- 
nă circumstanţială, a unui „model” parabolic oricând actualizabil. Din 
acest punct de vedere, Parabola lucrătorilor nevrednici ai viei e o parabolă 
a răspunderii pe care orice căpetenie religioasă o are pentru „turma” 
care i-a fost dată în grijă. Orice ierarh poate fi tentat de o „vrednicie” 


22  Pentruechivalenţa „piatră unghiulară - cheie de boltă” se va consulta cu folos Ren€ 
Guenon, Symboles fondamentaux de la Science sacree, Gallimard, paris, 1962, cap. XLIII, 
pp. 278-291. Se observă similitudinea fonetică dintre Kypăg (= piatră) și repair (= 
cap), cu confirmări în ebraicul pinnah, care înseamnă și „unghi” și „căpetenie” (Vulgata 
traduce pinnoth ha-am prin angulos populorum) sau în arabă, unde rukn e și „unghi”, sau 
„colț”, dar și „bază”, „fundament” cu corolarul rukn el-arkân (= „unghiul unghiurilor”, 
adică vârf). E citat articolul Eckstein publicat de Ananda K. Coomaraswamy în numărul 
din ianuarie 1939 al revistei Speculurm, în care se susține accepțiunea keystone a pietrei 
unghiulare, diferită de foundation-stone, sau corner-stone. E interesant că respingerea 
autorităţii se exprimă adesea, în textele scripturare, ca o agresiune având drept ţintă 
capul, la propriu. loan Botezătorul e decapitat, Sfântul Petru e crucificat cu capul în jos, 
iar una din slugile trimise lucrătorilor de stăpânul viei este lovită în cap (Mc. 12, 4). 


23  Cf.A. Hultgren, op. cit. p. 374. 

nevrednică. De preluarea în contabilitate proprie a „rodului” obținut, 
de blocaj într-un simţ „gospodăresc” imanent, cu obnubilarea treptată 
a simțului pentru Cel care i-a delegat gospodăria. Simone Weil deplân- 
ge, la un moment dat, tendința unor reprezentanţi ai clerului de a 
pune Biserica în locul lui lisus. Din transparenţă care să deschidă către 
mesajul fondator al credinței lor, ei devin „piatră de poticnire”: deviază 
receptivitatea enoriașilor de la „Dumnezeul Cel Viu” către suficiența 
unei instituții. Autoritatea hristică, a „moștenitorilui” care se dăruie e 
înlocuită cu autoritatea pământească a moștenitorului care acumulează 
și dispune de moștenirea lui, ca de o posesiune privată. E replica teres- 
tră a răzmeriței provocate în ceruri de îngerii căzuți. Căzuţi pentru că, 
fiinţe create, au vrut să uzurpeze autoritatea Creatorului. 


arhangheli și îngeri 


angelologia 
Vechiului Testament 
și a literaturii apocrife 


câteva aspecte istorice generale 


Alexandru Mihăilă 


Termenul „angelologie” — concepţia despre îngeri — ar trebui folosit la 
plural. Nu există în literatura târzie vechi-testamentară și în literatura 
inter-testamentară o sistematizare a învățăturii despre îngeri, a clase- 
lor, ierarhizării și funcţiilor acestora. Ar trebui să vorbim mai degrabă 
de unele menționări, de abordări (uneori) opuse, de confuzii și dezvol- 
tări ulterioare. Cu toate acestea, dincolo de constatările amintite, se 
impune găsirea unui numitor comun și încercarea unei prezentări gene- 
rale, fapt pentru care am păstrat singularul. 

Abordarea va fi una generală, de sinteză, plecând de la istoria și atesta- 
rea aspectelor dezbătute, asumându-mi evident riscul simplificării sau 
al eludării unor elemente esenţiale. Dar este mare nevoie de discutarea 
unei asemenea teme în perimetrul studiului biblic ortodox de limbă 
română. Am inclus și literatura apocrifă, pentru că nu se poate studia 
doar angelologia Vechiului Testament; cartea canonică Daniel a fost 
scrisă de altfel, din punct de vedere cronologic, după apocrifa 1 Enoh, 
ceea ce face imposibilă excluderea apocrifelor din discuţie. 


Originea concepţiei despre îngeri 

În straturile literare arhaice ale Vechiului Testament apare o catego- 
rie de persoane divine, numite idiomatic „fiii lui Dumnezeu/ai dumne- 
zeilor” (beney elohim sau beney elim) sau „fiii Celui Preaînalt” (beney 

elyon). Aceste ființe divine au fost ulterior echivalate cu îngerii, ființe 
non-divine aflate în slujba lui Iahve, prima și singura dovadă vechi- 
testamentară fiind tardivă (sec. [1 î. Hr.) și regăsindu-se în Dn. 3, 25.28. 
Aici însoţitorul tinerilor din cuptor este numit în arameică, în v. 25 
bar elahin „fu al lui Dumnezeu/al dumnezeilor”, dar în v. 28 mal ak 
„înger? 

Totuși, anterior acestei echivalări, îngerii înșiși erau văzuți drept ființe 
divine. Von Rad chiar susține că în textele preexilice îngerii ar fi ținut 
locul unor zeități canaanite care se revelau în locaţii sacre.* Denumirea 
ebraică de mal 'ak sau grecească de angelos, „trimis”, se putea aplica și 
solilor umani, dar în Vulgata Fericitul leronim distinge nuntius „solul”, 
„trimisul” uman de angelus, „îngerul”, „trimisul” ceresc, termen obți- 
nut prin calchiere din greacă. Originea unor asemenea trimiși divini ar 
fi panteonul ebraic pre-exilic. Astăzi tot mai mulți cercetători consideră 
că Israelul pre-exilic era politeist, lahve ca divinitate naţională fiind 
încadrat într-un panteon, poate chiar în cadrul templului din lerusa- 
lim, dar cu siguranță în religia populară. 

Folosind literatura ugaritică drept paradigmă, L. K. Handy“ împarte 
„panteonul” ebraic pe patru paliere. În primul rând s-ar situa autorita- 
tea supremă, reprezentată de lahve și paredra sa, Așera, omolog perechii 
de divinități creatoare EI și Așera. Divinităţile supreme sunt oarecum 
retrase (deus otiosus), lăsând treburile conducerii generaţiei de zei mai 
tineri. În al doilea rând ar fi divinitățile importante active, în Ugarit Baal, 
Yam și Mot ca stăpâni ai uscatului, mării și, respectiv, locașului subpă- 
mântean (similar lui Zeus, Poseidon și Hades), la care s-ar adăuga și 
Anat, zeița războiului. În Israel acestui palier i-ar aparține zei precum 
Baal, Aștarte, Chemoș, pe care, chiar după Biblia ebraică, israeliţii i-au 
adoptat începând cu Solomon și căsătoriile sale cu prințese străine. Zeii 


1  S.B. Parker, „Sonsof (the) God(s)”, în Karelvan der Toorn, Bob Becking, Pieter W. 
van der Horst (ed.), Dictionary of Deities and Demons in the Bible, Brill, Leiden/Eerdmans, 
Grand Rapids, 21999, pp. 794-800. 

2  S.B. Parker, „Sonsof (the) God(s)”, pp. 798-799. 

3 Gerhard von Rad, Theologie des Alten Testaments, vol. 1, Chr. Kaiser Verlag, 
Miinchen, 191992, p. 299. 

4 Lowell K. Handy, „Dissenting Deities or Obedient Angels: Divine Hierarchies in 
Ugarit and the Bible”, în Biblical Research [BT] (1990), 35, pp. 18-35. 

activi produc adeseori conflicte, sunt recalcitranți, dar insubordonările 


li se trec cu vederea pentru că ei rămân indispensabili. Celei de-a treia 
grupe i-ar aparţine divinitățile specializate, de exemplu Kotar wa-Hasis, 
zeul meșter, sau Șatigatu, zeița vindecătoare. În Israel un rol de divi- 
nitate vindecătoare l-ar avea Nehuștan, șarpele de aramă, probabil 
identificat cu un serafim. Divinităţile din acest palier sunt propriu-zis 
tehnocraţi, specialiști în aria lor de competenţă, dar în egală măsu- 
ră supuși zeilor din rangul superior. În al patrulea rând, se întâlnesc 
trimișii divini, total obedienţi, care în Ugarit servesc drept purtători de 
cuvânt exclusiv între zei. Faptul că și trimișii (ug. mlakm) aparţin cate- 
goriei divine este probat de episodul construirii palatului lui Baal (KTU 
1.3.111.32), unde ei sunt numiţi „zei” (ug. ilm). De remarcat că mlakm 
„trimiși” corespunde întru totul din punct de vedere lingvistic cu ebr. 
mal akim „îngeri”. Concluzia lui Handy este următoarea: în perioada 
exilică și post-exilică, atunci când israeliții au devenit monoteiști, din 
cele patru grupe divine au fost păstrate prima și ultima. Din prima a 
rămas doar Iahve, despărțit de paredra sa, Așera, iar trimișii divini din 


5 N. Wyatt, Religious Texts from Ugarit, Sheffield Academic Press, Sheffield, 22002, p. 78. 


Templul sirian 
de la Ain Dara, 
cu o friză cu 

heruvimi și lei, 


sec. X î.Hr. 

grupa a patra au fost retrogradaţi la statutul de ființe cerești non-divi- 
ne, supuse total lui Iahve, singura divinitate. 

Astfel rezumată, sistematizarea făcută de Handy a opiniei academi- 
ce majoritare, deși foarte atrăgătoare, rămâne o construcție ipoteti- 
că. Problema monoteismului nu este pe deplin elucidată. Chiar dacă 
Istoria deuteronomistă și profeţii acuză regii și poporul de derapaje 
politeiste, nu se cunoaște exact din punct de vedere istoric în ce consta 
cultul oficial de la Templul din Ierusalim, dacă era politeist sau mono- 
latru. De asemenea, nu se poate spune cu certitudine ce pondere deţi- 
nea concepția după care Iahve o avea ca paredră pe Așera, deși ea apare 
menționată în câteva inscripții din perioada monarhiei. În legătură 
cu teoria despre retrogradarea divinităţilor minore în îngeri, aceasta 
constituie realmente o provocare pentru un biblist ortodox. Trebuie 
însă precizat că în mentalitatea antică orientală nu exista o demar- 
caţie strictă între „a naște” și „a crea” în legătură cu zeii. Distincția 
dintre creat și necreat se conturează mai bine odată cu definitivarea 
monoteismului biblic în perioada exilică și postexilică (începând cu 
sec. VI î. Hr.). 

Pe de altă parte, cercetătorii Vechiului Testament, provenind majo- 
ritatea din spaţiul teologic creștin și iudaic, au avut în permanență 
tendința de a separa religia Israelului antic de religiile altor popoare, 
subliniind unicitatea acesteia, deși în ultimul timp această concepție 
conservatoare este tot mai contestată (de exemplu de școala minima- 
listă). Pe linia clasică, C. Westerman vede tocmai o diferență între 
mesagerii divini biblici și cei din alte religii: trimisul lui Iahve este 
după părerea lui „premitologic”, pentru că nu aparţine vreunui pante- 
on, iar textul biblic nu precizează de unde vine și unde se întoarce.f G. 
von Rad observă că atunci când subiectul se arată și acționează spre 
salvarea omului, acesta este înger, dar atunci când vorbește, este Iahve 
Însuși.” Aceasta ar arăta că atunci când îngerul lui Iahve apare singur, 
el trebuie pus în legătură cu Iahve Care Se revelează în formă umană.5 


6 Claus Westermann, Genesis, vol. 2, Neukirchener Varlag: Biblischer Kommentar. 
Altes Testament 1/2 , Neukirchen-Vluyn, 1981, p. 290. 

7  Gerhardvon Rad, Theologie des Alten Testaments, pp. 284-286. 

8 Gordon J. Wenham, Genesis 16-50, Word Books: Word Biblical Commentary [WBC] 
2, Dallas, 1994, p. 9. 

În această înțelegere teologică, la care subscriu, îngerii sunt de la înce- 
put un apanaj al monoteismului, și nu o reminiscență politeistă. 
„Trimișii” (mal akim) divini sunt puși în paralel și cu denumirea de 
„Slujitori” ('abadim în lov 4, 18; meșaretim în Ps. 103, 5), fiind echiva- 
laţi în ultimul pasaj cu „duhurile” (ruhot) și „focul arzător” (eș loheț). 
O altă denumire des întâlnită este aceea de „sfinți” (qedoșim)?. În Dn. 
10, 13; 20-21 ființele divine care se îngrijesc de un popor se numesc 
„prinț” Sar, termen care provine din los. 5, 14-15 și care este tradus 
în Theodotion prin strategos, iar în LXX prin archon „conducător”, 
„stăpânitor”. Aceasta din urmă va determina denumirea ulterioară de 
archai, „stăpâniri”, pentru una dintre clasele angelice. În Dn. 10, 13 
Mihail apare drept „prinţ” sau arhonte, fiind îngerul poporului Israel. 
În Dn. 4, 10-20 se întâlnește și denumirea de „veghetor” (aram. ir; 
LXX angelos, pe când Theodotion chiar transliterează în greacă ir) și 
„sfânt” (aram. qadiș)!!. În literatura inter-testamentară, un rol deose- 
bit îl joacă denumirea de „veghetori” (1 Enoh 12, 2-4; 20, 1), explicată 
prin parafraza „cei care nu dorm” (1 Enoh 39, 12-13; 40, 2; 61,12). Tot 
acum apare și expresia de „fiii cerului” (1 Enoh 6, 2; 13, 8; 12, 4; 14,3; 
101, 1), sub influența expresiei vechi „fiii lui Dumnezev”. 


Sfatul divin și oștirea cerească 

Unele piese literare arhaice trădează o influență canaanită directă, 
realitate care la nivel formal este incontestabilă. Psalmul 28 de exem- 
plu, care începe prin a-i îndemna pe „fiii dumnezeilor” (ebr. beney elim) 
să-l aducă slavă lui lahve (v. 1), a fost considerat o adaptare a unui imn 


canaanit care îl avea în centru pe Baal. 


La fel Psalmul 81 proclamă 
că în „adunarea divină” (expresia adat el constituie o reminiscență 


din „adunarea lui El”), „în mijlocul dumnezeilor ( elohim, care aici nu 


9  lov5,1 (în LXX angeloi hagioi); 15,15; Os. 12, 1 (în TM gedoșim, în Biblia sinodală 
traducere inexactă!); Zah 14:5; Dn. 4,10,14,20; 8:13; Ps. 88, 7 (TM 89: 6.9). 

10 Louis FE. Hartman, Alexander A. di Lella, The Book of Daniel, Yale University Press: 
Anchor Bible [AB] 23, New Haven/London, 2008, p. 282. 

11 Biblia sinodală combină LXX cu TM: „un înger, un sfânt”. 

12 Mitchell Dahood, Psalms I: 1-50. Introduction, Translation, and Notes, Yale 
University Press, New Haven/London, 2008, p. 175. 

poate avea sens singular!)” (v. 1) lahve ia cuvântul și îi mustră de negli- 
jenţă pe „dumnezeii” numiţi și „fiii Celui Preaînalt” (v. 6). În cele din 
urmă își asumă El Însuși conducerea efectivă, judecând pământul și 
stăpânind neamurile (v. 8). Aceasta ar presupune că „fiii dumnezeilor” 
sau „dumnezeii” ar deține controlul câte unui neam, fapt sugerat și de 
un text foarte interesant din Dt. 32, 8-9: „Când Cel Preaînalt (elyon) a 
împărțit moștenire popoarelor, când a împărţit pe fiii lui Adam, atunci a 
statornicit hotarele neamurilor după numărul îngerilor lui Dumnezeu/lar 
partea Domnului este poporul lui Iacov, Israel e partea lui de moște- 
nire”. 

Finalul v. 8 are „după numărul fiilor lui Israel” în TM în loc de numărul 
„îngerilor lui Dumnezeu” ca în LXX. Aceasta demonstrează că inițial în 
textul ebraic exista sintagma beney elohim (pe care LXX o traduce prin 
„îngeri”), așa cum dovedește și fragmentul din Qumran 4Q37Deuti 
(4Q37 12:14), dar TM a modificat-o pentru a evita ideea împărțirii 
popoarelor după numărul „fiilor lui Dumnezeu”. Așadar iniţial, când 
Cel Preaînalt a departajat sfera de influență, fiecare popor a intrat sub 
conducerea câte unui dumnezeu, doar că partea lui lahve era poporul 
Israel. De aici s-a născut ulterior ideea că fiecare popor este în grija câte 
unui înger, așa cum este ea atestată în Dn. 10,13, 20-21" și Sir. 17, 14. 
Dacă în Ec. 10 sunt în total șaptezeci de națiuni, Targumul lui Pseu- 
do-lonatan la Fc. 11, 7 contextualizează hotărârea lui Dumnezeu de a 
amesteca limbile, legând-o tocmai de existenţa a șaptezeci de îngeri.!” 
Interesant că și în Ugarit zeița Așera ca mamă a zeilor avea în total 
șaptezeci de fii (KTU 1.4.V1.45). 

În sens istoric, discursul lui Iahve la plural din câteva pasaje din 
Facere (1, 26; 3, 22; 11, 7) se referă la „fiii lui Dumnezeu”, care vor 


13 Jeffrey H. Tigay, Deuteronomy, The Jewish Publication Society: The JPS Torah 
Commentary, Philadelphia/New York/Jerusalem, 1996, pp. 513-515; Duane L. 
Christensen, Deuteronomy 21:10-34:12, Word Books: WBC 6b, Dallas, 2002, p. 796; J.A. 
Thompson, Deuteronomy: An Introduction and Commentary, Inter-Varsity Press: Tyndale 
Old Testament Commentaries [TOTC] 5, Nottingham / Downers Groove, 2008, p. 326. 
14 Louis FE. Hartman, Alexander A. di Lella, The Book of Daniel, p. 283. 

15 „Și Domnul a spus celor șaptezeci de îngeri care stau înaintea Lui: Veniţi, 
ne vom cobori și le vom amesteca limbile, încât nimeni să nu mai înțeleagă graiul 


semenului său”. 

fi ulterior identificaţi cu îngerii, așa cum mai păstrează interpre- 
tarea iudaică, diferit însă de cea creștină care vede în acest plural 
taina Sfintei Treimi'f. 

În lov 1, 6; 2,1 „fiii lui Dumnezevw”, pe care LXX îi echivalează cu înge- 
rii (angeloi), sunt ca niște curteni care îl informează regulat pe lahve 
despre ceea ce se petrece pe pământ. Printre ei se află și Potrivnicul 


(numele Satan apare aici articulat)". Aceasta indică recunoașterea lui 


16 Cf. Sf. loan Gură de Aur, Omilii la Facere 8:2, în Scrieri. Partea întâia, trad. D. 
Fecioru, EIBMBOR: Părinţi și Scriitori Bisericești [PSB] 21, București, 1987, p. 100. 
17 John E. Hartley, The Bookof.Job, Eerdmans, Grand Rapids, 1988, NICOT, pp. 71-72. 


Basorelief cu doi 
sfincși înaripați 
cu coif în stil 
hittit și alți doi 
fără aripi (!) cu 
coafură egipteană 
de tip Hathor, 
Meghido, Epoca 


Bronzului Recent 

Heruvim cu 
coroană, posta- 
ment cultic de 
bronz descope- 
rit în Enkomi 
(Cipru), sec. XII 
î. Hr. 


Iahve ca rege, un concept împrumutat din mitologia canaanită!* sau 
mesopotamiană!?. 

O imagine foarte sugestivă o oferă și sfatul divin” condus de Iahve, 
a cărui celebrare se făcea probabil la Anul Nou?!. De exemplu, profe- 


18 Werner H. Schmidt, Alttestamentlicher Glaube, Neukirchener, Neukirchener- 
Vluyn, 51996, pp. 205-206. J.P. Ross, „Jahweh Ş*bâ'6t in Samuel and in Psalms”, în 
Vetus Testamentum |VT] 17 (1967), nr. 1, pp. 76-92 consideră că lahve l-a înlocuit pe 
Baal în sec. XI î. Hr. în sanctuarul din Șilo. 

19 Roy A. Rosenberg, „Yahweh Becomes King”, în JBL 85 (1966), nr. 3, pp. 297-307 
- conceptul regalității lui Iahve s-a dezvoltat în perioada exilului, la mijlocul sec. VI î. 
Hr., sub influența universalismului zeului lunar Sin. 

20 E. Theodore Mullen jr., The Divine Council in Canaanite and Early Hebrew Literature, 
Scholars Press: Harvard Semitic Monographs [HSM] 24, Chico, 1980. 

21 Edwin C. Kingsbury, „Ihe Prophets and the Council of Yahweh”, în JBL 83 (1964), 
nr. 3, pp. 279-286. 

tul Miheia fiul lui Imla își confirmă spusele invocând vederea sfatului 
divin (3 Rg. 22, 19): „Am văzut pe Domnul stând pe tronul Său, și toată 
oștirea cerească sta lângă EI, la dreapta, și la stânga Lui”. 

Urmează o deliberare în care fiecare își expune părerea („unul spunea 
una, și altul alta” — v. 20), ca până la urmă un duh (ebr. rua/h) să propu- 
nă ademenirea regelui păcătos Ahab, făcându-se el însuși duh minci- 
nos în gura profeților care vesteau izbânda la luptă (vv. 21-22). 

Alaiul de la curtea lui Iahve este numit „oștirea cerului” (ebr. ţeba' 
hașșamaim). Conform descrierii din ciclul literar al profetului Elisei, 
ea cuprinde „cai și care de foc” (4 Rg. 6, 17) invizibile omului obișnuit 
până când Dumnezeu îi „deschide ochii”, într-unul dintre aceste care 
profetul Ilie fiind înălțat la cer (4 Rg. 2, 11).% Înainte să cucerească 
Țara Făgăduinţei, losua îl întâlnește chiar pe conducătorul (Sar) oștirii 
cerești (los. 5, 14). Motivul oștirii cerești apare și în literatura inter- 
testamentară, exemplară fiind apariția unor oștiri combatante în aer 
în 2 Mac. 5, 2-4. 

Oștirea divină, din care făceau parte, ca și din sfatul divin, „fiii lui 
Dumnezeu”, cunoaște ulterior un proces de astralizare, prin care au 
trecut și religiile din Siria și Mesopotamia. Mai ales în secolele de 
dominație asiriană, sec. VIII-VII î. Hr., oștirea divină este identifica- 
tă cu astrele.2 Așa de exemplu, prin paralelismul membrelor, fiii lui 
Dumnezeu sunt identificaţi în lov 38, 6 cu stelele”, iar în Dn. 8,10 
oștirea cerească este pusă în paralel cu stelele. Într-un text ce amin- 
tește de Dt. 32, 8-9, anume Dt. 4, 19, se precizează că israeliții trebuie 
să-L cinstească pe Iahve, în timp ce lahve le-a dat celorlalte popoare să 
cinstească oștirea cerului. 


22 James A. Montgomery, A Critical and Exegetical Commentary on the Book of the 
Kings, T&T Clark, London/New York, 1960, p. 353; Paul R. House, 1, 2 Kings, Broadman 
& Holman Publishers: New American Commentary [NAC] 8, Nashville, 1995, p. 277. 
Totuşi T. R. Hobbs, 2 Kings, Word Books Publishers, Dallas, 1985, WBC 13, p. 78 
identifică oștirea de foc cu armata siriană. 

23  H. Niehr, „Host of Heaven”, în K. van der Toorn, B. Becking. P.W. van der Hoorst 
(ed.), Dictionary of Deities and Demons in the Bible, pp. 428-429. 

24 Robert L. Alden, Job, Broadman & Holman Publishers: NAC 11, Nashville, 1993, p. 371. 

Descrieri ale îngerilor 

Spre deosebire de teofaniile clar antropomorfe din Fc. 18, 1-15 și 32, 
23-33, unde Dumnezeu apare ca "iș, „bărbat”, „om”, îngerii apar într-un 
mod mai accentuat, fie în formă non-umană (în para focului — [ș. 3, 2, în 
stâlp de nor — Iș. 14, 19-20), fie ca o voce din cer (Fc. 21, 15-20; 22, 9-19), 
fie ca oameni cu puteri supranaturale (lovindu-i pe locuitorii Sodomei 
cu orbire — Fc. 19, invizibil pentru vrăjitorul Valaam — Nm. 22, făcând 
minuni — Jd. 6 şi 13). Doar în los. 5, 13-15 îngerul doar se prezintă ca 
fiind de origine cerească, fără să demonstreze prin înfățișare și putere 
nimic supraomenesc?, 

În Jd. 6, „omul lui Dumnezeu” a cărui identitate nu este cunoscută la 
început este descris de femeia lui Manoe ca având „înfățișarea unui 
înger al lui Dumnezeu, foarte înfricoșător” (Biblia sinodală traduce 
„luminos”). În 1z. 40, 3 îngerul însoțitor al profetului este descris ca un 
om „a cărui înfățișare era ca arama strălucitoare”. Totuși, abia în sec. 
II î. Hr., în cartea Daniel (10, 5-6), imaginea trimisului divin capătă o 
strălucire deosebită”: „Și mi-am ridicat ochii mei și iată un om îmbră- 
cat în veșminte de in, iar coapsele lui încinse cu aur curat și de preț; / 
Trupul lui ca și crisolitul și fața lui ca fulgerul, iar ochii lui ca flăcările 
de foc, braţele și picioarele lui străluceau ca arama lustruită și sunetul 
cuvintelor lui ca vuietul unei mulțimi.” 

Îngerul se înalță la cer cu flacăra focului de la jertfă (Jd. 13, 20), plutește 
între cer și pământ (1 Par. 21, 16) sau vine în zbor grăbit (Dn. 9, 21 — 
TM redă „încărcat de grijă”, ceea ce reprezintă un nonsens și trebuie 
corectat cu „venind în zbor”2). Aripile unor asemenea personaje cerești 
antropomorfe sunt menţionate în literatura biblică mult mai târziu, 
deși sunt obișnuite pentru ființele teriomorfe hibride (heruvimii și 
serafimii). În Za. 5, 9, profetul vede două femei cu aripi ca de barză, pe 
care Jeremias le pune în legătură cu heruvimii din Iz. 1 și 10.% 

Îngerul apare ca un bărbat (ebr. 'iș). Parafrazând Jd. 6, losif Flaviu 


25 Esther J. Hamori, „When Gods Were Men”: The Embodied God in Biblical and Near 
Eastern Literature, W. de Gruyter: BZAW 384, Berlin/New York, 2008, pp. 114, 126. 

26 John E. Goldingway, Daniel, Word Books Publisher: WBC 30, Dallas, 1989, pp. 
290-291. 

27  LouisF. Hartman, Alexander A. di Lella, The Book of Daniel, p. 243. 

28 Ralph L. Smith, Micah-Malachi, Word Books Publisher: WBC 32, Dallas, 1984, p. 211. 

adaugă aici și un amănunt picant, pentru că îngerul respectiv (un duh) 
apărând ca „un tânăr chipeș și măreț”, a trezit suspiciunile lui Manoe 
că soţia sa s-a îndrăgostit de acela a cărui frumuseţe o lăuda”. Vechiul 
Testament nu spune nimic despre sexul îngerilor, despre aceasta discu- 
tându-se indirect în literatura intertestamentară, așa cum se va preciza. 
Îngerul este bun și dotat cu inteligență sclipitoare: „în ochii mei tu ești 
bun, ca un înger al lui Dumnezeu” (1 Rg. 29, 9) sau „regele, stăpânul 
meu, este ca îngerul lui Dumnezeu și poate ca să asculte și bune și rele” 
(2 Rg. 14, 17), aici „a asculta” având sensul de „a discerne”. 


Heruvim cu co- 
roană atef, fildeș, 
Arslan Tash, 
Siria (?), sec. IX 

î. Hr. 


29 Flavius Josephus, Antichităţi iudaice 5:8:2-3, vol. 1, trad. lon Acsan, Ed. Hasefer, 
București, 1999, p. 279. 

Trimișii lui Dumnezeu 

Termenul mal 'ak derivă de la rădăcina 1--k „a trimite”, neatestată ca verb 
în limba ebraică, dar care se regăsește în Ugarit. 

O atenţie specială trebuie acordată „îngerului lui Iahve” („îngerul Domnu- 
lui”, mal ak Yahwe), formulă ce apare de 58 de ori, sau în varianta „îngerul 
lui Dumnezeu” de 11 ori. Acest tip angelic se confundă cu Dumnezeu în 
teofanie, fenomen întâlnit în Pentateuh și în Judecători. Astfel, în Fc. 16, 
Agar vorbește cu îngerul lui Iahve (v. 7-11), dar în v. 13 se arată că Agar 
se referă la Iahve, Cel ce-i grăise. În Fc. 21, 17 Dumnezeu a auzit glasul 
copilului lui Agar, dar îngerul lui Dumnezeu a strigat din cer. În Fc. 22, în 
pericopa jertfei lui Isaac, îngerul lui Iahve strigă către Avraam (v. 11-12), 
dar acesta numește locul acela „Iahve Se arată” (v. 14); sau, mult mai clar, 
în v. 15-16, îngerul lui Iahve îl cheamă iarăși, dar vorbește în numele lui 
Iahve: „A strigat a doua oară îngerul Domnului din cer către Avraam și a 
zis: «Juratu-M-am pe Mine însumi, zice Domnul, că de vreme ce ai făcut 
aceasta și n-ai cruțat nici pe singurul tău fiu, pentru Mine etc.»”. Apoi, în 
Fc. 31, îngerul lui Iahve îl apelează în vis pe Iacob (v. 11), dar se prezintă 
ca fiind Dumnezeu: „Eu sunt Dumnezeu, Cel ce ţi S-a arătat în Betel” (v. 
13). Într-o relatare foarte stranie despre atacul asupra lui Moise la un 
popas de noapte în drum spre Egipt, pe de o parte se spune că l-a întâm- 
pinat îngerul lui lahve (Iș. 4, 24), apoi, după tăierea împrejur a fiului lui 
Moise, „S-a dus lahve de la el” (v. 26). În Iș. 33, se arată că lahveva trimite 
înaintea poporului îngerul Său și nu va veni EI Însuși, ca să nu se mânie 
pe popor şi să-L pedepsească (v. 2-3), dar în v. 14 se spune că El Însuși va 
merge cu poporul. În Jd. 6, 12-22a se relatează cum îngerul lui lahve i se 
arată lui Ghedeon, dar în v. 22b-24 Cel cu care vorbise era Iahve. În sfârșit, 
în Jd. 13, 21-22, părinţii lui Samson înţeleg că cel care li s-a arătat este înge- 
rul lui Iahve (v. 21), dar trag concluzia: „am văzut pe Dumnezeu” (v. 22). 
Unii autori au văzut în locurile în care Dumnezeu acționează versiuni 
mai vechi, antropomorfizante, iar în cele în care îngerul Îl înlocuiește pe 
Dumnezeu, versiuni mai noi, în care teofania este transcendentalizată, 
divinul manifestându-se exclusiv prin intermediari“. Alții au încercat 


30  S.A. Meier, „Angel of Yahweh”, în K. van der Toorn, B. Becking, P. W. van der Horst 
(ed.), Dictionary of Deities and Demons in the Bible, p. 58 consideră că „îngerul lui Iahve” 
a fost inserat special, din motive teologice, și anume în contexte care îl dezavantajau pe 


Iahve (apărea ca un adversar — cf. Nm. 22, în formă vizibilă de om - cf. Fc. 16, 13; Jd.6, 

să explice confuzia prin obișnuința ca mesagerul să vorbească exact cu 
cuvintele celui care l-a trimis.*! Eichrodt vede însă în această realitate o 
intenţie teologică: Dumnezeu Se întrupează temporar în forma umană a 
îngerului pentru a-i asigura pe oameni de prezența și asistența Sa. Prin 
„îngerul Domnului” care se confundă cu Iahve, se poate depăși separa- 
rea dintre transcendența și imanența divină.” Îngerul Domnului care 
vorbește ca Dumnezeu a fost însă privit, începând cu apologeţii creștini 
ca de exemplu Sf. lustin, ca fiind o preînchipuire foarte subtilă a lui Hris- 
tos, trimis al Tatălui, dar, deopotrivă, Dumnezeu.* 

Un alt tip angelic aparte este „îngerul lui Iahve în care este numele Lui” 
(1ș. 23, 20-21). Ideea după care Iahve Își poate așeza numele în anumite 
entităţi sau locuri este desigur de proveninţă deuteronomistă5f, asemă- 
nătoare celei despre așezarea numelui divin în sanctuar (cf. Dt. 12, 5). 
În literatura apocaliptică, acest înger a fost se pare identificat cu Mihail 
în cartea parabolelor lui Enoh, dar și cu Iaoel în Apocalipsa lui Avraam*?. 
El devine însă foarte important în contextul preocupărilor recente în 


13; Fc. 22, 14, sau în contexte foarte delicate teologic — cf. Iș. 4, 24). 

31 Claus Westermann, Genesis, vol. 2: Genesis 12-36, p. 291. 

32 Walther Eichrod:t, Theologyofthe Old Testament, trad. J.A. Barker, The Westminster 
Press, Philadelphia, 1967, vol. 2, pp. 27-28. Şi Stephen L. White, „Angel of the Lord: 
Messenger or Euphemism?”, în Tyndale Bulletin 50 (1999), nr. 2, pp. 299-305 vede în 
„îngerul lui Iahve” un eufemism care subliniază transcendenţa divină. 

33 Gunther Juncker, „Christ as Angel: The Reclamation of a Primitive Title”, în 
Trinity Journal 15 (1994), nr. 2, pp. 221-250. 

34 Deja observaţia era făcută de Martin Noth, Das zweite Buch Mose. Exodus, 
Vandenhoeck & Rzuprecht: Das Alte Testament Deutsch [ATD] 5, Gâttingen, 1959, pp. 
156, 208 în legătură cu pasajele din Iș. 23, 20-21 și 33, 2-3. Cf. și Hans Ausloos, „The 
Angel of YHWH” in Exod. xxiii 20-33 and Judg. ii 1-5. A Clue to the “Deuteronom(ist)ic 
Puzzle?”, în VT 58 (2008), nr. 1, pp. 1-12. 

35  Darrell D. Hannah, Michael and Christ: Michael Traditions and Angel Christology 
in Early Christianity, Mohr Siebeck: Wissenschaftliche Untersuchungen zum Neuen 
Testament [WUNT] [1 109, Tibingen, 1999, pp. 51-54. În 1 Enoh 69, 14-15, un înger 
căzut îi cere lui Mihail să-i spună numele divin ca să-l poată folosi în jurăminte, pentru 
că Dumnezeu îi încredințase acestuia aka (probabil referire secretă la tetragramă, 
încifrată prin ghematrie) (cf. Apocalipsa lui Enoh, trad. R. Onișor, Reîntregirea, Alba 
Iulia, 2000, pp. 104-105). 


Tânăr cu patru 
aripi ţinând în 
mâini ramurile 
unor arbuști, 
gravură în os 
descoperită în 
Haţor, sec. VIII 
î. Hr 

legătură cu ceea ce se numește hristologia angelomorfică, în sensul că 
îngerul lui Iahve în care este numele Lui reprezintă un tip vetero-testa- 
mentar al lui Hristos?%. În Jubilee 1, 27-29 îngerul care mergea înaintea 
taberei lui Israel este numit „îngerul prezenţei”, fiind cel însărcinat să-i 


predea lui Moise tablele conținând istoria lumii. In Testamentul lui Levi 
18, 5, însă, se vorbește de mai mulți „îngeri ai slavei prezenței Domnu- 
lui”. Interesant că Is. 63, 9 oferă două versiuni diferite în cele două 
tradiții textuale. In ebraică se spune: „In toate necazurile lor, El S-a 
necăjit și îngerul feţei Sale i-a izbăvit”, pe când în LXX: „nu un trimis, 
nici un înger, ci Însuși Domnul i-a izbăvit”. Unii comentatori preferă 

iant ă, alții dau întâietate TM.” Ori dacă textul - 
varianta greacă, alții dau întâietate TM.“ Oricum, dacă textul masore 


36 Charles A. Gieschen, „The Divine Name in Ante-Nicene Christology”, în Vigiliae 
Christianae 57 (2003), nr. 2, pp. 115-158. 

37 P. Winter, „Ov ră xeip npeoptwc ovât 8 xeip oepop ovăt Să veip oyyeiov”, în VT 
4 (1954), nr. 4, pp. 439-441. Joseph Blenkinsopp, Isaiah 56-66: A New Translation with 
Introduction and Commentary, Yale University Press: AB 19, New Haven/London, 2008 
(reprint 2003), pp. 260-261 discută problema, el preferând varianta masoretică a „îngerului 


feţei” ca și rabinul Ibn Ezra. Biblia sinodală traduce aici îmbinând eronat variantele. 

tic are întâietate, atunci găsim doar aici atestată expresia „îngerul feței 
Lui” (malak panaw), care se înscrie în aceeași tradiție a îngerului trimis 
să conducă tabăra israeliților prin pustie ca și îngerul în care a fost pus 
numele divin. 

În Za. 1, 9, deci într-un text post-exilic (în jur de 520 î. Hr.), apare 
pentru prima dată un alt concept, cel al îngerului interpret (angelus 
interpres), care tâlcuiește profetului vedeniile și fără de care profetul nu 
poate înțelege ceea ce vede.* În cartea Daniel, pe lângă îngerul interpret 
care îi explică profetului viziunile fiarelor (cap. 7-8), apare și îngerul 
care descoperă tainele (angelus revelator) — în apocalipsele din cap. 9 și 
respectiv 10-12-, care doar îi transmite profetului revelații, fără vizi- 
uni simbolice.* În Dn. 9, 21-22 îngerul revelator este chiar Gavriil, iar 
în 10, 12.14 este un înger anonim. 


Căderea îngerilor 

Unele texte vorbesc despre posibilitatea îngerilor de a greși. În Iov 4, 
18, se sugerează acest lucru prin textul: „Dacă EI nu se încrede în sluji- 
torii Săi și dacă găsește vină chiar îngerilor Săi” (cf. și 15, 15; 25, 5)%, 
idee care ar avea paralelă și în Ugarit. În așa-zisa „Apocalipsă a lui 
Isaia” din corpusul biblic canonic ([s. 24-27), un text cu siguranță post- 
exilic, se vorbește chiar despre pedepsirea oștirii cerești de către Iahve 
(Is. 24, 21). 

Dar Vechiul Testament canonic nu amintește concret de căderea fiin- 
țelor cerești, ci într-un mod poetic, invocând figura Luceafărului fiul 
dimineţii (Helel ben Șahar) în Is. 14, 12-15“ sau a heruvimului căzut 


38 Carol L. Meyers, Eric M. Meyers, Haggai, Zechariah 1-8: A New Translation with 
Introduction and Commentary, Yale University Press: AB 25B, New Haven/London, 2008 
(reprint din 1987), p. 114. 

39  LouisF. Hartman, Alexander A. di Lella, The Book of Daniel, p. 10. 

40 David. A. Clines, Job 1-20, Word Books: WBC 17A, Dallas, 1989, p. 134. 

41 Marvin H. Pope, Job: Introduction, Translation and Notes, Yale University Press: AB 
15, New Haven/London, 2008, p. 37. 

42 Hermann Gunkel, Schâpfung und Chaos in Urzeit und Endzeit. Eine 
religiongeschichtliche Untersuchung iiber Gen 1 und Ap Joh 12, Vanderhoeck und 
Ruprecht, Gâttingen, 1895, pp. 133-134 (deși vechi, studiul lui Gunkel este incredibil 

în Iz. 28. De altfel, nu se spune nimic despre identitatea șarpelui care 
a ispitit-o pe Eva, ci doar că era „cel mai șiret dintre animale” (Fc. 3, 1). 
Abia în literatura intertestamentară, în Sol. 2, 24 șarpele este identifi- 
cat cu diavolul (cf. și Ap. 12, 9), iar în 1 Enoh 69, 6 are și nume: Gaderel. 
Nu sunt date prea multe detalii nici în pericopa cea mai discutată în 
acest sens, Fc. 6, 1-4. În Fc. 6,2 se vorbește de „fiii lui Dumnezeu” care 
și-au luat femei dintre „fiicele oamenilor”. Textul nu este foarte clar, 
dar se pare că aceștia sunt cei numiți nephilim „cei căzuţi” (în greacă 
gigantes „uriașii”) în v. 4, iar descendenții lor născuţi cu pământencele 
sunt numiţi „eroii din vechime” în același verset. Fiii lui Dumnezeu nu 
sunt însă condamnați fără echivoc pentru căsătoria lor, ci mai degrabă, 
potrivit textului, Dumnezeu constată violența crescută adusă de urma- 
șii acestora uriași (Ec. 6, 5).% 

Literatura apocrifă va încerca să răspundă la aceste întrebări ridicate de 
neclaritatea textului canonic. În partea cea mai veche a cărții 1 Enoh, 
cap. 6-11, numită și Cartea Veghetorilor, tema lucrării o constituie tocmai 
căderea îngerilor veghetori prin legătura cu femeile pământence, actul 
apărând ca o rebeliune împotriva lui Dumnezeu“. Însă așa cum a argu- 
mentat Nickelsburg, tradiția nu a rămas unitară: într-o narațiune în 
care conducătorul celor 200 de veghetori căzuți pe muntele Hermon 
era Șemihaza, a fost ulterior intercalată o altă tradiție, în care conducă- 


torul se numea Asael.% 


Dacă însă în 1 Enoh veghetorii întâi cad și apoi 
de actual, fiind citat în continuare de cercetători). P. Grelot, „Isaie XIV 12-15 et son 
arri€re-plan mythologique”, Revue de histoire des religions [RHR] 149 (1956), nr. 1, pp. 
18-48; P. C. Craigie, „Helel, Athtar and Phaethon (Jes 14, 12-15), în Zeitschrift fiir die 
alttestamentliche Wissenschaft |ZAW] 85 (1973), nr. 2, pp. 223-225; Matthias Albani, 
„The Downfall of Helel, the Son of Dawn: Aspects of Royal Ideology in Isa 14:12-13”, 
în Cristoph Auffarth, Loren T. Stuckenbruck (ed.), The Fall of the Angels, Brill, Leiden/ 
Boston, 2004, pp. 62-86. 

43 Roland Hendel, „Ihe Nephilim Were on the Earth: Genesis 6:1-4 and Its Ancient Near 
Eastern Context”, în C. Auffarth, L. T. Stuckenbruck (ed.), The Fall of the Angels, pp. 13-14. 
44 Paul D. Hanson, „Rebellion in Heaven, Azazel, and Euhemeristic Heroes in 1 
Enoch 6-11”, în JBL 96 (1977), nr. 2, pp. 195-233. Autorul vede la originea mitului 
revoltei legende hurite. 

45 George W.E. Nickelsburg, „Apocalyptic and Myth in 1 Enoch 6-11”, în JBL 96 
(1977), nr. 3, pp. 383-405. 

își iau soții pământence, din care se nasc uriașii, în Jubilee veghetorii 
coboară pe pământ mai întâi pentru a-i civiliza pe oameni în zilele lui 
lared (4, 15), dar sunt apoi seduși de frumuseţea femeilor (5, 1-2). Dife- 
rența ar fi deci că în 1 Enoh descinderea veghetorilor pe pământ este 
socotită negativă, pe când în Jubilee dimpotrivă drept pozitivă.16 
Interesant este faptul că după 1 Enoh nu veghetorii căzuți din cer se 
transformă în duhuri rele, ci urmașii lor, uriaşii, care au fost uciși de 
îngeri și au devenit duhuri rele. De asemenea, femeile corupte de îngeri 
au fost după o posibilă reconstrucţie a textului din 1 Enoh 19, 2, trans- 
formate în sirene.“ În Jub. 4, 22, prin amestecul cu femeile, veghetorii 
au devenit spurcaţi (Jub. 4, 22), dar în cap. 10 iarăși odraslele lor sunt 
numite „demoni necurați” (10, 1), „duhuri rele” (10, 3) și „cei răi” (10, 
11). Conducătorul lor, în Cartea Jubileelor poartă alt nume, Mastema, 
identificat în 10, 11 cu Satan.“ În Testamentul lui Solomon (sec. I-III d. 
Hr.), „prințul demonilor” este Beelzebul, care a fost înger în cer, dar a 
căzut (6, 1-2).* Și în Noul Testament, Beelzebul este numit „căpetenia 
demonilor” (Mc. 3, 22; Mt. 12, 24; Lc. 11, 15), fiind identificat cu Satan 
(cf. Mc. 3, 22-23; Mt. 12, 24.26). 

Noul Testament cunoaște tradiția căderii îngerilor în păcat (fără să-i 
precizeze natura) și a pedepsirii lor (cf. Lc. 10, 18; 2 Ptr. 2, 4), dar nu 
sunt precizate sursele. Acestea sunt însă probabil cărțile apocrife 1 
Enoh și Jubilee, dar, fapt de remarcat, nu este menționată legătura 
îngerilor cu femeile. Doar unii comentatori cred, de exemplu, că posibi- 
litatea acestei ispitiri a îngerilor este încă sugerată de Sf. Apostol Pavel 
în 1 Cor. 11, 10, care le îndeamnă pe femei să stea cu văl în Biserică 
(„semn de supunere”) „pentru îngeri”.50 Într-adevăr, vechea interpre- 


46 James C. Vander Kam, The Book of Jubilees, Sheffield Academic Press, Sheffield, 
2001, p. 33. 

47 Kelley Coblentz Bautch, „What Becomes of the Angels “Wives'?”, în JBL 125 
(2006), nr. 4, pp. 766-780. Cf. și Bogdan Neagota, „Demonologia iudeo-creștină. 
Mecanisme hermeneutice și reguli de interpretare”, în Orma. Revistă de studii istorico- 
religioase 1 (2004), pp. 110-117. 

48 James C. Vander Kam, The Book of Jubilees, p. 43. 

49 Cf. Testamentul lui Solomon, trad. Ştefan Colceriu, Humanitas, București, 2010. 
50 Loren T. Stuckenbruck, „Why Should Women Cover Their Heads Because of the 
Angels? (1 Corinthians 11:10), în Stone-Campbell Journal 4 (2001), nr. 2, pp. 205-234. 

tare creștină (Sf. Iustin, Atenagora, Tertulian, Sf. Irineu), ca de altfel și 
autorii iudei precum Philon din Alexandria și Iosif Flaviu, îi identifica 
pe fiii lui Dumnezeu cu îngerii căzuţi, păcatul lor constând în unirea cu 
femeile. Totuși, începând cu luliu Africanul, în sec. [] d. Hr., interpretarea 
creștină va prefera alegoria: fiii lui Dumnezeu nu sunt îngeri, ci oamenii 
virtuoși descendenți din Set, corupți prin pofte carnale de fiicele oame- 
nilor, descendente din spița blestemată a lui Cain.* 

D. B. Martin consideră că Vechiul Testament nu-i identifică pe demoni cu 
duhurile rele, iar demonii nu sunt numiţi niciodată îngeri (nici LXX nu 
traduce niciodată malak prin daimon, chiar și atunci când misiunea înge- 
rului este nimicitoare). Această identificare apare în Noul Testament (de 
ex. în Evangheliile sinoptice), dar abia Tertulian îi identifică pe demoni 


cu îngerii căzuţi.s? 


Fiinţele cerești teriomorfe: heruvimii 

Biblia ebraică nu îi descrie pe heruvimi, ceea ce sugerează că auditoriul 
cunoștea bine cum arătau aceștia. Dar deja istoricul Iosif Flaviu, în sec. | 
d. Hr. deplânge faptul că înfățișarea heruvimilor s-a pierdut de-a lungul 
timpului: „Dar cum arătau acești heruvimi, nimeni nu poate s-o spună 


Dale B. Martin, The Corinthian Body, Yale University Press, New Haven/London, 1995, 
pp. 242-249 interpretează acoperirea cu văl ca o protecţie împotriva îngerilor care pot 
fi atrași sexual. Joseph A. Fitzmyer, Fist Corinthians: A New Translation with Introduction 
and Commentary, Yale University Press, New Haven/London, 2008 (reprint din 1974), 
pp. 417-419 vede în acoperirea capului un semn de decenţă în fața îngerilor care sunt 
prezenţi la rugăciune. Jason David BeDuhn, „Because of the Angels”: Unveiling Paul's 
Anthropology in 1 Corinthians 11”, în JBL 118 (1999), nr. 2, pp. 295-320 consideră 
că femeile sunt îndemnate să respecte statutul lor de reflectare mediată a slavei lui 
Dumnezeu, spre deosebire de bărbați care realizează aceasta direct, responsabili 
pentru această stare fiind și îngerii care funcționează la rândul lor ca niște mediatori 
imperfecți. 

51 Robert C. Newman, „Ihe Ancient Exegesis of Genesis 6:2,4”, în Grace Theological 
Journal 5 (1984), nr. 1, pp. 13-36. Cf. Sf. loan Gură de Aur, Omilia a XXII-a, 2, în Omilii 
la Facere, pp. 260-261. 

52  Cuvântare către greci 7-8; Despre idolatrie 4:2; 6:2, cf. Dale Basil Martin, „When Did 
Angels Become Demons?”, în JBL 129 (2010), nr. 4, pp. 657-677. 

sau să și-o închipuie”*?. În perioada Renaşterii târzii, începând cu Tereza 
de Avila, heruvimii sunt identificaţi cu putti.** Abia cercetările arheolo- 
gice moderne au permis înțelegerea că heruvimii sunt ființe hibride, cu 
cap uman, trup de leu și aripi de vultur, deci sfincși înaripaţi”. Faptul 
că au patru picioare rezultă din Ps. 17, 12 (// 2 Rg. 22, 11), în care Iahve 
Se suie pe un heruvim și zboară din înălțime“. Aici TM are singularul, 
ceea ce trebuie preferat, ca și în Iz. 28, 14, pe când LXX pluralul („pe 
heruvimi”)). 

Trupul de leu apare în majoritatea reprezentărilor grafice ale unor ființe 
hibride din spaţiul siro-palestinian. În perioada Bronzului târziu, astfel 
de ființe flancau tronul regal, exemple foarte plastice oferind sarcofagul 
de piatră al regelui Ahiram din Byblos (sec. XII-X î. Hr.) sau două piese 
de fildeș descoperite la Meghido (sec. XIII î. Hr.). Cea mai importantă, o 
plăcuţă de fildeș care orna probabil un articol de mobilier sau un perete, 
are încrustată o procesiune care înfățișează aducerea unor prizonieri în 
fața unui rege, care stă pe un tron cu piedestal, mânerul acestuia având 
forma unui leu înaripat cu față de om.* Tot în Meghido două plăcuțe 


53 Flavius Josephus, Antichităţi iudaice 8:3:3, p. 440. 

54 David Albert Jones, Angels: A History, Oxford University Press, Oxford/New York, 
2010, p. 32. 

55 W.E. Albright, „What Were the Cherubim?”, în The Biblical Archaeologist 1 (1938), 
nr. 1, pp. 1-3; R. de Vaux, „Les cherubins et larche d'alliance, les sphinx gardiens, et les 
trOnes divins dans lAncient Orient”, în Bible et Orient, Cerf, Paris, 1967, pp. 231-259; 
Silvia Schroer, In Israel gab es Bilder: Nahcrichten von darstellender Kunst im Alten 
Testament, Universitătsverlag: Orbis biblicus et orientalis [0BO] 74, Freiburg CH/ 
Vanderhoeck/Ruprecht, Gâttingen, 1987, pp. 125-130; T. N. D. Mettinger, „Cherubim”, 
în Karel van der Toorn, Bob Becking, Pieter W. van der Horst (ed.), Dictionary of Deities 
and Demons in the Bible, pp. 189-192. Mai rezervaţi față de paralela arheologică, 
invocând aniconismul biblic, D. N. Freedman, M. P. O'Connor, 572, în G. Johannes 
Botterweck, Helmer Ringgren, Henz-Josef Fabry (ed.), Theological Dictionary of the Old 
Testament, Eerdmans, Grand Rapids, vol. 7, 1995, pp. 307-319 (aici p. 315). 

56  Heruvimii sunt ca un tron mobil, important fiind şi norul din 2 Rg. 22, 10 sau 
vântul din v. 11 - W. Boyd Barrick, „Ihe Meaning and Usage of RKB in Biblical Hebrew”, 
în JBL 101 (1982), nr. 4, pp. 481-503 (aici pp. 494-496). 

57 Mitchell Dahood, Psalms I: 1-50. Introduction, Translation and Notes, p. 107. 

58 Gordon Loud, The Megiddo Ivories, The University of Chicago Press: Oriental 


Regele din Me- 
ghido stând pe 
un tron flancat 
de heruvimi, 
fildeș, sec. XVI- 
XII î. Hr. 

de fildeș ornamentate simetric „în oglindă” reprezintă un leu înaripat 
cu față de om și barbă atacând un ţap, iar un set de trei piese simetrice 
(două dintre ele sunt tot „în oglindă”) oferă și o variantă femelă (sunt 
vizibili patru sâni), tolănită lângă o floare și având în loc de labele din 
față mâini." 

În Epoca Fierului (din sec. XII î. Hr.), heruvimii care flanchează tronul 
dispar, rămânând însă alături de motive vegetale (flori de lotus), așa cum 
atestă două exemplare din Samaria (sec. IX î. Hr.) realizate pe plăcuțe de 
fildeş unul în stil sirian, celălalt în stil fenician.“ Un heruvim asemănă- 
tor de fildeș, în stil egiptean însă, care provine probabil din Arslan Tash, 
Siria (sec. IX î. Hr.), se pare că are partea din spate de taur, ca și cel din 
bronz, din cadrul unui postament cultic găsit în Enkomi, Cipru, datând 
din sec. XII î. Hr.5 O reprezentare importantă a doi heruvimi care flan- 
chează intrarea în sanctuar se regăsește și în cele două postamente culti- 
ce de teracotă de la Taanac (sec. X î. Hr.).? 


Institute Publications 52, Chicago, 1939, pl. 4, nr. 2-3. 

59 Gordon Loud, The Megiddo Ivories, pl. 7, nr. 21-23. 

60  J. W. Crowfoot, Grace M. Crowfoot, Samaria-Sebaste II: The Early Ivories from 
Samaria, Palestine Exploration Fund, London, 1938, pl. 5, nr. 1-3; Helga Weippert, 
Palăstina in vorhellenistischer Zeit, C.H. Beck'sche Verlagsbuchhandlung, Miinchen, 
1988, pp. 655-657; Othmar Keel, Christoph Uehlinger, Găâttinnen, Gătter und 
Gottessymbole. Neue Erkenntnisse zur Religionsgeschichte Kanaans und Israels aufgrund 
bislang unerschlossener ikonographischer Quellen, Herder: Quaestiones disputatae 134, 
Freiburg/Basel/Wien, “1998, pp. 264-266. 

61 Elie Borowski, „Cherubim: God's Throne?”, în Biblcal Archaeology Review [BAR] 21 
(1995), nr. 4, pp. 36-41. 

62 O. Keel, C. Uehlinger, Găttinnen, Gâtter und Gottessymbole, pp. 175-181. 

Cea mai fidelă paralelă a templului lui Solomon din Ierusalim o constituie 
templul din Ain Dara la nord de Aleppo (primele două faze din perioada 
1300-900 î. Hr.), care este prevăzut la intrare, de o parte și de alta a scări- 
lor, cu un rând de basoreliefuri în bazalt reprezentând heruvimi și lei.% 
Etimologic, ebraicul kerub ar proveni din akkadianul karăbu „a binecu- 
vânta”, „a se ruga”, în Mesopotamia kăribu, kuribu sau karibu jucând rolul 
unei divinităţi (geniu) orante de tipul ședu și lamasu (taurii înaripaţi cu 
chip uman).5* 

În Biblia ebraică, heruvimii apar de 91 de ori, dintre care 56 de ocurențe 
se referă la reprezentările lor iconografice de la Cortul Sfânt, Templul lui 
Solomon și Templul utopic al lui lezechiel. Cel mai sfânt artefact al Cortu- 
lui Sfânt, chivotul avea un capac de aur numit „ispășitor” (kapporet) cu doi 
heruvimi în capete, care își uneau aripile deasupra (Iș. 25, 18-22). Această 
imagine, descrisă în redactarea sacerdotală a Pentateuhului, este desi- 
gur tardivă (sec. VI î. Hr., adică din perioada exilică-postexilică), pentru 
că inițial chivotul era doar o lădiță de lemn pentru depozitarea tablelor 
Legii (cf. Dt. 10, 1-5). Nici în așa-zisa istorie a chivotului, din 1 Rg. 4-6; 2 
Rg. 6, acesta nu pare să aibă capacul de aur cu heruvimi. 

Heruvimii apar însă în expresia „lahve al oștirilor (Domnul Savaot) Cel 
ce șade pe heruvimi” (yoșeb kerubim — 1 Rg. 4, 4; 2 Rg. 6, 2; cf. și 1 Rg. 19, 
15), o expresie despre care unii cercetători cred că este de origine cana- 
anită, fiind aplicată inițial lui E, zeul suprem canaanit, dar care a fost 
preluată de iahvism în cadrul sanctuarului din Șilo.S5 

După ce chivotul, încă o simplă lădiță, a fost adus în Ierusalim, a fost 
depus în templul lui Solomon, în sfânta sfintelor, sub aripile (cf. 3 Rg. 
8, 6-7) a doi heruvimi giganţi din lemn de măslin poleit cu aur, înalți de 
cinci metri (3 Rg. 6, 23-28). Chivotul este numit „piedestal” sau „așternut 
al picioarelor” lui Iahve (ebr. hadom raglaw, cf. Plg. 2, 1; Ps. 98, 5; 131, 7, 


63 John Monson, „Ihe New Ain Dara Temple: Closest Solomonic Parallel”, în BAR 26 
(2000), nr. 3, pp. 20-35. 

64  P. Dhorme, L. H. Vincent, „Les cherubins”, în Revue biblique 35 (1926), nr. 3, pp. 
328-358; nr. 4, pp. 481-495. 

65  T.N.D. Mettinger, „Yhwh Sabaoth: The Heavenly King on Cherubim Throne”, în 
Tomoo Ishida (ed.), Studies in the Period of David and Solomon and Other Essays: Papers 
Read at the International Symposium, Tokyo, Japan, 1979, Eisenbrauns, Winona Lake, 
1982, pp. 109-138. 

identificarea cu chivotul făcându-se în mod expres în 1 Par. 28, 256), ceea 
ce ar însemna că heruvimii giganţi pot fi înţeleși ca flancând tronul invi- 
zibil al lui Iahve. 

Chipuri de heruvimi sunt gravate pe pereţii templului, pe dinăuntru și 
pe dinafară, precum și pe uși (cf. 3 Rg. 6, 29-35), sau pe tăbliile posta- 
mentelor din curte (7, 29.36). Ornamente asemănătoare sunt mențio- 
nate și în descrierea templului vizionar al profetului lezechiel (Iz. 41, 
18-25), cu diferenţa notabilă că acolo heruvimii sunt bicefali, cu față 
de om și de leu (vv. 18-19). Ca și în atestările arheologice, și în referin- 
țele iconografice din Biblia ebraică heruvimii au asociaţi taurii și leii, 
ca simboluri ale forței, dar și palmierii, care reprezentau pomul vieţii. 
De altfel, heruvimii, în număr de doi după Targumul Pseudo-lonatan 
la Fc. 3, 24, apar ca gardieni ai grădinii Edenului în acest pasaj biblic, 
blocând accesul la pomul vieţii alături de „flacăra cu sabie rotitoare”, 
aceasta din urmă putând fi înțeleasă drept o ființă cerească din oștirea 
divină ce personifica sabia de focS. 

În viziunea chemării lui lezechiel de la râul Chebar din Babilon (Iz. 
1), sunt descrise patru ființe sau fiare (hayyot) (v. 5), cu „înfățișare 
omenească”, pe care însă redactorii ulteriori din școala profetului le vor 
desemna drept heruvimi în Iz. 10, 15 („heruvimii [...] erau aceleași fiare 
pe care le văzusem la râul Chebar”). În cap. 1, ființele au patru fețe (vv. 6 
și 10), de om, de leu, de taur și de vultur, dar în cap. 10 fața de taur este 
înlocuită cu una de heruvim (v. 14). În cap. 1, ființele au patru aripi, 
ceea ce le face mai apropiate de serafimii din Is. 6, care aveau câte șase 


66 Identificarea aceasta expresă este unică şi specifică pentru Istoria cronistă, cf. 
Ralph W. Klein, 1 Chronicles, Fortress Press, Minneapolis, 2006, Hermeneia, p. 520. 
67 Ronald S. Hendel, „«Ihe Flame of the Whirling Sword»: A Note on Genesis 3:24”, 
în JBL 104 (1985), nr. 4, pp. 671-674. 

68 Walther Zimmerli, Ezekiel 1: A Commentary on the Book of the Prophet Ezekiel, 
Chapters 1-24, Fortress Press, Philadelphia, Hermeneia, 1979, p. 70. Cele patru feţe ale 
ființelor reprezintă stăpânirea universală a lui lahve, asupra oamenilor, animalelor 
domestice (bou) și sălbatice (leu), dar și asupra păsărilor (vultur), cf. Alice Wood, Of 
Wings and Wheels: A Synthetic Study of the Biblical Cherubim, Walter de Gruyter: Beihefte 
zur Zeitschrift fiir die altestamentliche Wissenshaft [BZAW] 385, Berlin/New York, 
2008, p. 137. 

aripi, decât de heruvimii care în mod obișnuit aveau doar două.“ Fiin- 
ţele au picioarele drepte (Iz. 1, 7), ceea ce ar însemna nu lipsa încheie- 
turilor, ci poziţia dreaptă, cu toate pe pământ. Rămâne însă deschisă 
problema dacă ființele erau inițial bipede sau patrupede, însă în orice 
caz în redactarea ulterioară din cap. 10 ele au patru picioare. 

Identificarea ființelor cu heruvimii, în măsura în care acestea după 
Iz. 3, 12 înalță slavă lui Dumnezeu, pregătește calea către integrarea 
heruvimilor în ierarhiile cerești, dar acest lucru se va întâmpla abia cu 
1 Enoh și Cântecele sacrificiului de sabat din Qumran.”! De asemenea, 


Grifon și șarpe Pomul vieţii flancat Serafim cu patru Șarpe înaripat, flancat 
înaripat, gravură de patru șerpi uraeus, aripi, sigiliu aparţi- de doi grifoni și de doi 
pe scarabeu prove- gravură pe scarabeu de nând lui Irmeyahu șoimi, sigiliu din Epoca 
nind din Samaria, origine egipteană, sec. fiu lui Asa, sfârșitul Fierului IIB, provenind 
sec. VIII î. Hr. XVII-XVI î. Hr. sec. VIII î. Hr. din Tel Dan 


asocierea heruvimilor cu merkaba în 1 Par. 28, 18 constituie „un prim 
pas către teologia merkabei”, probabil sprijinit și de faptul că au rădăcini 
asemănătoare (heruvimi: k-r-b; merkaba: r-k-b).? 


69 Alice Wood, Of Wings and Wheels, p. 134. Totuşi, după Zimmerli, ființele nu pot 
fi separate total de heruvimi, de exemplu de heruvimul din Ps. 17 care transportă pe 
Iahve (p. 109). 

70  W. Boyd Barrick, „The Straight-Legged Cherubim of Ezekiel's Inaugural Vision 
(Ezekiel 1:7a)”, în Catholic Biblical Quarterly 44 (1982), nr. 4, pp. 543-550. 

71 Alice Wood, Of Wings and Wheels, p. 137-138. 

72. Ibid., p. 46. 

Fiinţele cerești teriomorfe: serafumii 

O altă clasă de fiinţe cerești teriomorfe, serafimii, apare în cadrul viziunii 
inaugurale a profetului Isaia, în cap. 6, de altfel singura ocurenţă biblică. 
Însă termenul saraf provine de la un verb care înseamnă „a arde” și se 
regăsește în mai multe texte biblice cu sensul de „șarpe”, fie împreună cu 
termenul obișnuit nahaș „șarpe” (Nm. 21, 6; Dt. 8, 15), fie singur (Nm. 21, 
8); din ultima categorie fac parte și două texte din Isaia în care șarpele are 
aripi (cf. 14, 29; 30, 6 — saraf mevofef „șarpe înaripat”, „zburător”). Intere- 
sant însă că LXX traduce toate aceste cazuri prin obișnuitul ophis „șarpe, 
transliterând doar în Is. 6, 2-3.6 direct termenul ebraic, seraphin, și făcând 
prin aceasta o demarcaţie între serafimii cerești din alaiul lui Iahve, care 
apar așa cum am precizat doar în Is. 6, și celelalte cazuri cu șerpi. 

Plecând de la etimologie, unii cercetători au crezut că serafimii sunt 
personificări ale fulgerului”?, iar alții au încercat să-i identifice cu heru- 
vimii'4, însă cel mai probabil erau uraei, cobre cu gâtul negru (Naja nigri- 
collis), plecând iarăși de la atestarea arheologică a numeroase reprezen- 
tări de acest tip cu funcție apotropaică în Palestina (de exemplu sigilii cu 
şerpi uraeus înaripați descoperiţi în Meghido, Gaza, Bet-Șemeș, Lachiș 
sau reprezentări în fildeș la Samaria, în Iuda fiind caracteristic din sec. 
VIII î. Hr. șarpele cu patru aripi”), cu atât mai mult cu cât unele exem- 
plare egiptene care îl apără pe faraon puteau avea față umană și chiar 
mâini și picioare'. În acest caz, arderea sugerată de rădăcina verbală a 
denumirii s-ar referi la puterea veninului, pe care cobra îl poate injecta 
prin mușcătură sau îl poate chiar scuipa spre ochi, provocând orbirea 
temporară. 


73 John Day, „Echoes of Baal's Seven Thunders and Lightnings in Psalm XXIX and 
Habakkuk III 9 and the Identity of the Seraphim in Isaiah VI”, în VT 29 (1979), nr. 2, 
pp. 143-151. 

74 E. Lacheman, „Ihe Seraphim of Isaiah 6”, în The Jewish Quarterly Review [JQR] 59 
(1968), nr. 1, pp. 71-72. 

75 O. Keel, C. Uehlinger, Găâttinnen, Gătter und Gottessymbole, pp. 286-287, 289, 
311-314. 

76 Karen Randolph Joines, „Winged Serpents in Isaiah's Inaugural Vision”, în JBL 86 
(1967), nr. 4, pp. 410-415; J. de Savignac, „Les «Seraphim»”, în VT 22 (1972), nr. 3, pp. 
320-325. T. N. D. Mettinger, „Seraphim”, în Karel van der Toorn, Bob Becking, Pieter 
W. van der Horst (ed.), Dictionary of Deities and Demons in the Bible, pp. 742-744. 

În textul din Is. 6, 2 serafimii au șase aripi: „cu două își acopereau 
fețele, cu două picioarele, iar cu două zburau”. Dacă sunt identificaţi 
cu șerpi uraeus, se înțelege mai bine de ce în textul ebraic serafimii nu 
stau „în jurul Lui” ca în LXX, ci „deasupra” lui Iahve (ebr. mima al lo), 
adică deasupra tronului. Această realitate este sugerată și de prezența 
în reprezentarea iconografică antică din Egipt și Fenicia a frizei cu șerpi 
protectori, așa cum s-a descoperit de exemplu pe un cilindru din Meghi- 
do””. De asemenea, este normal în Egipt ca uraeus-ul să stea deasupra 
faraonului, prins de coroana regală. 


Angelologia în perioada intertestamentară 

În perioada persană, dar mai ales elenistică, angelologia se dezvoltă, 
în Qumran devenind extrem de importantă.” Influenţa directă a religi- 
ei persane — zoroastrismul — asupra anghelologiei, deși este posibil să fi 


77 Wolfgang Zwickel, Der salomonische Tempel, von Zabern: Kulturgeschichte der 
Antiken Welt 83, Mainz am Rhein, 1999, pp. 79-83. 

pp. 320-331. 

79 Michael Mach, „Angels”, în Lawrence H. Schiffman, James C. VanderKam 
(ed.), Encyclopedia of the Dead Sea Scrolls, vol. 1, Oxford University Press, Oxford, 
2000, pp. 24-27. 


Zeiţele Isis și 
Nephtis înaripa- 
te, flancând stâl- 
pul lui Osiris, 
relief în fildeș 
din Samaria, 


sec. VIII î. Hr. 

funcționat ca un catalizator, rămâne totuși discutabilă la nivelul deta- 
liilor, de pildă în ce măsură ierarhiile angelice reflectă puterile bune 
(yazatas) conduse de Ormuzd (Ahura Mazda).% O certitudine însă este 
cea legată de numele demonului Asmodeu din Tob. 3, 8.17, care provine 
de la Asma deva. 

Pe de altă parte, s-a crezut că în anumite cercuri iudaice asistăm și la 
minimalizarea angelologiei, pentru că plecând de la FA 23, 8 („sadu- 
cheii zic că nu este înviere, nici înger, nici duh, iar fariseii mărturisesc 
şi una și alta”) s-a considerat că în perioada post-exilică, o grupare de 
elită precum saducheii (aristocrația sacerdotală) a abandonat credința 
în îngeri ca trimiși ai lui lahve pentru că odată cu venirea profeților, 
funcţia îngerilor a încetat.*! Totuși, D. Daube a arătat convingător că 
respingerea credinței în îngeri nu este atestată, și că de fapt saducheii 
nu credeau în înviere și în starea asemănătoare îngerilor a sufletelor 
de după moarte.*? De altfel, atâta timp cât ei recunoșteau Pentateu- 
hul drept canon, în care apar în mod clar îngeri, ideea că saducheii nu 
credeau în existența acestora rămâne contrariantă. 

La Qumran, instructorul comunității trebuia să-i înveţe pe „fiii lumi- 
nii” ierarhiile îngerilor (1QS 3:14), iar de la Iosif Flaviu se cunoaște că 
cei inițiați dintre esenieni ţineau secret numele îngerilort5. Așa se expli- 
că și de ce în literatura din Qumran numele îngerilor apar rar. Totuși, 
Chiar și în discreția intenționată, transpar câteva informaţii intere- 
sante, cum ar fi aceea dintr-un fragment potrivit căruia același înger 


80 Mary Boyce, A History of Zoroastrianism, vol. 2: Under the Achaemenians, Brill, 
Leiden, 1982, p. 195. Influenţa este pusă în discuţie de James Barr, „Ihe Question 
of Religious Influence: The Case of Zoroastrianism, Judaism, and Christianity”, în 
Journal of the American Academy of Religion |JAAR] 53 (1985), nr. 2, pp. 201-236; Charles 
David Isbell, „Zoroastrianism and Biblical Religion”, în Jewish Bible Quarterly [JBQ] 34 
(2006), nr. 3, pp. 143-154. 

81 Solomon Zeitlin, „Ihe Sadducees and the Belief in Angels”, în JBL 83 (1964), nr. 
1,pp.67-71 (aici p. 71). 

82 David Daube, „On Acts 23: Sadducees and Angels”, în JBL 109 (1990), nr. 3, pp. 
493-497. Pe aceeași direcție, dar mai nuanțat, ca referindu-se la învierea oamenilor ca 
îngeri sau ca spirite, Benedict T. Viviano, „Sadducees, Angels, and Resurection (Acts 
23:8-9), în JBL 111 (1992), nr. 3, pp. 496-498. 

83 Flavius Josephus, Războiul, 2.142. 

luminos pare să aibă simultan chiar trei nume (4Q454 fragm. 3:2). 
Îngerii jucau un rol foarte activ în credința comunității. Texte biblice 
neclare despre revelație sunt reinterpretate angelologic. De exemplu, 
în Fc. 19, 1 doar doi dintre „oamenii” (cf. Fc. 18, 2) care l-au vizitat 
pe Avraam sunt numiţi îngeri, dar după un fragment qumranit toți 
„cei trei oameni care i-au apărut lui Avraam la stejarul Mamvri erau 
îngeri” (4Q180 fragm. 2-4:2:3).51 Această tradiție se reflectă însă și 
în Noul Testament, unde cu referire la Fc. 18 (Avraam) sau la Fc. 19 
(Lot), se precizează: „Primirea de oaspeţi să n-o uitaţi căci prin aceasta 
unii, fără ca să știe, au primit în gazdă, îngeri” (Evr. 13, 2). În tradiția 
creștină însă Fc. 18 a fost interpretată triadologic:, iar din sec. X d. 
r. inclusiv la nivel iconografic.5% De asemenea, în Noul Testament este 
atestată interpretarea potrivit căreia Legea a fost dată prin intermediul 
îngerilor (FA 7, 53; Ga. 3, 19; Evr. 2, 2; cf. și Jub. 6, 19.22; 14, 20), deși 
Vechiul Testament nu preciza nimic asemănător, Legea fiind oferită de 
Iahve prin excelență. 

Potrivit concepției qumranite, omul a fost creat cu doi îngeri: „duhul 
adevărului” și „duhul minciunii” (1QS 3:18-19), „în părți egale” 
(4:16.25) până la momentul final al judecății, când fiii luminii vor fi 
curăţaţi de orice efect al duhului minciunii (4:20-23). Aceasta se poate 
observa și din cearta celor doi îngeri, unul luminos și altul întunecat, 
la care asistă în viziune Amram, tatăl lui Moise (4Q544 // 4QVisions of 
Amram? ar, fragm. 1:10-14; fragm. 2:1-6; fragm. 3:1-2). 

De altfel, în credinţa sectanţilor de la Qumran, îngerii vor participa 
direct la distrugerea necredincioșilor: „... cei sfinți, El va apărea pentru 
a sprijini... adevărul, spre distrugerea fiilor întunericului” (1QM 1:16).% 
Conflagraţia aceasta universală era văzută oarecum dualist: „Prințul 
luminii” (Sar 'urim) îi conduce pe toți fiii dreptăţii, lui opunându-i-se 


84  Florentino Garcia Martinez, Eibert J.C. Tigchelaar (ed.), The Dead Sea Scrolls, 
Study Edition, Brill, Leiden, 1999, vol. 1, pp. 372-373. 

85 Cf. Sf. Ambrozie cel Mare, Despre moartea fratelui său, Satyrus, 2:96 în NPNF 2, 
vol. 10, p. 189. 

86 Cf. Gabriel Bunge, Icoana Sfintei Treimi a Cuviosului Andrei Rubliov sau „Celălalt 
Paraclet”, trad. diac. loan I. Ică jr., Deisis, Sibiu, 1996, pp. 26-27. 

87  Florentino Garcia Martinez, Eibert J.C. Tigchelaar (ed.), The Dead Sea Scrolls, 
pp. 114-115. 

„Îngerul întunericului” (mal'ak hoșek) (1QS 3:20-25), dar Dumnezeu și 
„îngerul adevărului Lui” (mal ak 'amitto) sunt de partea fiilor luminii 
(1QS 3:25). 

Pe de altă parte, în literatura intertestamentară, odată cu transcen- 
dentalizarea divinității, și credinţa în îngeri suferă o remodelare. Dacă 
în textele biblice mai vechi îngerii mănâncă (cf. Fc. 19), în Tob. 12, 19 


=» 


îngerul Rafael numește „aparenţă” (horasis) consumarea alimentelor de 
către el în fața oamenilor. 

Acum se consolidează imaginea devenită clasică pentru îngeri. În 
Cartea Parabolelor, adică 1 Enoh cap. 37-71 (Milik o consideră însă foar- 
te târzie, dar Charlesworth crede că trebuie să fi existat deja la finalul 
sec. 1] d. Hr.%5), apar pentru prima dată menţionate aripile îngerilor (1 
Enoh 61, 1)*. De asemenea, pe lângă descrierea care împrumută mult 
din teofaniile iahviste vechi-testamentare, în 2 Enoh 1, 4-5 se insistă și 
pe gigantismul îngerilor. 

„Atunci doi bărbaţi uriași mi-au apărut, asemenea cărora nu mai văzu- 
sem niciodată pe pământ. / Feţele lor erau ca soarele strălucitor, ochii 
lor erau ca lămpile arzătoare; din gurile lor ieșea foc; veșmintele lor 
cântau (?) felurit; aripile lor străluceau mai mult decât aurul; mâinile 
lor erau mai albe decât zăpada”. 

Se încearcă și răspunsul la unele întrebări rămase nelămurite în textul 
biblic, ca de exemplu ziua în care au fost creaţi îngerii. După Jubilee 2, 2 
(cartea Jubileelor datează din sec. 11î. Hr.), îngerii au fost creați în prima 
zi*, la fel și după Filon din Alexandria, care pleacă însă de la conside- 
rente filozofice; aparținând platonismului de mijloc, era firesc pentru 
el ca întâi să apară lumea spirituală (îngerii), iar apoi lumea materială. 


88 James H. Charlesworth, The Old Testament Pseudepigrapha, vol. 1, p. 7. 

89 Dealtfel și în arta creștină, în sec. III d. Hr. îngerii sculptați pe sarcofage nu au 
aripi, acestea apărând abia în sec. IV d. Hr. (cf. David Albert Jones, Angels: A History, 
pp. 18-19). 

90  „Pentrucă în prima zia creat cerurile, care sunt deasupra, și pământul și apele și 
toate duhurile care slujesc înaintea Lui: îngerii prezenţei, și îngerii sfințeniei, și îngerii 
duhului de foc, și îngerii duhului vânturilor, și îngerii duhului norilor și întunericului 
și zăpezii și grindinei și chiciurii, și îngerii ecourilor și ai tunetului și ai fulgerului, și 
îngerii duhurilor frigului și ai căldurii și ai iernii și ai primăverii și ai culesului și ai 


verii, și toate duhurile creaturilor Lui care sunt în cer și pe pământ”. 

După 2 Enoh 29 (sfârșitul sec. 1 d. Hr.) însă îngerii au fost creaţi în ziua 
a doua, indicându-se chiar și elementul din care își au originea, un foc 
luat din piatră (v. 3: „lar din piatră am tăiat un foc mare, iar din foc am 
creat șirurile oștirilor netrupești — zece miriade de îngeri — și armele lor 
sunt înfricoșătoare și veșmintele lor sunt flăcări arzătoare”). 

Am amintit deja că în 1 Enoh și Jubilee se dezvoltă interpretarea căderii 
îngerilor având ca efect respectiv cauză unirea cu femeile pământence. 
Aceasta presupune chiar mai mult, anume că îngerii au sex masculin și 


organe genitale, după cum în Jub. 15, 26-27 se consideră că îngerii au 
fost creați tăiaţi împrejur. Totuși, în Noul Testament se arată dimpotri- 
vă că firea îngerilor este una asexuată (Mc. 12, 25; Mt. 22, 30). 

Se întâlnește însă și o altă tradiție despre căderea îngerilor, consem- 
nată în Viaţa lui Adam și a Evei în latină (Vita Adae et Evae) cap. 13-16: 


91 James H. Charlesworth comentează că ideea conform căreia focul apare din 
piatră poate fi de origine canaanită, făcând referire la Iz. 28, 16 „pietrele de foc” din 
muntele lui Dumnezeu. Cf. James H. Charlesworth, The Old Testament Pseudepigrapha, 
vol. 1,p.148,n.f. 


Zeiță cu patru 


aripi, gravură 
pe un sigiliu de 
hematit în stil 
Mitanni desco- 
perit la Acco, 


Epoca Bronzului 


Recent 

Dumnezeu le poruncește îngerilor să se închine înaintea omului creat 
după chipul lui Dumnezeu, însă unii refuză și devin demoni. Probabil 
că un ecou al acestei tradiţii secundare se regăsește în Evr. 1, 6, pentru 
că despre omul primordial din Ps. 8 comparat cu Hristos autorul se 
întreabă retoric „Să 1 se închine Lui toţi îngerii lui Dumnezeu”. 

În legătură cu cultul îngerilor, acesta nu este deloc oprit în Vechiul 
Testament. În Fc.19, 1 Lot se închină îngerilor care vin în Sodoma, în 
Nm. 22, 31 vrăjitorul Valaam se închină îngerului care îi ținea calea, 
iar losua se închină în los. 5, 14 bărbatului pe care îl întâlnește în afara 
taberei și care se prezintă drept „conducătorul oștirii lui Iahve” (Sar 
şeba' Yahwe). În Noul Testament însă situația se schimbă. De exem- 
plu, în Col. 2, 18 cultul îngerilor (threskeia tân angelân) este oprit, iar 
în Apoc. 19, 10; 22, 8-9 închinarea (proskynesis) înaintea îngerilor este 
interzisă, fiind acceptabilă doar înaintea lui Dumnezeu. 

Nici Vechiul Testament, nici literatura intertetamentară nu cunosc 
rolul de psihopomp al îngerilor. Menţiunea din Lc. 16, 22 este singulară 
şi pare că reflectă o excepție (ca și în cazul lui Moise), nu o regulă pentru 
sufletele drepţilor.*? 

O concepţie deosebit de importantă privește slujirea îngerilor în templul 
ceresc, așa cum ar susține Cântecele sacrificiului de sabat descoperite în 
9 copii la Qumran (1Q400-407; 11Q17) și una la Masada (Mas1k), care 
cuprind liturghia cerească angelică din primele 13 sabate ale anului.% 
Slujirea cerească a îngerilor poate fi pusă în legătură și cu „limba îngeri- 
lor” din 1 Cor. 13, 1. Dacă în interpretarea iudaică se va hotărî că îngeri 
nu cunosc decât ebraică, în mediul creștin se va vorbi de o „limbă a înge- 
rilor” înstrăinată de orice altă limbă, pe care dacă omul ajunge să o audă 
se poate ridica apoi chiar la „ascultarea” liniștii cu care Tatăl grăiește 


cu Fiul.% 


92 John Nolland, Luke 9:21 - 18:34, Word Books Publisher: WBC 35B, Dallas, 1993. 
93 Carol A. Newsom, „Songs of the Sabbath Sacrifice”, în Lawrence H. Schiffman, 
James C. VanderKam (ed.), Encyclopedia of the Dead Sea Scrolls, pp. 887-889. Totuși, 
după Crispin H. T. Fletcher-Louis, „Ihe Songs of the Sabbath Sacrifice”, în C. H. T. 
Fletcher-Louis, All the Glory of Adam: Liturgical Anthropology in the Dead Sea Scrolls, Brill: 
Studies on the Texts of the Desert of Judah 42, Leiden/Boston/Kăln, 2002, p. 253 nu ar 
fi vorba de slujitori îngeri, ci de preoţi umani prezentaţi metaforic drept îngeri. 


94 Sf. Efrem Sirul, Imnul 11 despre credinţă, strofa 8, cf. John C. Poirier, The Tongues 

Ierarhiile cerești 

Ideea ierarhiilor cerești ca o „ipoteză totală” se dezvoltă începând cu Feri- 
citul Augustin, dar mai ales cu Sf. Dionisie Pseudo-Areopagitul în sec. VI 
d. Hr.” Până atunci relația dintre diversele tipuri de îngeri nu era clar 
definită. 

În perioada elenistică, apar pentru prima dată nume angelice. Îngerul 
Gavriil (Gabriel) este menţionat nominal în Dn. 8, 16; 9, 21, iar îngerul 
Mihail în Dn. 10, 13.21; 12, 1. În Dn. 8, 15 înfățișarea îngerului Gavriil 
este descrisă „ca apariția unui bărbat” (ebr. geber), realizându-se un joc 
de cuvinte între geber „bărbat”, „om” și numele Gavriil.% Mihail este un 
nume omenesc obișnuit (cf. Ezr. 8, 8)”, corespunzând de altfel lui Micaia 
(Ne. 12, 35) și fiind atestat încă din 2400 î. Hr. în arhiva de la Ebla din 
Siria.% Termenul de arhanghel (gr. archangelos) atribuit îngerului Mihail 
se justifică biblic, pentru că ar corespunde ebraicului sar gadol „mare 
prinț” din Dn. 12, 1.% 

Textul din Dn. 10, 13.20 prezintă un conflict între îngeri, care funcţi- 
onează ca niște satrapi cerești, după modelul administrației persane, 
având în grija lor diverse popoare și ajungând la lupte unii cu alţii pentru 
influență.!% Interesant că în vreme ce Theodotion urmează TM, LXX 
îl identifică în mod clar doar pe Mihail cu un înger, pe când pe ofițerul 
Persiei și pe cel al Greciei cu figuri omenești.!"! Astfel LXX evită ideea 
considerată controversată a unui conflict între îngeri. 


of Angels: The Concept of Angelic Languages in Classical Jewish and Christian Texts, Mohr 
Siebeck: WUNT 2 287, Tiibingen, 2010, p. 100. 

95 David Keck, Angels and Angelology in the Middle Ages, Oxford University Press, New 
York/Oxford, 1998, p. 53. 

96 Louis F. Hartman, Alexander A. di Lella, The Book of Daniel, p. 227. 

97 John E. Goldingay, Daniel, Word Books: WBC 30, Dallas, 1989, p. 292. 

98 Giovanni Pettinato, „Ihe Royal Archives of Tell Mardikh-Ebla”, în BA 39 (1976), 
nr. 2, p. 50. 

99 Louis F. Hartman, Alexander A. di Lella, The Book of Daniel, p. 282. 

100 James A. Montgomery, A Critical and Exegetical Commentary on the Book of Daniel, 
T&T Clark, Edinburgh/Charles Scribner's Sons, New York, 1927, p. 419. 

101  T. J. Meadowcroft, Aramaic Daniel and Greek Daniel: A Literary Comparison, 
Sheffield Academic Press: Journal for the Study of the Old Testament Supplement 
Series 198, Sheffield, 1995, pp. 252-254. 

Unii comentatori cred că și Fiul Omului din Dn. 7 este o figură angeli- 
că!02, fiind identificat similar cu Mihail.1% În literatura qumranită un rol 
angelic îl va juca însă Melchisedec, lui aplicându-i-se denumirile divine 
de elohim și el în 11QMelchizedek (11Q13)'%, ceea ce ar putea însemna 
identificarea lui cu Mihail'%, În textul biblic acesta rămânea un perso- 
naj misterios, care i-a adus un dar de pâine și vin patriarhului Avraam, 
fiind prezentat drept „preot al Dumnezeului celui Preaînalt” (Fc. 14, 18). 
Ulterior acesta devine un model al preoţiei (cf. Ps. 109, 4), iar în Noul 
Testament autorul epistolei către Evrei îl privește ca un tip al lui Hristos 
(cap. 5-7). Interesant că unele grupări eretice creștine vor prelua figura lui 
Melchisedec, transformându-l chiar în adevăratul Mântuitor.1% 

Un rol important îl joacă Mihail și în Qumran: el îi apare regelui 
Sedechia și îi promite încheierea unui legământ (4Q470 fragm. 1:1-7). 
4Q5291// 4QWords of Michael ar] conţine chiar „cuvintele cărții lui 
Mihail pe care le-a grăit către îngeri”; în această carte Mihail îl mențio- 
nează și pe Gavriil (posibil și acesta să aibă o carte din care citește). Se 
conturează astfel poziția de conducere a cetei îngerești de către Mihail. 
În straturile cele mai vechi ale Cărţii Veghetorilor (1 Enoh 6-36), cele 
despre căderea acestora sub conducerea lui Șemihaza (cap. 6-11, în 


102 Joseph Coppens, „La vision danidlique du Fils d'homme”, în VT 19 (1969), nr. 
1, pp. 171-182. 

103 Michael A. Knibb, „Eschatology and Messianism in the Dead Sea Scrolls”, în 
Essays on the Book of Enoch and Other Early Jewish Texts and Traditions, Brill: Studia in 
Veteris Testamenti Pseudepigrapha 22, Leiden/Boston, 2009, p. 340; John J. Collins, 
Daniel: A Commentary on the Book of Daniel, pp. 304-19. J. J. Collins, „Ihe Son of Man 
and the Saints of the Most High in the Book of Daniel”, în JBL 93 (1974), nr. 1, p. 66. 
Totuşi, după P. R. Davies, Daniel, Sheffield Academic Press, Sheffield, 1998, pp. 105-106, 
chiar dacă pentru autorul cap. 12 „Fiul Omului” este Mihail, acest lucru nu este valabil 
pentru autorul cap. 7. După Ziony Zevit, „Ihe Structure and Individual Elements of 
Daniel 7”, ZAW 80 (1968), nr. 3, pp. 385-396, „Fiul Omului” ar fi Gavriil. 

104 Michael A. Knibb, „Messianism in the Pseudepigrapha in the Light of the 
Scrolls”, în Essays on the Book of Enoch and Other Early Jewish Texts and Traditions, p. 315 
105  Darrell D. Hannah, Michael and Christ: Michael Traditions and Angel Christology in 
Early Christianity, Mohr Siebeck: WUNT 11.109, Tiibingen, 1999, pp. 70-74. 

106 Sf. loan Gură de Aur, Despre Melchisedec 3 în Jaques Paul Migne ed., Patrologiae 

Gravură pe un 
conoid de faianță 
din Bet-Șemeș, 
datând din 
Epoca Fierului 
ILA reprezentând 
o divinitate 
solară cu braţele 
înaripate, iar ală- 
> turi două arcuri 


sfărâmate 


jurul anului 200 î. Hr., probabil chiar mai vechi), îngerii cu nume sunt 
în număr de patru și sunt menţionaţi drept „cei sfinți din cer” (1 Enoh 
9. 2). În 1 Enoh 9,1 aceștia sunt Mihail, Sariel, Rafael și Gabriel. Cei 
patru sunt reconstituiți după fragmentele descoperite în Qumran!”, 
dar unele manuscrise etiopiene îl înlocuiesc cu Uriel pe Rafael, iar 
altele grecești pe Sariel.1% Cei patru reapar în 1 Enoh 10, 1-20: Sariel!% 
este trimis să-l anunţe pe Noe despre potop; Rafael să-l lege pe Asael 
în pustie și să vindece pământul; Gabriel să-i pună pe fiii veghetorilor 
(uriașii) să se ucidă între ei; iar Mihail să-l lege pe Șemihaza, să-i distru- 
gă pe uriași și să curețe pământul. Nickelsburg consideră secundare 


107 George W.E. Nickelsburg, 1 Enoch 1: A Commentary of the Bookof 1 Enoch, Chapters 
1-36; 81-108, Fortress Press, Minneapolis, 2001, p. 202, n. b. 

108  Ms.etiopian Kebran 9/II (sec. XV d. Hr.): „Mihail, Surafel și Gabriel”; Ms. etiopian 
Princeton Ethiopic 3 (sec. XVIII-XIX d. Hr.): „Mihail, Uriel, Suriel și Gabriel” Ms. 
etiopian EMML 2080 (sec. XIV-XV d. Hr.): „Mihail, Uriel, Rafael și Gabriel” (cf. James 
H. Charlesworth, The Old Testament Pseudepigrapha, vol. 1, p. 16, n.a). În manuscrisul 
grecesc de la Akhmim (Codex Panopolitanus — sec. V-VI d. Hr.) și la G. Syncellus (sec. 
IX d. Hr.) apar „Mihail, Uriel, Rafael și Gabriel” (cf. G. W. E. Nickelsburg, p. 202, n. b). 
109  Iarăși numele variază: Syncellus are Uriel, dar ms. grec de la Akhmim Istrael 


(numele angelic Israel) (cf. G. W. E. Nickelsburg, p. 215, n. c.). 

misiunile lui Rafael și Gabriel, ţinând cont de dublete (distrugerea fiilor 
veghetorilor — 10, 9 și 15; curățarea pământului — 10, 7 și 16, 20).11 Se 
poate însă observa că misiunea cea mai importantă îi revine lui Mihail, 
care deține astfel rolul cheie în grupul celor patru. 

În Regula războiului din Qumran, patru nume de îngeri sunt scrise pe 
scuturile turnurilor de atac: Mihail, Gavriil, Sariel și Rafael (1QM 9:14- 
16). Aceiași patru apar și în 4Q285//4QSM fragm. 10:3. Grupul celor 
patru îngeri cu nume devine nucleul arhanghelilor de mai târziu. Probabil 
că la originea numărului de patru stau „cele patru laturi ale pământului” 
(Is. 11, 12; Iz. 7, 2) „cele patru vânturi din cele patru margini ale cerului” 
(Ir. 49, 36; cf. Zh. 2, 10; Dn. 8, 8; 11, 4), care arată desigur universalitatea 
responsabilității angelice. Patru reprezenta deplinătatea, ca depășire a 
numărului trei, încă din texte vechi profetice (sec. VIII î. Hr.): „Pentru 
trei păcate... ba chiar pentru patru...” (Am. 1, 3 repetat în cap. 1-2 în total 
de opt ori în textul canonic actual). O primă ocurenţă a numărului patru 
în legătură cu făpturile cerești se întâlnește la lezechiel (1z. 1, 5-6): patru 
fiare (hayyot) cu patru feţe și patru aripi, fiind apoi preluat de Zaharia: 
patru coarne (Zh. 2, 1), patru făurari 2, 3), patru vânturi, care — extrem 
de sugestiv — apar personificate drept niște ființe cerești (6, 5); iar apoi 
preluat chiar și de Daniel: patru fiare/ființe (aram. heywan, corespunzând 
lui hayyot - Dn. 7, 3), patru coarne (Dn. 8, 8). 

În straturile ulterioare ale Cărții Veghetorilor, cap. 12-36, numărul se 
amplifică la șase și apoi șapte. Sub numele de „veghetori”, 1 Enoh 20, 1-7 
oferă șase (în manuscrisele etiopinene) sau șapte nume de îngeri (în cele 
grecești). În greacă numărul lor este șapte și sunt numiţi chiar „arhan- 
gheli”. Aceștia sunt: Uriel (în etiopiană Suruel), responsabil cu lumea și 
cu tartarul; Rafael, responsabil cu duhurile oamenilor; Raguel (Reuel), 
care îi pedepsește pe luminători (astre); Mihail, răspunzător de cei buni 
și de popor; Sariel (în etiopiană Saragael), responsabil de duhurile care 
păcătuiesc împotriva duhului; Gabriel, care stăpânește grădina Edenu- 
ju 112 


lui, șerpii (dragonii)!!! și heruvimii; Remiel, responsabil ce cei înviați. 


Așa cum a arătat și Bousset, numărul șapte este confirmat de 1 Enoh 81, 


110  G.W.E. Nickelsburg, 1 Enoch 1, p. 165. 
111 Asocierea heruvimilor cu șerpii confirmă ipoteza după care serafimii sunt șerpi 
înaripați. 


112  G.W.E. Nickelsburg, 1 Enoch 1, p. 294. 


ANGELOLOGIA VECHIULUI TESTAMENT ȘI A LITERATURII APOCRIFE 63 


5, „cei șapte sfinţi” sau de 90, 21 „cei șapte albi ca zăpada”.115 În 1 Enoh 
87, 2, cei patru și respectiv cei trei „oameni în alb” se referă la cei patru 
îngeri speciali din cap. 9-10, la care se adaugă cei trei îngeri din cap. 20. 
În 90, 21 se regăsesc iarăși ca „acești șapte [oameni] în alb dintâi”. Rolul 
de îndrumători pe care îl au Uriel, Raguel și Remiel în 87, 3-4 și 90, 31 
nu prezintă paralele în Cartea Veghetorilor.!!* Faţă de Cartea Vegheto- 
rilor, în Apocalipsa Animalelor (cap. 85-90) Dumnezeu nu este menţio- 
nat ca Cel care îi trimite pe îngeri în misiune, dar diferența nu implică 
vreo consecință majoră pentru că motivul ar putea fi trezirea curiozită- 
ţii narative ca artificiu literar. După Tob. 12, 15, Rafael este „unul din 
cei șapte sfinți îngeri, care ridică rugăciunile sfinților și le înalță înain- 
tea slavei Celui Sfânt” sau — după varianta din Sinaiticus — „care stau 
și intră înaintea slavei Domnului”. Și în Ap. 1, 4 este vorba de „șapte 
duhuri care stau înaintea tronului” lui Hristos, numite și „șapte stele” 
sau îngeri (1, 20) sau șapte sfeșnice (4, 5) sau „șapte ochi” ai Mielului (5, 
6; cf. Zh. 4, 10) sau „șapte îngeri” (1, 20; 8, 2.6). 

Ca și numărul patru, șapte reprezintă întregul (șapte planete, șapte zile 
ale săptămânii în calendarul ebraic). Șase se sprijină probabil pe numărul 
îngerilor nimicitori din Iz. 9, 2, apărând și în alte contexte: de pildă după 
Targumul Pseudo-lonatan la Dt. 34, 6, înmormântarea lui Moise a fost 
pregătită de Mihail, Gavriil, Metatron, lofiel, Uriel și lefefia. 

Grupul celor patru își păstrează însă importanța, chiar dacă în etapele 
ulterioare suferă modificări. În Cartea Parabolelor (cap. 37-71), cea mai 
recentă carte din 1 Enoh, ultimul înger din grupul celor patru devi- 
ne Fanuel, în locul lui Sariel/Uriel - 1 Enoh 40, 9: „Primul este Mihail, 
îngerul cel milostiv și îndelung răbdător; al doilea este Rafael, cel care 
veghează asupra tuturor bolilor și suferințelor omenești; al treilea este 
Gavriil, care veghează peste orice putere; al patrulea veghează la căința și 
nădejdea celor care vor moșteni viața veșnică, el se numește Fanuel”. În 
1 Enoh 40, 2.9-10 cei patru sunt identificați cu cele patru ființe din Iz. 1, 
ceea ce confirmă ipoteza legată de originea și semnificația numărului lor. 


113 Ibid.,p.340. 
114 Milik, p. 43. 
115 Daniel Assefa, Lapocalypse des animaux (1 Hen 85-90): une propagande militaire? 
Approches narrative, historico-critique, perspectives theologiques, Brill: Supplements to 


the Journal for the Study of Judaism 120, Leiden/Boston, 2007, pp. 241-242. 

P. Schăfer consideră fie că autorul Cărții Parabolelor a modificat inten- 
ţionat numele lui Sariel/Uriel cu Fanuel probabil pentru a arăta mai 
bine funcţia acestor îngeri, fie îngerii feței fiind la început anonimi au 
fost ulterior identificați cu cei patru îngeri din Cartea Veghetorilor. 
Această tradiție veche a fost influenţată și de cei patru heruvimi (fiin- 
ţe) din Iz. 1, 5.116 

Cei patru arhangheli, Mihail, Gavriil, Uriel și Rafael, apar în varianta 
grecească a Vieţii lui Adam și a Evei, numită şi Apocalipsa lui Moise 40, 
2. Dumnezeu le poruncește să pregătească de înmormântare trupu- 
rile lui Adam și Abel. Unele manuscrise îl menţionează însă doar pe 
Mihail, ca în 40, 1, unde acesta și este numit „arhanghel”.!*7 În 43,1, 
când Eva moare, lângă ea stă „arhanghelul Mihail”, iar trei îngeri vin 
și îi iau trupul. Cei trei ar putea fi ceilalți trei arhangheli din 40, 2. În 
varianta latină (Vitae Adae et Evae, 48) Dumnezeu îi trimite doar pe 
îngerii Mihail și Uriel.'1* Mihail este numit arhanghel și în 1 Enoh 
70, 3. Însă în alte locuri din Cartea Parabolelor există confuzii: dacă în 
1 Enoh 40, 2, cei patru îngeri (Mihail, Rafail, Gavriil și Fanuel) sunt 
menţionaţi printre „cei care nu dorm”, deci veghetori, pe de altă parte 
în 1 Enoh 39, 12-13 „cei care nu dorm” sunt identificaţi cu serafimii, 
pentru că rostesc triasaghionul ca în Is. 6, 3. Se poate deci observa 
că în final există o confuzie între arhangheli, fiare/ființe, heruvimi 
și serafimi, pe care o putem discerne și în Ap. 4, 6-8, unde heruvi- 
mii sunt identificați indirect cu serafimii, pentru că sunt combinate 
imaginile din lezechiel și Isaia. Termenul de „arhangheli” mai apare 
în 2 Bar. 59, 11, iar în 4 Ezr. 4, 1.36 este menţionat Uriel. Mihail mai 
apare și în 3 Bar. 15, 1-16, 4 (scrisă după 70 d. Hr.), unde se spune că 
el se găsește în cerul al cincilea. 

Primele enumerări sau chiar ierarhizări nesistematice ale grupelor de 
îngeri sunt întâlnite în Cartea Parabolelor (cap. 37-71). De pildă în 1 
Enoh 61, 10 se precizează: „Va striga, de asemenea, toată oștirea ceru- 
rilor, precum și toți sfinții din înălțime, oștirea Domnului, Heruvimii, 


116 Peter Schăfer, Rivalităt zwischen Engeln und Menschen. Untersuchungen zur 
rabbinischen Engelvorstellungen, W. de Gruyter: Studia Judaica 8, Berlin/New York, 
1975, p.21. 

117 James H. Charlesworth, The Old Testament Pseudepigrapha, vol. 2, p. 292. 

118  Ibid.,p.291. 

Genii înaripate, 
fancând pomul 
vieții, sigiliu 
descoperit la Tel 
el-Ajul, sec. XVI- 
II-XVI î. Hr. 


Serafimii, Ofanimii, toți îngerii puterii, îngerii stăpânirilor, Alesul și 
toate puterile de pe pământ și din ape”.119 

Către sfârșitul cărţii, în 1 Enoh 71, 7, ideea se reia: „Mai mult, sera- 
fimii, heruvimii, ofanimii — cei neadormiţi care păzesc tronul slavei 
Lui — înconjurau de asemenea”. 

Se pot distinge trei grupe menţionate în proximitatea lui Dumnezeu: 
heruvimii, serafimii și ofanimii, primele două grupe fiind inversate 
în celălalt text, ceea ce atestă oscilarea în tendința de a da întâietate 
tradiţiei lui Isaia (serafimii) sau lui lezechiel (heruvimii). Ca o grupă 
angelică separată sunt înțeleși ofanimii (ebr. 'ofannim), „roţile” în 
număr de patru de lângă fiecare față a fiarelor (cf. Iz. 1, 15), înțelese 
ca vii pentru că „duh de viață era și în roţi” (Iz. 1, 20). 

Se constată o tendinţă de a fixa numărul îngerilor, ca de exemplu în 
2 Enoh 19, 6 unde atât heruvimii, cât și serafimii („cei cu șase aripi”) 
sunt în număr de șapte.1% 

În sfârșit, în Dn. 7 (versiunea Theodotion) apar trei dintre denumirile 
claselor angelice de la Sf. Pavel: „tronuri” (thronoi — v. 9), „stăpâniri” 
(exousia — v. 27) și „începătorii” (archai — v. 27, redând aramaicul șolta- 
naya,, la singular șoltan, înrudit de altfel cu arabul sultan). În Dn. 8, 
10 (Theodotion) apare și expresia „puterea cerului” (dynamis tou oura- 
nou), care redă ebraicul „oștirea cerului”. De altfel LXX traduce „lahve 
al oștirilor” (Domnul Savaot) prin „Domnul puterilor”, acestea din 


urmă devenind o denumire angelică.!7! 


119 Apocalipsa lui Enoh, trad. R. Onișor, p. 92. 

120 James H. Charlesworth, The Old Testament Pseudepigrapha, vol. 1, p. 134. 

121 Wesley Carr, Angels and Principalities: The Background, Meaning and Development 
of the Pauline Phrase hai archai kai hai exousiai, Cambridge University Press: Society for 


New Testament Studies. Monograph Series 42 , Cambridge, 1981, p. 37. 

Heruvim, deta- 
liu din templul 
sirian de la Ain 


Dara, sec. X î.Hr. 


Concluzii 

Câteva concluzii sumare se impun. În perioada monarhică funcționea- 
ză două variante angelice: antropomorfă, reprezentată de sfatul divin 
și oștirea cerească, și teriomorfă, reprezentată de heruvimi și serafimi, 
cu multiple atestări grafice. Profeţii scriitori din această perioadă nu 
manifestă un interes pentru ființele cerești, descrierea chemării profe- 
tice din Is. 6 fiind o excepţie. 

În perioada exilică şi post-exilică, pe fondul consolidării — mulți cerce- 
tători ar spune nașterii - monoteismului, se constată o sporire a intere- 
sului față de îngeri, anume în literatura apocaliptică dedicată așa cum 
îi arată și numele „revelaţiilor” cerești (fiarele/heruvimi, îngerul revela- 
tor la lezechiel și redactorii săi, îngerul interpret la Zaharia). Pe de altă 
parte, în literatura narativă (Pentateuh și Judecători) se pune accentul 
pe îngerul Domnului care se confundă cu Dumnezeu, deși redactarea 
sacerdotală va fi foarte reținută în privința îngerilor (nu îi menționează 
decât pe heruvimii de pe chivot și pe cei brodaţi pe perdeaua Cortului 
Sfânt). 

În perioada elenistică, apocaliptica se dezvoltă şi mai mult: îngerii au 
nume (1 Enoh, Daniel) și se împart în diverse clase. În literatura din 

Qumran angelologia joacă un rol deosebit de important, rezervat însă 
exclusiv cercurilor inițiate care păstrau secretul învățăturilor și nume- 
lor angelice. Noul Testament atestă o angelologie moderată, ca reacţie 
probabil la doctrinele elaborate în curentele apocaliptice. 


între Dionisie Areopagitul 
și Grigorie Palama 


findamente patristice ale angelologiei părintelui Dumitru Stăniloae 


Bogdan Tătaru-Cazaban 


„Ingerii cunosc mai mult adâncurile Dumnezeirii; 
oamenii, mai mult taina ei (...) prin Inviere” 


Părintele Dumitru Stăniloae! 


Preliminarii la o teologie a proximității 

Între reconstrucția istorică şi interpretările post-moderne, proble- 
ma fundamentală a angelologiei biblice, patristice sau contemporane 
rămâne medierea între ființa divină și cea umană”. Dar angelologia nu 
poate fi numai o reflecţie asupra statutului ontologic al intermediarului 
pentru că funcţia ființelor mediatoare este de a „converti abisul dintre 
Dumnezeu și om într-un spaţiu al comunicării”. Există o preeminenţă 
* Versiune revizuită și adăugită a articolului „Între Dionisie și Palama: o angelologie 
ortodoxă”, apărut inițial în Teodor Baconsky și Bogdan Tătaru-Cazaban (ed.), Dumitru 
Stăniloae sau paradoxul teologiei, Anastasia, București, 2003, pp. 371-393. 

1 Teologia dogmatică ortodoxă (TDO), |, Editura Institutului Biblic și de Misiune al 
Bisericii Ortodoxe Române, București, 1996, ed. a II-a, p. 298. 

2 Pentru o argumentaţie a necesităţii angelologiei din perspectiva „paradoxului 
monoteismului”, Henry Corbin, „Necesitatea angelologiei”, în Paradoxul monoteismului, 
trad. de Janina Ianoși, Biblioteca Apostrof, Cluj, 1997, pp. 84-175. 

3 Andrei Pleșu, Despre îngeri, Humanitas, București, 2003, p. 260. 

a „funcţiei” asupra „naturii”, pe care datele biblice au susținut-o dintot- 
deauna și care se regăsește în toate încercările de a gândi condiția înge- 
rului ca mediator, ca interval ontologic. Astfel, angelologia este în egală 
măsură o ontologie a intermediarului și o teologie a proximității. Ea 
menține în gândirea patristică și medievală semnificaţia filosofică anti- 
că a intervalului (metaxy) și ilustrează, din perspectiva istoriei ideilor, 
principiul continuității și al plenitudinii, „marele lanţ al Fiinţei”*. Ca 
interval, îngerul nu semnifică doar o distanţă, ci se constituie ca loc 
al întâlnirii hermeneutice. Or, tocmai datorită faptului că îngerul face 
cu putință întâlnirea celor de care este „aproape”, angelologia devine 
o teologie a proximităţii. Transcendenţa prinde chip și iese din tăce- 
re prin mediatorii săi care, înfățișându-se și vorbindu-le oamenilor, 
iau forma celor cărora li se adresează. În îngeri, condiția divină și cea 
umană ajung la o „conviețuire” care nu este nici propriu-zis divină, 
întrucât e creaturală, nici propriu-zis umană, întrucât are libertățile 
lipsei de materie, ci este semn al proximităţii. 

Îngerul ca făptură de interval care urcă și coboară între cele două capete 
ale scării lui Iacob, este deopotrivă inferior și superior: inferior ca fiin- 
ţă creată, superior ca mesager al lui Dumnezeu în relaţie cu omul. Dar 
această superioritate conţine, prin chiar faptul că aparține unui media- 
tor, posibilitatea unei redimensionări, pentru că nu se definește doar în 
funcție de Dumnezeu, ci și în raport cu omul. Superioritatea îngerului 
constă în a cobori spre oameni, rămânând în urcușul continuu al lumii 
sale, și în a urca spre Dumnezeu, purtând semnul unei relaţii cu umani- 
tatea: în splendoarea condiţiei de mediator celest, îngerul, de fapt, 
ascultă; în inima puterii sale stă o smerenie desăvârșită, care îl face să 
participe la relația dintre Dumnezeu și om în mod paradoxal, retrăgân- 
du-se. Vocaţia mediatorului se vădește astfel a fi de ordinul diafanului*: 
el este mediul sau receptacolul vederii; virtutea sa constă în a permite 
întâlnirea, în timpul căreia se retrage discret în spatele scenei. 

Chiar și într-o situație de aparentă părăsire, Dumnezeu face ca firele 
alianţei sale cu omul căzut să fie țesute continuu de făpturile înge- 


4  A.0. Lovejoy, Marele lanţ al Fiinţei. Istoria ideii de plenitudine de la Platon la Schelling, 
traducere de Diana Dicu, Humanitas, București, 1997. 
5 Pentru istoria conceptului de diafan, Anca Vasiliu, Du diaphane. Image, milieu, 


lumiere dans la pensee antique et medievale, Vrin, Paris, 1997. 

reștif, care nu sunt doar urmele unei transcendențe ce se retrage sau 
își „întoarce privirea”, ci și treptele care îi manifestă voința și conduc 
spre prezența ei deplină. Ca mesageri, îngerii vădesc o intenţie origina- 
ră şi slujesc în virtutea unei cunoașteri superioare: captează și transmit 
ceea ce se refuză unei întâlniri frontale, dar, prin chiar faptul medie- 
rii, marchează distanța faţă de prezenţa transcendentă. Astfel, dina- 
mica deopotrivă ascendentă și descendentă a lumii angelice constituie 
un coridor al proximităţii” și transformă o ontologie binară, dificil de 
conceput și de experiat (transcendenţa vs. lumea creată), într-o ontolo- 
gie unitară și ierarhică. 


Ontologie ierarhică și hristologie: interpretări dionisene 

Dacă angelologia înseamnă un discurs despre ierarhie, ordine și medie- 
re, rolul esenţial îi revine lui Dionisie care integrează în gândirea creș- 
tină ceea ce Etienne Gilson numea „metafizica gradelor ființei ca etape 
ale exodului multiplului din Unu”E. Structura ternară a lumii inteligibi- 
le, de sorginte plotiniană, pe care neoplatonismul târziu a diversificat-o 
enorm, își găsește corespondentul creștin în viziunea ierarhică oferită 
de textele dionisiene. S-a spus că „universul lui Proclos este aproape 
același cu cel al lui Dionisie în privinţa structurii și a funcţiilor sale”*. 
Analogiile structurale și lexicale între neoplatonismul târziu și ierarhii- 
le dionisiene au făcut deja obiectul mai multor studii istorice fundamen- 


tale, ale căror teze parcurg intervalul cuprins între susținerea originii 


6 Armand Abecassis, „Genese, histoire et signification de langelologie dans la 
tradition d'Israel”, în A. Faivre et Fr. Tristan (dir.), LAnge et l'homme, Albin Michel, 
Paris, 1978, pp. 83-106. De asemenea, art. 47yn4oc, Gerhard Kittel (ed.), Theological 
Dictionary of the New Testament, transl. Geoffrey W. Bromiley, I, 1995 (19641), 
pp. 74-87. 

7 Vezi A. Pleșu, „Îngerii. Elemente pentru o teorie a proximității”, în Limba păsărilor, 
Humanitas, Bucuresti, 1994. 

8 Etienne Gilson, Le Thomisme. Introduction au systeme de saint Thomas d'Aquin, Vrin, 
Paris, 1927, p. 151. 

9  Ren€ Rocques, Introduction, la Denys lArcopagite, La Hicrarchie celeste, etude et 
texte critiques par G. Heil, trad. et notes par M. de Gandillac, Sources Chretiennes [SC] 
58, Cerf, Paris, 1958, p. LXVII. 

neoplatonice directe a viziunii dionisiene! și afirmarea nuanţată a unei 
sinteze între cadrul neoplatonic și elaborările patristice anterioare!!. 
Toate aceste teme fac parte din zestrea „platonismului creștin”!?. 

S-a remarcat de asemenea că o dată cu Dionisie angelologia este inte- 
grată într-o concepție mai largă despre univers ca ordine, având două 
sensuri: o ordine arhitectonică și o ordine a voinței divine ca „loc al 
inteligibilității universului și ca normă a ceea ce el trebuie să fie”!*. 
Astfel, făcând parte dintr-un cosmos traversat de o dinamică dublă 
- ascendentă și descendentă -, îngerii dobândesc funcţia de mediere 
inteligibilă (în sensul că universul nu poate fi înțeles fără creaturile pur 
spirituale), având atât rolul de a manifesta voinţa și lumina Creatorului, 
cât și pe acela de a converti întreaga ierarhie a creatului spre Creator, 
de a o orienta permanent spre Principiul ei. Proclos și Dionisie se întâl- 
nesc în a acorda lumii inteligibile funcţia de a fi „vocea lui Dumnezeu” 
și expresia sa plurală, ceea ce nu înseamnă altceva decât o traducere 
filosofică a funcţiei religioase a mesagerilor'?. De asemenea, activitatea 
ierarhică de purificare, iluminare și unire (sau desăvârșire) corespunde 
cu exactitate celei întâlnite la Proclos'5. Desigur, îngerii la care se referă 
Dionisie nu sunt zei, nu au o cauzalitate demiurgică, ci sunt integrați 
cu funcție mediatoare în ordinea providenţială. Arhitectura pe care 
o prezintă cuprinde trei ierarhii, fiecare cu câte trei ordine: în prima 
ierarhie, cea mai apropiată de Dumnezeu, sunt serafimii, heruvimii și 
tronurile; în cea de-a doua, domniile, puterile, stăpâniile, iar în cea de-a 
treia, începătoriile, arhanghelii și îngerii. 


10 Hugo Koch, Pseudo-Dionysius Areopagita in seinen Beziehungen zum Neuplatonismus 
und Mysterienwesen, Mainz, 1900, pp. 190-197. 

11 Cf. Salvatore Lilla, „Pseudo-Denys LArâopagite, Porphyre et Damascius”, în Y. 
de Andia, Denys lArcopagite et sa posterite en Orient et en Occident, Actes du colloque 
international, Paris, 21-24 septembrie 1994, Institut d'Etudes Augustiniennes, Paris, 
1997, pp. 117-152. 

12  Endrevon Ivânka, Plato christianus. La reception critique du platonisme chez les Peres 
de V'Eglise, trad. fr. Elisabeth Kessler, PUF, Paris, 1990, pp. 247-273. 

13  Tiziana Suarez-Nani, Les angeset la philosophie. Subjectivite et fonction cosmologique 
des substances separees ă la fin du XIILe siecle, Vrin, Paris, 2002, p. 15. 

14  H. Koch, op.cit., pp. 266-269. 

15. Ibid., pp. 174-178. 


Heruvim, 
Serafim, bise- 
rica Mănăstirii 


Tismana 

5 MRSRE 


Analize textuale detaliate au condus la concluzia că „toate elementele 
angelologiei dionisiene sunt prezente în tradiția creștină anterioară”!$. 
Denumirile ordinelor existau în tradiţia patristică, dar ordinea lor 
varia chiar în interiorul aceleiași lucrări, poate cu excepţia heruvi- 
milor și serafimilor, aflați pe primele locuri. Deja Constituţiile aposto- 
lice conţin toate denumirile prezente la Dionisie: îngeri, arhangheli, 
tronuri, domnii, începătorii, stăpânii, puteri, oștiri veșnice, heruvimi, 
serafimi!”. Mai ales începând din secolul al IV-lea se întâlnesc liste de 
ordine angelice care au termeni identici sau aproape echivalenți cu cei 
folosiți în corpusul areopagitic. Chiril al Ierusalimului prezintă cel 
puţin o dată seria completă a celor nouă denumiri dionisiene: „După 


16  R. Rocques, Introduction, p. LVII. 
17 Const. Apost. VIII, 12, 27, ed. F. X. Funk, Didascalia et Constitutiones Apostolorum 
1, Paderborn, 1895, p. 504, 26-28. În același capitol mai apare o enumerare din care nu 


mai fac parte domniile, iar oștirile cerești sunt înlocuite de eoni și de oștiri. 

aceasta facem pomenire de cer, de pământ și de mare; de soare și de 
lună; de stele și de toată zidirea cugetătoare și necugetătoare, văzută și 
nevăzută: de îngeri, de arhangheli, de puteri, de domnii, de începăto- 
rii, de stăpânii, de tronuri, de heruvimii cei cu multe fețe, spunând cu 
tărie cuvintele lui David: Măriţi pe Domnul cu mine. Facem pomenire 
și de serafimi, pe care, în Duhul Sfânt, i-a văzut Isaia, stând în jurul 
tronului lui Dumnezeu”!5. Grigore de Nazianz enumeră șapte dintre 
denumirile prezente la Dionisie!*: îngeri, arhangheli, tronuri, domnii, 
începătorii, puteri, splendori, înălțări, virtuți intelectuale sau inteli- 
gențe. Însă nu este limpede dacă textul său oferă o enumerare exhausti- 
vă a categoriilor lumii angelice sau o dezvoltare a problematicii naturii 
îngerilor, întrucât aceștia sunt numiţi „puteri intelectuale, inteligențe, 
naturi pure și neschimbătoare”. Sfântul loan Gură de Aur reține aceeași 
enumerare ca și Chiril al Ierusalimului, schimbând doar locul tronu- 
rilor: îngeri, arhangheli, puteri, tronuri, domnii, începătorii, stăpânii, 
heruvimi, serafimi”. Dar într-un fragment din Contra anomeilor, în care 
prezintă ordinele cerești, îi omite pe serafimi și heruvimi?!, iar în altul 
inversează ordinea între ei, acordând preeminenţă heruvimilor?. Într- 
una dintre Catehezele baptismale?, ascensiunea apostolului Pavel este 
descrisă de-a lungul unui univers angelic care îlanunţă pe cel dionisian: 
„Străbătând dincolo de toţi îngerii, arhanghelii, tronurile, domniile, 
începătoriile, stăpâniile, toate puterile nevăzute, dincolo de heruvimi 
și de serafimi, el statornicește mintea credincioșilor în fața tronului 
însuși al regelui”. 

Ideea structurii ierarhice ar putea fi identificată la Chiril al lerusalimu- 
lui ca ordine inițiatică: „Dacă cineva - de ar fi cu putință — s-ar urca în 


primul cer și ar privi pe îngerii care se găsesc acolo și dacă, apropiin- 


18  Cat.23,6,PG 33,1113B (Cateheze mistagogice V, 6, trad. de pr. Dumitru Fecioru, 
EIBMBOR, 2003, p. 361). 

19  0Or.28,31. 

20 Omilii la Geneză, 4, 5, în Jaques Paul Migne ed., Patrologiae cursus completus, Series 
Graeca [PG] 53, 44. 

21  Surl'incomprehensibilite de Dieu, Il, SC 28, 1951, ed. FE. Cavallera, J. Dani6lou, R. 
Flaceliăre, pp. 136-138. 

22  Ihid., III, SC 28, pp. 184-186. 

23  Huits catecheses baptismales, VII, 20, ed. A. Wenger, SC 50, 1957, pp. 238-239. 

du-se de ei, i-ar întreba cum a născut Dumnezeu pe Fiul Său, probabil 
că ar răspunde: Deasupra noastră avem îngeri mai mari; întreabă-i pe 
aceia. Urcă-te la al doilea cer, ajungi chiar la al treilea, iar de poţi, la 
tronuri și domnii, la începătorii și stăpânii; chiar dacă ar ajunge cineva 
până la aceia, lucru cu neputinţă, nici ei nu vor spune ceva, căci nici 
ei nu știu." R. Rocques evocă suplimentar un fragment din tratatul 
anonim De communi essentia Patris et Filii et Spiritus Sancti, pe care îl 
consideră „mai aproape de concepţia lui Dionisie”: „Așa cum cunoaș- 
tem o diferență de rang între puterile de sus, la fel putem observa 
această diferenţă în privința alcătuirii și cunoașterii lor: pe de o parte, 
tronurile, serafimii și heruvimii primesc știința lor de la Dumnezeu, 
fără mediere, pentru că formează ordinele cele mai înalte și trăiesc în 
intimitatea divină; pe de altă parte, aceste ordine le învață pe cele de 
rang inferior, și tot astfel, ordinele superioare le învaţă pe cele inferi- 
oare; iar în privința ordinului cel mai de jos, el este format din îngeri, 
care sunt și povățuitorii oamenilor”. Textul conţine în mod limpede 
teza medierii ierarhice a raporturilor angelice, definirea împreună a 
primelor trei ordine aflate în proximitatea imediată a lui Dumnezeu și, 
pe de altă parte, a funcţiei îngerilor în raport cu oamenii, dar nu vorbeș- 
te despre „structura ternară a ierarhiei” și a activității ierarhice”. 

Dar pentru că în lumea îngerilor discreția nu suprimă splendoarea, iar 
prezenţa diafană nu presupune inconsistenţa, întrebarea care a stră- 
bătut întreaga perioadă patristică, a cunoscut diferite expresii medi- 
evale de la mistica bernardiană până la reflecția asupra „nobleţei” 


omului în raport cu îngerul, la Dante și Meister Eckhart?* 


„ şi a repre- 
zentat un aspect central al controversei palamite din veacul al XIV-lea, 
a fost aceasta: ce efect are venirea lui Hristos, ca unic mijlocitor, asupra 
medierilor angelice? 

În universul dionisian, Hristos este deopotrivă „mintea cea mai înaltă 


dumnezeiesc ierarhică și mai presus de ființă, începutul și sfârșitul a 


24 Cat. XI, 11, PG 33, 704B-705A (trad. rom., ed. cit., pp. 151-152). 

25  Cf.R. Rocques, Introduction, p. LXII-LXIII. 

26 Alain de Libera, Penser au Moyen Age, Seuil, Paris, 1991, pp. 299-347. Am schiţat 
această relaţie într-un articol intitulat „Demnitatea îngerului și noblețea omului la 
Meister Eckhart”, reluat în Bogdan și Miruna Tătaru-Cazaban, Iter sapientiae. Studii 


patristice și medievale, Galaxia Gutenberg, 2003, pp. 147-169. 

toată ierarhia, sfinţirea și lucrarea dumnezeiască și puterea cea mai 
dumnezeiesc ierarhică”? și cap al ierarhiei bisericești. Dar accesul la 
Hristos ca principiu al ierarhiei cerești nu poate să nu țină seama de 
treptele angelice. Ingerii, pe care Sfântul Grigorie de Nazianz îi numea 
„inițiaţii Intrupării”, cunosc cei dintâi, potrivit lui Dionisie, taine- 
le dumnezeiești pe care le vor vesti oamenilor. lisus însuși, ca om, se 


supune legii medierii angelice: „Ba văd că și în taina dumnezeiască a 


iubirii de oameni a lui lisus au fost introduși întâi îngerii, apoi prin ei a 
trecut și la noi harul cunoștinței. (...) Căci (...) și isus Însuși, cauza mai 
presus de ființă a ființelor celor mai presus de ceruri, după ce a venit 
fără schimbare la noi, nu iese din buna rânduială potrivită oamenilor, 
așezată și aleasă de El, ci se supune ascultător chipurilor de lucrare 
stabilite de Tatăl și Dumnezeu prin îngeri și mijlocirea lor”%. Cu alte 


cuvinte, îngerii nu sunt doar mesageri pentru oameni, ci mediază și 


27 Dionisie Areopagitul, Despre ierarhia cerească, cap. IV, 4, în Opere complete, trad. de 
pr. Dumitru Stăniloae, Paideia, București, 1996, p. 71. 
28 Ibid., pp. 21-22. 


Arhanghel 

și heruvimi, 
pridvorul bise- 
ricii Mănăstirii 


Humor, 1535 

în legătură cu umanitatea lui Hristos”. Paradoxal este că în persoana 
lui Hristos, „cauza mai presus de ființă a îngerilor” se supune, ca om, 
îngerilor. Prin Întrupare, Fiul întemeiază ierarhia umană în strictă 
dependenţă de ierarhia cerească. Astfel, venirea lui Hristos nu elimi- 
nă funcția mediatoare a îngerilor în cunoașterea lui Dumnezeu și nici 
structura ierarhică a acestei medieri. Îngerii cunosc un progres conti- 
nuu întru bine, dar nu-și pot schimba locul pe care l-au primit și la care 
aderă în mod spontan, într-o sinergie perpetuă cu voința divină“, în 
vreme ce oamenii pot trece de la o treaptă la alta a ordinii ierarhice, dar 
nu fără consacrare și în lipsa unei chemări superioare. Consecința rigu- 
roasă a acestei necesități universale a medierii angelice pare a fi, după 
Rene Roques, unul dintre cei mai profunzi cunoscători ai universului 
lui Dionisie, că Hristos nu poate fi experiat direct de către credincioși. 
Astfel, viziunea dionisiană în sens strict s-ar opune Părinților anteriori 
care susțineau mai degrabă o încetare a necesităţii rolului mediator al 
îngerilor“!. Jean Dani6lou vede în această „tensiune” două aspecte ale 
unei singure taine: pe de o parte, este vorba de iconomia vetero-testa- 
mentară ale cărei figuri intermediare prin excelenţă sunt îngerii; pe de 
altă parte, chiar dacă o dată cu Întruparea Fiului, care este și „Îngerul” 
Noului Testament, necesitatea funcției mediatoare a îngerului dispa- 
re, ea continuă totuși ca slujire a unicului mediator“?. O soluţie internă 
corpusului areopagitic propune tot Rene Roques: dacă am pune în legă- 
tură doctrina medierii universale din cele două Ierarhii cu experiența 
descrisă în Teologia mistică, am avea, poate, o perspectivă mai completă 
asupra relației dintre Hristos și oameni”. În acest cadru, ordinea ierar- 
hică ar fi o pregătire și o receptare a relaţiei directe cu Dumnezeu, deși 
această experiență este foarte rară, proprie doar unor aleși, și de scurtă 
durată în viața pământească. În cele din urmă, concluzia lui Roques este 
că Dionisie, privilegiind doctrina medierilor ierarhice, „a minimalizat 


29 Jean Danielou, Les anges et leur mission d'apres les Peres de l'Eglise, Desclee, Paris, 
ed. a II-a, 1990, p.48. 

30  R. Roques, Lunivers dionysien. Structure hierarchique du monde selon le Pseudo- 
Denys, Cerf, Paris, 1983 (19541), p. 325. 

31  Depildă, Eusebiu, Dem. Evang., VII, 2, PG 22, 540 C. 

32 Jean Dani€lou, op. cit., p. 50. 

33  R. Roques, Lunivers dionysien, p. 328. 

și parțial a diminuat forța vie care este consecința esenţială a Întrupă- 
rii Cuvântului, și anume prezența intimă a lui Hristos în conștiințele 
creștine”3*. Însă dacă vedem în scrierile lui Dionisie o teologie liturgică, 
după cum ne dezvăluie remarcabil Andrew Louth, admițând în același 
timp inspiraţia lor neoplatonică, „contextul Teologiei Mistice nu este 
urcușul solitar spre Dumnezeu al unui mistic, ci înălțarea spre altar a 
preotului sau, mai bine zis, a episcopului, care are loc pentru și împreună 
cu întreg poporul lui Dumnezeu”55. Într-adevăr, în această interpretare, 
relația dintre unirea mistică și medierea angelică are drept fundament 
comuniunea doxologică a îngerilor și oamenilor, singura care ne permite, 
potrivit lui Dionisie, să vorbim despre o „asemănare” cu îngerii, ierarhia 
lor dobândindu-și astfel sensul deplin în raport cu lumea pământească. 
Problema distanţei întreținute de ierarhie și a „afirmării ordinii ierarhi- 


ce care a putut părea uneori excesivă”56 


„nu este deloc ocolită. Însă este 
privită sub o altă lumină, ținând seama și de ceea ce nu apare explicit în 
texte, pentru că este, de fapt, prezent peste tot. Acest principiu herme- 
neutic „holist”* îi permite lui Andrew Louth să deplaseze accentul de pe 
funcția paradigmatică a ierarhiei cerești pentru universul dionisian, așa 
cum apărea la Ren€ Roques, pe experienţa contemplării iubirii divine, la 
care sunt chemați liturgic (deci și ierarhic) toți oamenii și care presupu- 
ne totodată un raspuns nemijlocit din partea fiecăruia: „ar acest act de 
extaz reciproc ocolește sistemul ierarhiei: așa cum Dumnezeu ocolește 
ierarhiile când creează, tot așa și făptura ocolește ierarhiile când reali- 
zează legătura ei nemijlocită cu Dumnezeu în iubirea extatică. Ce rost 
mai au atunci ierarhiile? Singura semnificație pe care le-o acordă Dioni- 
sie: aceea de a descoperi slava divină, de a fi o teofanie pură și diafană 
și de a chema astfel înapoi la Dumnezeu acele făpturi care și-au pierdut 


sensul originii lor divine și al frumuseţii dumnezeiești”%8. 


34  R. Roques, art. „Denys”, în Dictionnaire de spiritualite, 111, Beauchsene, Paris, 1967, 
col. 284. 

35  Andew Louth, Dionisie Areopagitul. O introducere, trad. de Sebastian Moldoveanu, 
studiu introuctiv de diac. loan I. Ică jr., Deisis, Sibiu, 1997, p. 64. 

36 Ibid.,p.72. 

37 Pentru o perspectivă mai amplă asupra interpretărilor la Dionisie, vezi studiul 
introductiv al diac. loan |. Ică jr., la Andew Louth, op. cit. 


38 Andrew Louth, op. cit., pp. 148-149 (traducere ușor modificată). 

În angelologia părintelui Stăniloae însă, discuția în jurul dimensiunii Liturghia înge- 
ierarhice nu ocupă un loc central. Raporturile dintre ordinele angeli- rească, detaliu, 
ce sunt văzute mai degrabă ca expresie a comuniunii ierarhice, citân- — altarul bisericii 
du-l pe Pachymeros (1242-c. 1310), a cărui parafrază la Dionisie“, Mănăstirii 
inspirată și de Sfântul Maxim Mărturisitorul, pare să nu fi avut însă Tismana 

o influenţă deosebită în lumea bizantină, precum și ca mișcare spiri- 

tuală anagogică spre Dumnezeu, descriind deopotrivă un progres și o 

stabilitate a căror relaţie este proprie temporalității eonice a îngeri- 

lor, aflată între devenire și eternitate. Invocându-l la finalul capitolu- 

lui consacrat angelologiei pe Sfântul loan Gură de Aur, potrivit căru- 

ia „și îngerii au fost recapitulați împreună cu oamenii în capul comun 

al Bisericii”, părintele Stăniloae susține ideea unui efect al Întrupării 


39  Cf.art. „Denys”, în Dictionnaire de spiritualite, III, col. 290. 

și al Învierii chiar și în planul ierarhiei cerești printr-o diminuare a 
distanţei, îngerii devenind astfel mai aproape unii de alții“. 

În privința felului în care este privită diversitatea structurată ierar- 
hic a lumii angelice, credem că părintele Stăniloae este mai aproape 
de interpretarea lui Endre von Ivanka. Potrivit acesteia, „succesiu- 
nea graduală a comunicării divinului, concepută în neoplatonism ca 
o degradare și o diminuare a divinului, devine la Dionisie o pluralitate 
de forme ale participării imediate la divin, participare care este integrală 
și desăvârșită la fiecare grad, chiar dacă în funcţie de natura fiecăruia. 
Diferenţa între grade nu mai semnifică, la el, distincții de valoare în 
planul ființei, ci indică doar o pluralitate a formelor ființei, necesară 
pentru a reflecta bogăţia ființei divine în diversitatea multiplă a fiin- 
ţelor finite”. Nu știm dacă părintele Stăniloae cunoștea interpreta- 
rea lui von Ivanka, dar viziunea descrisă mai sus este similară celei 
prin care debutează secțiunea de angelologie din Teologia dogmatică, 
potrivit căreia bogăţia divină se reflectă în multitudinea treptelor 
creaţiei spirituale, acestea fiind „structuri indefinite de comunicare 
a adâncimii infinite a lui Dumnezeu'%?, care dau relief acestei adân- 
cimi, iar pandantul unei astfel de oglindiri diverse este solidaritatea 
creaţiei ca expresie a unității și a unicităţii divine. Pe de altă parte, 
diversitatea formelor de manifestare a plenitudinii divine se întâl- 
nește, în structura lumii angelice, cu o pluralitate a intuiţiilor care 
se disting prin intensitate“*. Dar ceea ce pare a fi mai relevant este 
faptul că E. von Ivanka respinge validitatea principiului neoplato- 
nic al sferelor intermediare în viziunea lui Dionisie. El insistă asupra 
inspiraţiei fundamental creștine a corpusului areopagitic, susținând 
că în raporturile dintre diferitele ordine și ierarhii cu Dumnezeu este 
vorba mai curând de o „co-activitate și o conlucrare”. Totuși Ren€ 
Roques, deși acceptă această din urmă idee ca fiind esenţială pentru 
concepția dionisiană, nu vede cum am putea eluda principiul medi- 


40  TDO,p.308. 

41 E. von Ivanka, „La signification du Corpus Areopagiticum”, în Revue des Sciences 
Religieuses, 36, 1949, p. 18. 

42  TDO,p.290. 

43 Ibid. 

44  E.von Ivanka, art. cit., p. 16, cf. CH 165B. 

erii, afirmat de Dionisie cu preţul unor curajoase exegeze biblice”. 

Oricum, în angelologia părintelui Stăniloae accentul nu cade pe rapor- 
turile ierarhice între îngeri și pe superioritatea lor față de om, ci, 
dimpotrivă, pe dimensiunea de slujire a vieţii angelice. Dacă îngerul ca 
spirit pur, definit de o acuitate intelectuală superioară omului, de „un 
amor intellectualis greu de închipuit”, se bucură de o participare mai 
adecvată la spiritualitatea divină, aceasta nu înseamnă că desăvârși- 
rea lui poate fi obținută în afara slujirii omului. Urmându-l pe Sfân- 
tul Grigorie Palama, părintele Stăniloae susține că îngerul a fost creat 
pentru a-i sluji omului“$, având în acest sens două funcţii descrise după 
modelul dionisian: una anagogică, de a urca lumea în eon, în tempo- 
ralitatea înaintării neîncetate în Dumnezeu, și una hermeneutică, 
de a-i ajuta pe oameni „să înțeleagă realitatea eternă a lui Dumnezeu 
prin simbolurile sensibile ale lumii”, întrucât simbolurile sunt forma 
receptării umane a intuiției divine pe care o comunică îngerii. Ca 
putere spirituală care conlucrează la mântuirea omului, îngerul este 
privit din perspectiva relaţiei dintre două tipuri de slujire, prin care 
se menţine și aspectul ierarhic: slujirea proprie făpturilor superioare, 
expresie a unei conștiințe responsabile (în care putem vedea o accen- 
tuare a personalităţii îngerului, care nu este epuizată de transparența 
unei funcţii), și slujirea venită din partea celor inferioare, dezvăluind 
aspiraţia de a participa la o cunoaștere și la o desăvârșire superioa- 
ră sau necesitatea unei supuneri. Dacă slujirea lucrurilor materiale 
denotă o carenţă ontologică, slujirea superioară a îngerilor manifes- 
tă un surplus de ființă care trebuie comunicat. Convergenţa acestor 
două forme de asistenţă la nivel uman are ca temei atât superiorita- 
tea omului în creaţie, întrucât acesta este „dintr-un punct de vedere, 
mai mult după chipul lui Dumnezeu decât îngerii”, cât şi Întruparea 
Fiului care putea îndumnezei întreaga creație doar asumându-și natu- 


ra umană“ă. 


45 CH, cap. XIII, cf. R. Roques, op. cit., p. 325, dar și A. Louth, op. cit., p. 86. 
46 Grigorie Palama, Hom. 3, col. 33 B-C, cf. TDO, p. 292. 

47  TDO,p.293. 

48  TDO,p.294. 

Sfântul Grigorie Palama: argumentele superiorității omului 
faţă de înger 

Viziunea lui Meister Eckhart asupra relaţiei dintre înger și om în 
contextul teologiei îndumnezeirii și al metafizicii intelectului, proprie 
școlii lui Albert cel Mare, are, în Bizanțul veacului al XIV-lea, un cores- 
pondent subtil în teologia Sfântului Grigore Palama, moment suprem 
de sinteză și creativitate a tradiţiei orientale. Cunoscută pentru 
distincția sa între „esența” și „energiile” lui Dumnezeu, distincție care 
a provocat polemici aprige, viziunea palamită își propune să apere 
caracterul real al experienţei spirituale a luminii divine și totodată să 
ofere înțelegerea îndumnezeirii ca participare a creatului la necreat. 
Problema comunicării cu Dumnezeu aduce în prim plan diferenţa radi- 
cală dintre Creator și creatură, dintre ființa în sine și fiinţa prin parti- 
cipare. Or, pentru Palama, comunicarea înțeleasă ca o cunoaștere reală 
nu implică doar atingerea limitei, a hotarului dintre creat și necreat, 
ci și o comuniune pe care o acordă necreatul, o unire fără confuzie, o 
participare transfiguratoare. Astfel, Dumnezeu se face cunoscut prin 
energiile sale, ființa sa rămânând incognoscibilă. „Această distincţie, 
afirmată ca dogmă de sinoadele zise „palamite”, este principiul însuși 
al oricărei dezvoltări teologice a Sfântului Grigore Palama, care avea 
scopul să ofere o bază dogmatică experienței mistice, să fundamente- 
ze realitatea acestei experiențe pe o dogmă privind modul de existen- 
ţă a lui Dumnezeu. Totuși, Palama nu a fost autorul acestei distincţii 
între esenţă și energiile lui Dumnezeu; el a valorificat doar un punct de 
doctrină comun mai multor Părinţi”. 

Angelologia palamită” se construiește în cadrul acestei teologii a 
vederii energiilor necreate, o teologie a experienței Duhului Sfânt și 
a îndumnezeirii, dar și în continuitatea unei tradiții potrivit căreia 
întruparea și învierea lui Hristos au determinat o schimbare în rela- 


49 Vladimir Lossky, „Teologia luminii la Sfântul Grigore Palamas”, în După chipul și 
asemănarea lui Dumnezeu, trad. de Anca Manolache, Humanitas, București, 2006, p. 48. 
50 Triade 2, 3, 10-11, pp. 634-635 ; 28, pp. 666-667 ; 30, pp. 670-671; 61, pp. 
732-733 ; 73, pp. 754-755 ; 3, 2, 15, pp. 874-875 ; 24, pp. 888-889, în Atto e luce divina. 
Scritti filosofici e teologici, testo greco a fronte, introduzione, traduzione, note e apparati 
di Ettore Perrella, con la collaborazione di Marco Zambon, Sofia Georgopoulos, 


Emanuele Greselin, Bompiani, „Il pensiero occidentale”, 2003. 

ţia dintre oameni și ierarhiile cerești. De pildă, pentru Sfântul loan 
Hrisostom”!, revelaţia hristică depășește cu mult așteptările îngeri- 
lor care sperau în eliberarea oamenilor din idolatrie, dar nu își puteau 
închipui că neamurile vor fi chemate să devină fii ai lui Dumnezeu, să 
alcătuiască Biserica, trup și Mireasă a lui Hristos, în care ei, ca prieteni 
ai Mirelui, vor contempla o înțelepciune cu care nu erau obișnuiți”?. În 
această tradiţie se înscrie Sfântul Grigorie Palama, afirmând că Întru- 
parea Cuvântului și ceea ce urmează Veștii celei bune reprezintă chiar 
şi pentru îngeri o noutate capabilă să-i uimească și să le suscite dorința 
de a o cunoaște. De aceea, oamenii sau îngerii inferiori (exemplul predi- 
lect este Arhanghelul Gabriel — primul care a cunoscut taina Întrupă- 
rii) pot transmite celor superiori o cunoaștere capabilă să-i îmbogă- 
țească. Ceea ce înseamnă că principiul dionisian al medierii universale 
este suspendat prin venirea lui Hristos, care a adus posibilitatea vede- 
rii imediate și a experierii directe a Dumnezeirii”. După Jean Meyen- 
dorff, în disputa cu Varlaam**, care susținea o lectură riguroasă în 
această privinţă a corpusului areopagitic, Palama salvează autoritatea 
lui Dionisie aplicându-i „un corectiv hristologic” (iniţiat deja de Sfân- 
tul Maxim Mărturisitorul), dar și o exegeză „forțată și artificială”55. Pe 
de altă parte, în opinia lui Andrew Louth, contrastul dintre Dionisie 
şi Maxim sau Palama s-ar baza pe o distincție între teologie și teurgie, 
ultima fiind înțeleasă ca „activitate a ierarhiei”, ceea ce este însă „pur și 


51 Sf. loan Hrisostom, Hom. in Eph., 3, PG 52, 49-50, cf. Dani6lou, op. cit., p. 54. 

52 Grigorie de Nyssa, Hom. in Cant., 8, PG 44, 948 D-949 B. 

53 Grigore Palama, Tr. II, 3, 28-30. 

54 Vezi Jean Meyendorff, „Notes sur l'influence dionysienne en Orient”, în Byzantine 
Hesychasm: historical, theological and social problems. Collected Studies, Variorum 
Reprints, London, 1974, pp. 547-552. De asemenea, Antonio Rigo, „Il corpus pseudo- 
dionisiano negli scritti di Gregorio Palamas e di Barlaam del 1336-1341”, în Ysabel de 
Andia (dir.), Denys lAreopagite et sa posterite en Orient et en Occident. Actes du Colloque 
International, Paris, 21-24 septembre 1994, Institut d'Etudes Augustiniennes, Paris, 
1997, pp. 519-534 şi Juan Nadal, „Denys lArcopagite dans les Traites de Gregoire 
Akindynos”, în Ysabel de Andia (dir.), op. cit., pp. 533-562. 

55  J. Meyendorff, Introduction ă l'Etude de Gregoire Palamas, Seuil, Paris, p. 262. Vezi 
și Adolf Martin Ritter, „Gregor Palamas als Leser des Dionysius Ps.-Areopagita”, în 
Ysabel de Andia (dir.), op. cit., pp. 563-577. 

simplu o neînţelegere”** î 


ntrucât Dionisie nu folosește theourgia decât 
în sensul de lucrare divină în act, mai precis de lucrare a lui Hristos Cel 
Întrupat; liturghia este astfel o celebrare a „actelor lui Dumnezeu, mai 


cu seamă a Întrupării”* 


7 şi tocmai în aceasta constă orientarea hristo- 
centrică dionisiană. Pe de altă parte, Dionisie îi oferă sfântului Maxim 


„genul de cosmografie de care are nevoie pentru a elabora dimensiunile 


cosmice ale Întrupării și Liturghiei”5. Așadar, Sfântul Grigorie Pala- 


ma nu „deformează” sensul scrierilor dionisiene, ci le receptează în 
sensul lor profund, ilustrând „continua influenţă a lui Dionisie în ceea 
ce privește înțelegerea sa asupra întâlnirii iubitoare cu Dumnezeu în 
întunericul divin”**. Totuși, trebuie să remarcăm faptul că și pentru 
Meyendorff, Dionisie constituie o sursă importantă în privința „inter- 


56 A. Louth, „Influenţa lui Dionisie Areopagitul asupra Sfântului Maxim 
Mărturisitorul”, în A. Louth, Dionisie..., p. 194. 

57 Ibid.,p. 195. 

58 Ibid., p. 198. 

59  A.Louth,op.cit.,p.161. 


Maica Domnu- 
lui cu Pruncul 
și Arhangheli, 
pronaosul bise- 
ricii Mănăstirii 


Moldoviţa, 1537 

pretării eshatologice a Schimbării la Faţă”S, astfel încât contrastul 
invocat mai înainte nu mai este valabil cel puțin într-un aspect esenţi- 
al al teologiei palamite. 

Sfântul Grigorie Palama susține că ierarhia își păstrează întreaga 
semnificație de dinaintea venirii lui Hristos doar în ordinea naturii, 
idee pe care o regăsim întocmai la părintele Stăniloaef!, și că noul prin- 
cipiu al ordinii hristice este harul. Felul în care resemnifică doctrina 
dionisiană comportă trei aspecte principale: 1) o reacție împotriva 
caracterului constrângător al ierarhiei, invocând principiul potri- 
vit căruia Dumnezeu nu Se supune legilor creaţiei, deci nici medierii 
angelice; 2) înțelegerea mântuirii prin Hristos ca început al unei noi 
creaţii, ca o împrospătare a relaţiilor care definesc creatura în raport 
cu Dumnezeu, ceea ce implică forme noi de revelare și de lucrare a lui 
Dumnezeu în lume; 3) întruparea Celui Care este singurul mijlocitor 
suprimă necesitatea medierii prin îngeri: Dumnezeu a coborât prin- 
tre oameni, asumându-și propria lor natură și instaurând o relație 
directă. Astfel, în ordinea harului de după Întrupare și Înviere, natura 
umană nu se află doar deasupra celei angelice, ci are, potrivit lui Pala- 
ma, și puritatea absolută, prin faptul enipostazierii sale, inaccesibilă 
îngerilor*?. 

Totuși, în experiența luminii necreate, există o „asemănare” reală între 
oameni și îngeri ca semn al unei comuniuni naturale, dar și al iden- 
tității luminii care este Dumnezeu ce se revelează pe sine atât făptu- 
rilor cerești, cât și celor aflate în trup. Accederea la lumina „suprace- 
rească” nu presupune numai o purificare, ci și o depășire a intelectului, 
proprie deopotrivă intelectului angelic și celui uman „devenit îngeresc 
prin eliberarea de patimi”?. Intelectul vede „suprafiresc” nu ființa lui 
Dumnezeu, ci îl vede „pe Dumnezeu care se revelează”*. Experien- 
ţa vederii este comună cu cea a îngerilor, primii receptori ai luminii 


60 Cf. Dionisie, Despre numele divine, |, 4, PG 3, 592 C; Meyendorff, op. cit., p. 267. 
61 TDO,p.299. 

62  Hom.62, cf. J. Meyendorff, Introduction..., p. 252. 

63 Triada 1, 3, trad. Stăniloae, în Pr. Dumitru Stăniloae, Viaţa și învățătura Sfântului 
Grigore Palama, Scripta, București, 1993, p. 281 (Stăniloae folosește cuvântul „minte” 


pentru a reda pe nous). 


64 Ibid. 

îndumnezeitoare, care este „hrana celor din cer” și, potrivit lui Evagrie, 
citat fără să fie numit, „dovada iubirii lui Dumnezeu față de oameni”. 
Intelectul uman, devenit „supraceresc”, se unește „vădit și negrăit” cu 
Dumnezeu, primind frumuseţe de la frumuseţea originară și umplân- 
du-se „de strălucire în atingere cu strălucirea lui Dumnezeu”: „În același 
fel se umplu și duhurile cele mai presus de lume, cum spune cel ce a 
luminat pentru noi cerul și a descris ierarhiile lor, care se împărtășesc 
« nu numai de cunoștința și știința dată în prima treaptă, ci și de prima 
lumină de la Izvorul treimic cel mai înalt, după ierarhia lor; ba devin 
părtașe și privitoare nu numai ale unicei slave treimice, ci și ale arătării 
luminoase a lui lisus, Care S-a descoperit ucenicilor pe Tabor »"%. Lumi- 
na de pe Tabor este revelarea luminii necreate prin „condescendență” 
față de creaturi, pentru că bogăţia ei nu poate fi receptată integral nici 
de îngeris. Într-una dintre scrierile sale cele mai importante pentru 
problematica angelologiei, Sfântul loan Hrisostom susținea tocmai 
inaccesibilitatea și incognoscibilitatea ființei divine chiar și pentru 
îngeri, cunoașterea lui Dumnezeu fiind posibilă doar prin „pogoră- 
mânt”: „Dar ca să afli că nu numai oamenii, ci și puterile cele de sus nu 
se pot apropia de ființa lui Dumnezeu, ascultă ce spune Isaia, iar când 
spun Isaia, spun hotărârea Domnului (...). Spune-mi, pentru ce pricină 
își acoperă feţele și pun înainte aripile? Pentru care altă pricină dacă nu 
pentru aceea că nu pot suferi fulgerul, care iese de la tronul lui Dumnezeu, 
și sclipirile acelea? Deși Serafimii nu vedeau lumina aceea curată, nici 
însăși ființa aceea prea curată a lui Dumnezeu, ci cele ce vedeau erau un 
pogorământ. Dar ce este pogorământul? Când Dumnezeu nu se arată 
așa cum este EL, ci se arată atât cât este în stare să-L vadă cel ce poate, 
când își potrivește arătarea Feţei Lui pe măsura slăbiciunii celor ce-L 
văd”. 

Potrivit Sfântului Grigorie Palama, perseverența în unificarea intelec- 
tului prin rugăciune este urmată de „sădirea unei aptitudini așa-zicând 


65  Ibid.,p.283, citat din PG 3, 208-209. 

66  Antireticul V contra lui Achindin, în Pr. D. Stăniloae, Viaţa, p. 398. Despre tradiţia 
interpretării Luminii taborice, v. Vl. Lossky, „Teologia luminii la Sfântul Grigore 
Palamas”, în După chipul și asemănarea lui Dumnezeu, p. 56. 

67  Cuvântări împotriva anomeilor, UI, 3, trad. de pr. Dumitru Fecioru, EIBMBOR, 
2007, pp. 45-46. 

îngerești, care face cu putinţă ca firea noastră să intre în legătură cu cele 
mai presus de fire”8. Păstrând antinomia căilor dionisiene, așa cum o 
va face și Nicolaus Cusanus, în Occident, vederea energiilor necreate 
rămâne cu totul inefabilă, depășind deopotrivă demersul catafatic și 
apofatic, căci Dumnezeu este dincolo de cunoaștere și necunoaștere. 
Ca și pentru Nemesius din Edessa, Sfântul Grigore de Nazianz“ și 
Sfântul Maxim Mărturisitorul, omul este, pentru Sfântul Grigore Pala- 
ma, microcosmos, „convergenţă a universului”. Grigore de Nyssa însă 
respinsese ideea ca insuficientă pentru a reda măreţia omului, întrucât 
o raporta doar la universul material”. La Sfântul Maxim, omul micro- 
cosmos avea funcția de mediere între cele cinci distincţii sau polari- 
tăţi: creat și necreat, inteligibil și sensibil, paradis și lumea oamenilor, 
cer și pământ, masculin și feminin'!. Vocaţia unificatoare a umanită- 
ţii traversează, de fapt, reflectarea structurii cosmosului, restaurând 
sensul creației după model hristic. Potrivit Sfântului Grigorie Palama, 
dacă măreţia universului e cantitativă, cea a omului este de ordinul 
demnității sale'?: „(sufietul) e lucru mare și minunat și care transcen- 
de tot (universul), vede totul, stăpânește peste toate și în același timp 
cunoaște și primește pe Dumnezeu, fiind mai mult decât orice un 
rezultat al măreției transcendente a Meșterului Său; și nu numai că Îl 
primește pe Dumnezeu prin luptă (ascetică) și har, dar poate și să se 
unească cu El într-o unică ipostasă. Căci singur omul dintre toate cele 
pământești și cerești a fost creat „după chipul” Celui ce l-a plămădit 
ca să privească spre El, să-L iubească pe EL și să fie inițiat și închinător 
numai al Lui, iar prin credinţa, înclinarea și dispoziţia faţă de E să-și 
păstreze frumusețea”?5. 


68 „Capitole despre rugăciune și curăţia inimii”, în Grigorie Palama, Scrieri II: 
Fecioara Maria și Petru Atonitul, prototipuri ale vieții isihaste și alte scrieri duhovnicești, 
studiu introductiv și traducere de diac. loan [. Ică jr., Deisis, Sibiu, 2005, p. 251. 

69  Or.38, PG 36, 324; Or. 45,632. 

70 Despre facerea omului, cap. XVI, trad. de pr. T. Bodogae, PSB 30, EIBMBOR, 
București, 1998, p. 46. 

71  Cf.L. Thunberg, Omul şi cosmosul în viziunea Sfântului Maxim Mărturisitorul, trad. 
de Remus Rus, EIBMBOR, București, 1999, p. 74. 

72 „Cuvânt despre intrarea în Sfânta Sfintelor ...”, în Ibid., p. 209. 


73 „Capitole antropologice, psihoteologice și economice”, în ibid., pp. 253-254. 

Astfel, intelectul omului depășește în demnitate „cerul”, pentru că, în 
calitate de chip creat al lui Dumnezeu, îl poate cunoaște pe Dumnezeu și, 
mai ales, poate primi, dacă vrea, „să devină dumnezeu, înălțându-se cu 
trupul umilinţei””!. Crearea sa „după chipul” lui Dumnezeu se referă, 
în viziunea palamită, la natura intelectului pe care o are în comun cu 
îngerii. Aceștia sunt superiori prin incorporalitate și proximitate față 
de natura necreată, dar sunt „slujitori” împreună cu oamenii. Superi- 
oritatea lor privește „rangul” sau poziția în ordinea creaţiei, în vreme 
ce omul le este superior ca vocaţie și finalitate: „Prin urmare, orice altă 
natură inteligentă e sclavă a Lui împreună cu noi și „după chipul” celui 
ce a creat-o, chiar dacă sunt mai de cinste decât noi, întrucât sunt în 
afara unor corpuri și mult mai aproape de natura întru totul necor- 
porală și necreată. (...) Unii dintre aceștia (îngerii) care și-au păzit 
rangul (taxis) și îndrăgesc lucrul pentru care au fost făcuți, măcar că 
sunt sclavi împreună cu noi, sunt cinstiţi de către noi în ce privește 


rangul.”%5 


„Fiinţa” sau „esența” acestei naturi inteligente este „viața”. 
Însă, spre deosebire de îngeri, viața oamenilor este și „energie” care 
face ca trupul unit cu sufletul să fie viu și să poată participa la nemuri- 
re'$. „Dar natura inteligentă a îngerilor nu are viața și drept o activita- 
te, fiindcă n-a primit de la Dumnezeu un trup din pământ unit cu ea, 
ca să primească și o putere făcătoare de viaţă cu referire la acesta”””. 
Deși viața îngerilor nu este și energie, totuși ei sunt făpturi compuse, 
întrucât ființa lor admite o calitate contrară: bunătatea sau răutatea, 
ei nefiind buni decât prin participare?ă. 

Reflectând lectura din De Trinitate, în traducerea lui Maximos Planu- 
des'%, Palama prezintă natura inteligentă și rațională a sufletului și 
a îngerului ca având o constituţie treimică: nous, logos, eros. La om, 
intelectul (nous) este privit depotrivă ca „energie” (activitate noetică) 
și ca „dynamis”, capacitate de a determina activitatea noetică, echi- 


74 Ibid., pp. 209-210 şi 253-254. 

75. Ibid., pp. 254-255. 

76. Ibid., p. 267. 

77 Ibid., p. 258. 

78. Ibid., pp. 258-259. 

79 Cf. Rheinhardt Flogaus, Theosis bei Palamas und Luther. Ein Beitrăgzum 6kumenischen 
Gesprăch, Gâttingen, 1997. 

valată în limbaj spiritual cu „inima”. „Eros”-ul, ca relaţie a logos-ului 
cu nous-ul, reprezintă partea pneumatică a naturii umane care constă 
în „puterea de a da viață trupului” (pneuma zoopoion)*. Însă „natura 
inteligentă și rațională a îngerilor are și inteligență (nous) și rațiune 
(logos) și dragoste (eros) a inteligenței față de rațiune, dragoste care 
este și ea din inteligenţă și coexistă pururi împreună cu rațiunea și 
inteligența și care ar putea fi numită și duh (pneuma) ca unul care înso- 
țește pururi rațiunea. Dar ea nu are acest duh și ca făcător de viață, 
fiindcă nu a primit de la Dumnezeu un trup din pământ unit cu ea”ăl. 
Superioritatea naturii umane față de cea angelică constă în faptul că 
„natura inteligentă și rațională a sufletului (...) a fost ea singură creată 
de Dumnezeu după chipul Lui mai mult decât îngerii incorporali”E?. 
Omul a respins prin cădere și păcat asemănarea, dar nu a pierdut 
chipul. Această „demnitate” depășește caracterul incorporal al ființe- 
lor angelice, îngerul și sufletul fiind în egală măsură realități incor- 
porale. Prima explicitare a „chipului” și, prin urmare, primul semn al 
superiorității omului constă în capacitatea de a alege, dar numai dacă 
este în acord cu pecetea creării sale: „Nimic nu e mai bun decât omul, 
întrucât poate să delibereze, să ia o hotărâre și prin ea să cunoască 
și să afle ce e de folos, dar numai dacă își păzește rangul (taxis) și se 
cunoaște pe sine însuși și pe Singurul mai bun decât el (...). Căci chiar 
şi îngerii, măcar că sunt mai presus de noi prin demnitate, și ei slujesc 
sfaturilor pentru noi ale Aceluia, „fiindcă sunt slujitori trimiși pentru 
cei ce vor moșteni mântuirea” (Evr. 1, 14). (...) Și chiar dacă ne sunt 
superiori în multe, sunt însă unele în care sunt în urma noastră, cum 
spuneam și vom spune, în ce privește faptul de a fi „după chipul” Crea- 
torului, și din pricina cărora am fost făcuți mai mult decât ei „după 
chipul” lui Dumnezeu."%5. 

Pe lângă libertatea voinţei, evocată în același sens și într-o expunere 
sintetică a Sfântului loan Damaschintf, Sfântul Grigorie Palama intro- 


80  Ibid., pp. 266-267 (am păstrat doar una dintre cele două variante terminologice 
din traducere). 

81 Ibid., pp. 266-267. 

82 Ibid., p.267. 

83 Ibid., pp.270-271. 


84  Desprecele două voințe ale lui Hristos, trad. de pr. Olimp Căciulă, cronologie, note și 

Cinul/lerarhia 
cerească, detalii, 
pictură exterioa- 
ră, absida altaru- 
lui bisericii Mă- 
năstirii Suceviţa, 


cca. 1596 


FAZA 
Dre face 


ă 


> 

duce încă trei rațiuni ale faptului de a fi mai mult decât îngerii după 
chipul lui Dumnezeu: 

1. a avea „viaţa” ca „energie” pentru trup. Prin aceasta, omul format 
din „esenţă” și „energie”, ultima fiind manifestarea „esenţei” în raport 
cu trupul căruia îi dă viaţă, este cu adevărat chipul lui Dumnezeu, 
incognoscibil ca „esenţă” și revelându-se pe sine ca „energie”. Trebuie 
să notăm în acest punct că, potrivit Sfântului Grigore de Nyssa, incog- 
noscibilitatea lui Dumnezeu se reflectă în mod necesar în caracterul 
incognoscibil al chipului lui Dumnezeu în om, care devine astfel impo- 
sibil de definit. Pe de altă parte, crearea „după chipul” se aplică la 
întregul naturii umane, ceea ce se regăsește explicit și la Sfântul Grigo- 
rie Palama, corporalitatea fiind integrată în definirea creării „după 
chip” a omului, spre deosebire de numeroase interpretări patristice, 
iar „energia” umană corespunzând „energiei” creatoare a divinității. 
Am putea spune că sufletul se manifestă ca energie a trupului așa cum 
Dumnezeu se descoperă pe sine ca lumină necreată. Crearea omului 
„după chipul lui Dumnezeu” are astfel o dimensiune incarnațională, 
hristologică$, și una pneumatologică. În calitate de „chip energetic”, 
potrivit expresiei lui Flogaus*”, omul reflectă deopotrivă manifestarea 
lui Dumnezeu în creaţie prin „cele două mâini” ale sale, cum spunea 
Sfântul Irineu al Lyonului, prin Hristos și prin Duhul Sfânt, fiind prin 
urmare „mai mult” decât oglinda trinitară a structurii angelice. 

2. a fi menit să stăpânească creaţia vizibilă, ca reflex al structurii lăun- 
trice, în care este prezentă facultatea archikons8, în vreme ce îngerii au 
fost rânduiţi să supravegheze creația, după căderea omului. Potrivit 
Sfântului loan Damaschin, „(...) ceea ce este mai propriu sufletului, 
ceea ce îl deosebește de esenţa îngerilor, este (...) faptul de a conduce 


bibliografie de B. Tătaru-Cazaban, Anastasia, 2004, p. 29. 

85 Vezi VI. Lossky, Introducere în teologia ortodoxă, traducere de Lidia și Remus Rus, 
Ed. Sophia, București, 2006, p. 167. 

86 St Gregory Palamas, The One Hundred and Fifty Chapters, Pontifical Institute of 
Medieval Studies, Toronto, 1988, pp. 19-21; „Gregory Palamas”, în C. G. et V. Conticello 
(ed.), La theologie byzantine et sa tradition (XIIle-XIXe siecles), Brepols, Turnhout, 2002, 
p. 170. 

87  R. Flogaus, op.cit., pp. 139-154. 


88 „Capitole antropologice, psihoteologice și economice”, p. 283. 

liber și după propria lui dorință, sau voinţă, trupul și dorința nerațio- 
nală, pofta, mânia și mișcarea instinctivă, stăpânind în chip natural 
trupul, tocmai ca pe un sclav al propriei sale naturi. Pentru aceasta, omul 
este mai mult decât îngerii în ceea ce privește „chipul lui Dumnezeu”. Căci 
îngerul nu are un sclav natural și nici nu este în chip natural stăpân”?. 
Accentul în această viziune cade mai degrabă asupra relaţiei de tipul 
„stăpân-sclav” dintre suflet și trup, și mai puţin asupra manifestării 
sufletului ca dătător de viaţă. Este, de altfel, ecoul interpretării patris- 
tice a vocației omului de a fi stăpân în sensul puterii lăuntrice asupra 
naturii, el nefiind supus „suveranității naturii, ci putând să ia hotărâri 
potrivit propriei sale judecăţi, căci virtutea este independentă, fiind 
propriul său stăpân”. Vl. Lossky consideră că prin această viziune 
se afirmă în mod clar preeminența persoanei asupra naturii în fiin- 
ţa umană”. Astfel, asocierea, în cazul omului, dintre vocaţia de a fi 
stăpân și libertate aduce în planul relaţiei cu îngerul tema raportului 
dintre libertate și natură: în slujirea îngerului pare a fi mai multă natu- 
ră decât în „asemănarea” cu Dumnezeu pe care omul o redobândește 
prin libertatea de a stăpâni natura. 

3. a fi creator: „Ar putea spune cineva că, între multe altele, ne arată că 
suntem mai mult decât îngerii după chipul lui Dumnezeu și caracterul 
trinitar al cunoașterii noastre, nu numai pentru că este trinitar, ci și 
pentru că cuprinde orice gen de cunoaștere. Fiindcă noi singuri dintre 
toate creaturile avem pe lângă facultatea inteligentă și cea rațională și 
pe cea senzitivă, care fiind unită prin fire cu cea rațională inventează o 
mulțime extrem de variată de meșteșuguri și științe."%?. Ecoul direct al 
acestui argument al superiorității omului în viziunea palamită poate fi 
regăsit în teologia secolului al XX-lea la părintele Dumitru Stăniloae, 
potrivit căruia slujirea îngerilor este interpretată ca asistență acordată 
formei sub care trebuie să se exprime darul creator al omului (pecete a 
chipului lui Dumnezeu în om): transfigurarea naturii materiale. 


89 Despre cele două voințe ale lui Hristos, p. 29. 

90 Grigore de Nyssa, Despre facerea omului, XVI, PG 44, 184B. 

91 Vl. Lossky, Introducere în teologia ortodoxă, p. 169. 

92 „Capitole antropologice, psihoteologice și economice”, pp. 284-285. 

Cunoaștere și comuniune: 

angelologia părintelui Dumitru Stăniloae 

Stăpânirea lumii materiale are tocmai sensul de a o transforma într-un 
receptacolal spiritului, de a permite o comunicare a Duhului prin mate- 
rie, ceea ce presupune exercițiu, luptă, efort, asceză în vederea redo- 
bândirii dimensiunii iconice a lumii. Însoțind această lucrare specifică 
omului, îngerii își împlinesc puterea cosmică asupra elementelor* prin 
susținerea inspirată a efortului de a face transparentă materia - un 
transfer diafan din lumea duhurilor netrupești asupra lumii materiale, 
transfer căruia îi corespunde, în plan uman, reflectarea într-un trup 
spiritualizat a ființei îngerilor*. Acesta este unul dintre aspectele cele 
mai însemnate ale viziunii părintelui Stăniloae despre îngeri, a căror 
rațiune de a fi se împlinește în transfigurarea trupurilor, prin care 
se descoperă, după cum spune și Sfântul Vasile cel Mare, frumusețea 
dumnezeiască, fiind totodată și o ilustrare a solidarității între spiritual 
și sensibil. 

Un alt aspect al acestei solidarităţi constă în „transmiterea reciprocă 
a cunoașterii” între îngeri și oameni. Aici avem contribuţia esențială 
a angelologiei părintelui Stăniloae, obținută prin aplicarea explici- 
tă a principiilor teologiei Sfântului Grigorie Palama la interpretarea 
textelor dionisiene și prin continuarea unei hermeneutici patristi- 
ce a momentului Înălţării Domnului. Dacă Nașterea este, în viziunea 
multor Părinţi", momentul jubilaţiei angelice — Fiul venind într-ajutor 
şi îngerilor neamurilor, care nu mai reușeau în vremea din urmă să-i 
îndrume pe oameni spre Dumnezeu - Înălțarea este momentul stupo- 
rii angelice*: deși aud vestea biruinţei, adusă cu glas mare de îngerii 
din cetele mai de jos, mai aproape de pământ, îngerii din ceruri nu-L 
recunosc pe Fiul care se înalță cu trupul purtător al semnelor păti- 


93  TDO,p.303. 

94  TDO,p.304. 

95 Origen, Hom. in Luc., 12; Eusebiu, Dem. Evang. IV, 10, PG 22, 277 B; Com. in Psalm. 
71, PG 23, 808 D; Hilarie din Poitiers, Com. in Mat., VII, 3, PL 9, 955; Tract. In Psalm. 2, 
PL 9, 280 A; cf. Jean Danislou, op. cit., p. 45. 

96 Iustin Martirul și Filosoful, Dial. 36, 4-5; Irineu, Demonstrarea propovăduirii 
apostolice, 84; loan Hrisostom, Serm. Ascens. 4, PG 50, 449; Eusebiu, Com. Ps. 23, PG 
23, 224 A. 

mirii Sale. Și nu doar aceasta îi umple de uimire, ci mai ales înălțarea 
naturii umane, asumate de Cuvântul lui Dumnezeu, pe tronul slavei 
Sale”. Înălțarea Domnului este, în această privință, semnul unei noi 
ordini și pentru îngerii care beneficiau de o cunoaștere superioară. Ei 
primesc abia atunci revelaţia deplină a tainei Întrupării şi a înțelepciu- 
nii infinit variate a lui Dumnezeu. Această cezură în istoria medierilor 
îngerești este reafirmată și în teologia părintelui Dumitru Stăniloae: 
„Câtă vreme Dumnezeu stătea mai la distanţă, cunoașterea despre El 
era comunicată în mare parte prin îngeri. Oamenii primeau prin îngeri, 
care le sunt mai accesibili, o anumită fermitate a intuiţiei absolutului, 
încă foarte depărtat spiritual de ei (...). Dar când Fiul lui Dumnezeu 
ia trup omenesc, Dumnezeirea se revelează prin trăirea și transfigu- 
rarea celor omenești într-un mod care nu poate fi experiat sau înțeles 
de îngeri”*. Dar părintele Stăniloae insistă nu atât asupra supremei 
înălțări a naturii umane în Dumnezeu, cât asupra modurilor de revela- 
re a lui Dumnezeu în planul sensibilităţii, adică al spiritului întrupat, 
pe care îngerii nu le pot cunoaște decât în relaţie cu oamenii. Există 
o complementaritate între tipul de cunoaștere angelică (revelarea lui 
Dumnezeu pentru un spirit pur) și tipul de cunoaștere umană definit, 
poate și după o sugestie balthasariană, ca „estetică spirituală” (reve- 
larea lui Dumnezeu pentru un spirit întrupat)*, alcătuind împreună 
„un receptacol deplin al revelării lui Dumnezeu și al valorificării ei”1%0, 
Pe lângă formele de manifestare divină în sensibil, făcute posibile de 
Întrupare și vestind îngerilor dimensiunea chenotică și suprem iubitoa- 
re a Dumnezeirii, relaţia directă cu omul prilejuiește totodată făptu- 
rilor cerești o apropiere de felul de a fi al spiritului întrupat. Așadar, 
nu este vorba doar de descoperirea unor aspecte noi, proprii acțiunii 
divine în lumea materială, ci și de o „comuniune lăuntrică atât de inti- 
mă” a îngerilor cu oamenii „încât (aceștia) pot vedea prin ochii oame- 
nilor ca și când ar fi ai lor și pot simţi cu oamenii bucuriile și durerile 
provocate în ei de lumea sensibilă”! — o descriere insolită, care pare a 


97 Jean Dani€lou, op. cit., p. 59. 
98  TDO,p.289. 

99 Ibid., p. 59. 

100 TDO,p. 303. 

101  TDO,p.296. 

fi în contradicţie cu ideea formulată peste câteva pagini (p. 298), atunci 
când se spune că îngerii „nu cunosc nici chiar gândurile nemanifesta- 
te ale oamenilor”!%; o descriere care poate fi totuși acceptată cel puțin 
prin contrast (gândindu-ne la cât de insidioasă reușește să fie prezen- 
ţa îngerilor căzuți), cât și pe baza solidarității dintre lumea cerească și 
cea umană. Am spune că forma supremă de comuniune între îngeri și 
oameni constă în participarea celor dintâi la bucurie și la durere, ceea 
ce reprezintă un reflex al sensibilităţii umane în lumea duhurilor fără 
de trup. Însă această comuniune are și limite menite să definească cele 
două regiuni ontologice și să le păstreze diferența în relație: „Îngerii 
nu sunt capabili, spune părintele Stăniloae, să primească și să trăias- 
că intern această revelare “estetică (sensibilă) a lui Dumnezeu. Dacă 
ei “văd” formele sensibile prin care Dumnezeu Se revelează oamenilor, 
ei văd în primul rând oarecum structura lor internă”"1%. Astfel, finitu- 
dinea creaturală a îngerului este dată tocmai de ceea ce îl definește ca 
superior: intuiţia intelectuală. El vede „întâlnirea dintre Dumnezeu 
şi om, o înțelege fără greș, dar rămâne doar la acest înțeles, lipsindu-i 
capacitatea de a-i gusta savoarea proprie petrecerii sale într-un suflet 
întrupat. Venirea lui Hristos înseamnă, după cum am spus, o suprimare 
a distanţei, o intensificare a proximităţii, care nu privește doar fiecare 
lume în parte, ci se reflectă în relația dintre îngeri și oameni inclusiv 
prin înclinația acestora de a se apropia de cunoașterea tipic umană, fără 
a o putea atinge și asuma. În acest sens, părintele Stăniloae se gândește 
chiar la existența posibilă a unei „capacităţi intrinseci pentru sesiza- 
rea și influențarea lumii materiale, fără ca această capacitate să ajungă 


până la cea a spiritului uman înrădăcinat în trup” 


„atingând astfel 
„ipoteza” corpului subtil al îngerilor întâlnită la Părinţii greci de până 
la Dionisie. Dacă trupul este limita dintre cele două lumi, atunci relația 
dintre ele (care cunoaște forme foarte personale de adecvare reciprocă 
când ni se vorbește despre îngerul-model) este menită să fie o potența- 
re mutuală: am spune că, potrivit teologiei părintelui Stăniloae, înge- 
rii și oamenii nu se întâlnesc pentru că se aseamănă, ci pentru că vor 


să se împărtășească de revelația pe care Dumnezeu o rezervă fiecărei 


102 Sfântul Chiril al Alexandriei, Comentariul la loan, Il, 1, PG 73, 224. 
103 'TDO,p.299. 
104 TDO,p. 29%. 

lumi. Comuniunea dintre aceste lumi este, în cele din urmă, o vedere 
în profunzime, o ascensiune lăuntrică, dobândirea unei transparen- 
ţe depline în viața spirituală, atunci când „prin om se vede îngerul și 
prin îngerul din om Dumnezeu”1%. Acest tip de interiorizare a ierarhiei 
dionisiene, întâlnit în lumea latină la Isaac Stella, dar și la alți autori 
medievali, tranșează, fără să o spună, disputa privitoare la existența 
unei tensiuni între „legea” medierii universale dionisiene și experiența 
directă a Dumnezeirii, care i s-ar opune pe baza unui realism incarna- 
ţional. Căci, pentru părintele Stăniloae, ierarhia trăită nu marchează 
o distanţă, ci o „sobornicitate lăuntrică”. El recuperează astfel dimen- 
siunea liturgică, esenţială pentru înțelegerea angelologiei lui Dionisie 
în și prin Tradiţia Bisericii, îngerii slujind lui Dumnezeu prin însoțirea 
mistică a omului, și mântuirii acestuia prin contemplarea lucrării lui 
Dumnezeu în el. 


105  TDO,p.305. 


cultul arhanghelilor — 
surse literare si iconografie 


Moldova secolelor XV-XVI ud 


Vlad Bedros 


Angelologia, ca direcţie particulară a reflecţiei teologice creștine, are 
în spaţiul răsăritean o tradiție bogată, fapt explicat în mare măsură de 
permanenta nevoie de sistematizare și supraveghere a unei devoţiuni 
populare mereu viguroase, dar uneori înclinată spre practici aflate, din 
perspectiva dogmei ortodoxe, la limita heterodoxiei sau a ereziei. 

Acest efort de sistematizare de pe poziţii ortodoxe a luat drept reper 
multitudinea de pasaje scripturale referitoare la apariții angelice. Difi- 
cultatea majoră a acestei abordări o constituie însă diversitatea înfă- 
țişărilor sub care se prezintă îngerii în viziunile deopotrivă vetero- 
testamentare sau neotestamentare, precum și varietatea impresiilor 
produse asupra vizionarilor, îngerii părând a fi prin excelenţă multi- 
formi și manifestându-se, cel mai adesea, sub aspecte înfricoșătoare. 
Problema crucială a reflecţiei teologice creștine o constituie așadar 
natura angelică, a cărei definiție scripturală este focul sau spiritul. 
Întrebându-se despre ființa, organizarea și sarcinile îngerilor, teologii 
nu vor ajunge la un acord deplin, în schimb vor afirma în unanimitate 
că puterile cerești au un statut median între radical diferitele naturi 


divină și umană?; dacă nu există un consens în ceea ce privește gradul 


1 Ps.103, 4, qui facis angelos tuos spiritus et ministros tuos ignem urentem = 104, 4, 6 
TIOLGV TOD GYVEĂOVG AVTOĂ TTVEVUATA KOi TODG AE1T0vpy009$ AVTOĂ Tîp pltyov. 


2 În secolulal II-lea, Teodot afirmă că îngerii sunt un foc inteligibil, diferit de focul 


CULTUL ARHANGHELILOR - SURSE LITERARE ȘI ICONOGRAFICE 97 


de participare a naturii angelice la materie, există totuși preocuparea 
de a menţine diferenţierea dintre îngeri și Dumnezeu, pe de-o parte, 
și dintre ei și oameni pe de alta?. O primă dezvoltare clasică a angelo- 
logiei o întâlnim la Pseudo-Dionisie Areopagitul“ (către 500?), a cărui 
elaborată taxonomie, bazată pe surse scripturale, dar și pe elemente 
din tradiţia Bisericii”, reprezintă cea mai cunoscută și mai completă 
încercare de descriere a ierarhiei cerești. Începând cu secolul al VI-lea, 
teologia simbolică propusă de acest autor va influenţa în mod decisiv 
percepția îngerilor, prin insistența asupra imposibilității înțelegerii 
lucrurilor divine în mod adecvat și complet, cunoașterea umană fiind 


sau lumina materială; ei au trupuri, dar lipsite de formă și corporalitate, în raport cu cele 
omenești. Metodiu al Olimpului, în secolul al IV-lea, compară natura îngerilor cu cea a 
sufletului, compoziția ambelor fiind aerul și focul. Tot acum, Macarie cel Mare lansează 
termenul de trupuri subtile (Jez7d), în timp ce Grigorie de Nyssa aparent neagă orice 
corporalitate a îngerilor, iar Grigorie de Nazianz afirmă că îngerii nu pot fi percepuți 
decât raţional, întrucât sunt compuși din spiritualitate pură; apud Glenn Peers, Subtle 
Bodies. Representing Angels in Byzantium, University of California Press: Transformation 
of the Classical Heritage XXXII, Berkley, Los Angeles, Londra, 2001, pp. 1-4. 

3 Astfel, preotul Chrysip din Ierusalim (aprox. 405-479), în Enkomionul pe care 
i-l închină Arhanghelului Mihail, deduce natura lui Dumnezeu din Deut. 4, 24 și 
9, 3 (foc), respectiv In. 4, 24 (spirit) — identică așadar, în aparenţă, cu cea angelică; 
autorul precizează însă că o asemenea concluzie ar fi inacceptabilă, îngerii neputând fi 
asimilabili cu Dumnezeu nici măcar în cinstire, având în vedere calitatea lor de ființe 
create; apud ibid., pp. 3-4. 

4 Rene Roques, Lunivers dionysien: structure hicrarchique du monde selon le Pseudo- 
Denys, Aubier, Paris, 1954, pp. 135-167. 

5 Spre deosebire de izvoarele biblice, angelologia areopagitică preconizează legi 
sistematice aplicate ordinelor de îngeri, poziţiile ocupate, precum și acțiunile și 
interacţiunile fiecărui rang angelic în parte. Astfel, prima triadă radiază dragostea, 
înțelegerea și înțelepciunea lui Dumnezeu, cea de-a doua dă puterea de conformare 
la înțelepciune și abilitatea de a depăși ispitele, iar cea de-a treia anunţă și explică 
oamenilor intenţiile lui Dumnezeu. (R. Roques, „Introduction”, La Hicrarchie Celeste, 
XXI sqq., Sources Chretiennes 58, R. Roques, G. Heil și M. de Gandillac (ed.), du Cerf, 
Paris, 1958). Această ierarhie este paralelă cu ascensiunea umană spre Dumnezeu, în 
trei etape: purificare, iluminare, unire cu Dumnezeu. („Angel”, The Oxford Dictionary of 


Byzantium, |, Oxford University Press, New York, 1991, p. 97). 

produsă în cadrul contemplării personale a simbolurilor, între aseme- 
nea forme simbolice putând sta și apariţiile îngerilor, oferite reflectării 
umane în vederea unui efort contemplativ niciodată încheiat. 

În opoziție cu tatonările precaute și profunzimea mistică specifice 
angelologiei, cultul popular a ales o abordare radical diferită a îngeri- 
lor, manifestând o preferinţă aparte pentru arhangheli, dintre aceștia 
detașându-se puternic figura lui Mihail, îngerul cel mai venerat și care, 
tocmai datorită acestui fapt, este un personaj bine conturat în hagi- 
ografia creștinăf. Acest cult al îngerilor nu se bazează pe speculaţiile 
teologice, ci se naște spontan prin moștenirea unor credinţe ebraice 
heterodoxe” și prin contactul cu unele culte păgâne ale mesagerilor 
divini, respectiv ale personificărilor forțelor elementare. Venerarea 
arhanghelilor este o veche practică iudaică, în dependenţă față de 
magia iudeo-babiloniană, pe care magii evrei au răspândit-o în lumea 
mediteraneană, dar care s-a dezvoltat ulterior mai ales în vestul Asiei 
Mici”, probabil prin sincretism cu unele culte locale păgâne, astfel 
încât primul creștinism din acest spațiu a moștenit un veritabil cult al 
arhanghelilor, în care principalele atribute ale acestor îngeri sunt cele 
de vindecători și paznici împotriva puterilor oculte; aceste atribute au 


6 Ovidiu Victor Olar, Împăratul înaripat. Cultul Arhanghelului Mihail în lumea bizantină, 
Anastasia, București, 2004. 

7 Există o serie de credinţe, de factură animistă, în îngeri care controlează 
fenomenele naturale, exprimate în Cartea Jubileelor (aprox. 140-100 î. Hr.), în care se 
vorbește despre îngerii focului, vântului sau întunericului, sau în Cartea lui Enoch (sec. 
III î. Hr.), unde sunt pomeniţi îngerul înghețului și al zăpezii; ele prezintă similitudini 
cu asocierea Arhanghelului Mihail cu diversele forțe elementare ale naturii (de pildă, în 
Egiptul copt el preia atribuţiile zeităţii Nilului de control asupra ploii), sau cu credința 
că îngerii controlează aceste forțe. Rolul arhanghelilor în superstiţiile iudaice din 
antichitatea târzie este considerabil; v. Marcel Simon, Verus Israel, de Boccard, Paris, 
1948, p. 401 sqq. 

8 Intensitatea cultului Arhanghelului Mihail la Colossae (Chonae) nu este 
întâmplătoare, dacă avem în vedere că acest spaţiu geografic reprezintă în antichitate 
o zonă bogată în divinităţi cărora Li se atribuiau puteri asupra fenomenelor naturale. 

9  Faptvădit de dovezi epigrafice, iar după creștinare, de hramurile bisericilor. Louis 
Robert, Hellenica: Recueil d'Epigraphie, de numismatique et d'antiquities grecques, 11-12, 
Impr. A. Bontemps, Limoges, 1960, pp. 432-433. 

trezit încă de timpuriu suspiciunea Bisericii, care și-a exprimat deschis 
dezacordul în ceea ce privește obiceiul invocării îngerilor!. Ea nu a 
putut totuși elimina cu totul venerarea lor, fiind în consecință nevoită 
să caute și să impună măsura adecvată unui asemenea cult!!. 

Astfel, în creștinismul timpuriu, teologii îi privesc pe îngeri nu ca indi- 
vidualităţi, ci ca manifestări ale acţiunilor lui Dumnezeu, sau îi asoci- 
ază cu elemente ale naturii!?. lerarhia cerească propusă de Pseudo- 
Dionisie a fost rapid îmbrăţișată de Biserică, definiţia naturii angelice 
și a venerării ei adecvate, cuprinsă în acest sistem teologic, rămânând 
un punct de reper pentru mistica bizantină. În devoțiunea cotidiană 
însă, a existat o permanentă tendinţă de uniformizare a cetelor înge- 
rești, fapt încurajat de liturgică și de practica artistică; în cadrul litur- 
gicii, cele nouă ranguri de îngeri sunt rar menţionate în totalitate!, în 
timp ce în reprezentările vizuale doar prima triadă s-a detașat treptat, 
ajungând la o iconografie proprie, restul îngerilor fiind înfățișați sub 
aspectul stereotip al tinerilor înaripaţi!“. Această iconografie, deveni- 


10 Cyril Mango, „St. Michael and Attis”, Agiziov 708 XpIoTIavIKI|s ApyxO10A0yIKHS 
Eroupeiag, A/12 (1984), p. 61. 

11 Încă Sfântul Apostol Pavel, scrindu-le colosenilor, avertizează asupra pericolului 
pe care îl reprezintă venerarea îngerilor (Col. 2, 18). Mai radical, canonul 35 al Sinodului 
local din Laodiceea în Phrygia (380) îi anatemizează ca idolatri pe cei care abandonează 
Biserica și invocă îngerii (&yyElovc Ovouaterv). Teodoret din Cyr (393-466) critică la 
rândul său „tipica superstiție iudaică”, menționând că această boală (7rod7o 70 zd00g) 
este endemică în Pisidia, Lycaonia și provinciile învecinate, deci în sud-vestul Asiei 
Mici; C. Mango, „St. Michael and Attis”, pp. 53-54. 

12  „Angelo”, Enciclopedia Cattolica, Ente per l'Enciclopedia Cattolica e per il Libro 
Cattolica, Cittă del Vaticano, I, 1949; Henri Leclercg, Fernand Cabrol, Dictionnaire 
d'archeologie chretienne et de liturgie (DACL), 1/2, Letouzey et An€, Paris, 1924, 2080- 
2161. 

13  Formulări din rugăciunile Liturghiei au încurajat confuzia dintre serafimi și 
heruvimi, reprezentaţi adesea uniform, cu șase aripi și cu mulţi ochi, așa cum sunt 
prezentaţi, de pildă, în prima rugăciune tainică a anaforalei liturghiei Sfântului loan 
Hrisostom (7ă Xepovfeiu kai Tă Zepapeiu, Ecanttpvya, nolvouuara); liturgica în general 
a influențat dezvoltarea iconografiei creștine a îngerului și diseminarea ei (vezi G. Peers, 
Subtle Bodies, pp. 48-49). 


14 Arta nu s-a lăsat influenţată de speculaţiile lui Pseudo-Dionisie, nici de bogata 

tă tradiţională, va fi comentată în secolul al XI-lea de Mihail Psellos*?. 
În ceea ce privește figura arhanghelului, aceasta, deși nu ocupă un loc 
de frunte în scrierile biblice (termenul arhanghel lipsește complet din 
Septuaginta, apărând doar de două ori în Noul Testament - 1 Tes. 4, 16 
și Iuda 1, 9), este foarte venerată în tradiția iudaică, mai ales în apocri- 
fe, fapt cu bogate repercursiuni asupra cultului creștin. El a receptat 
chiar și nume ale arhanghelilor, transmise prin intermediul a numeroa- 
se talismane, amulete, texte magice și legende; în perioada iudeo-creș- 
tină aceste nume apar frecvent în tetrade și hebdomade, dintre care o 
mare popularitate o are tetrada Mihail, Gavriil, Rafail, Uriil, primii trei 
primind în cele din urmă și recunoașterea canonică din partea Bisericii. 
Dintre aceștia, Gavriil, pe care Biblia îl numește doar înger, dar apare 
ca arhanghel în apocrife (Qumran - rulourile militare'€, Evanghelia lui 
Bartolomeu'”, Proto-lacob!*, Apocalipsa lui Moise'9), este înfățișat primor- 


literatură polemică anti-iudaică, preocupată în special de figura heruvimului, fiind 
în schimb evidente influenţele directe ale descrierilor liturgice; îngerii sunt adesea 
diferențiați doar prin inscripţii, această ambiguitate rămânând permanentă în arta 
bizantină. În ceea ce privește problema originii iconografiei îngerilor, v. C. Mango, „St. 
Michael and Attis”, passim, iar, mai recent, Smiljka Gabelic, Vizantijski i postvizantijski 
ciklusi Arhanăela (XI-XVII vek). Pregled spomenika, Belgrad 2004, pp. 17-19, și mai ales G. 
Peers, Subtle Bodies, în special cap. 1, pp. 13-60, cu bibliografie recentă. 

15 Kenneth Snipes, „An Unedited Treatise of Michael Psellos on the Iconography 
of Angels and on the Religious Festivals Celebrated by the Church on Each Day of the 
Week”, Gonimos: Neoplatonic and Byzantine Studies presented to Leendert G. Westerink at 
75, John Duffy, John Peradotto (ed.), Arethusa, Buffalo, New York, 1988, p. 200 saqq; 
Psellos afirmă că reprezentarea îngerilor în formă umană subliniază atributul lor de 
ființe raționale, în timp ce aripile simbolizează tendinţa lor către ceruri, globusul, 
viteza cu care se deplasează (într-adevăr, sfera este corpul geometric care atinge planul 
orizontal într-un singur punct, fiind prin excelență dispusă la mișcare), iar bentiţa care 
le strânge părul este interpretată ca simbol al purității și castităţii. 

16 Geza Vermes, The Dead Sea Scrolls: Qumran in Perspective, Fortress Press, 
Philadelphia, 1977. 

17 Constantin von Tischendorf, Evangelia apocrypha, Avenarius & Mendelssohn, 
Leipzig, 1853. 

18  Ibid. 

19  C.von Tischendorf, Apocalypses apocryphae, Avenarius & Mendelssohn, Leipzig, 1866. 

dial ca mesager divin, în scrierile lui Efrem Sirul și loan Hrisostom, unele 
legende copte atribuindu-i și funcţiile de intercesor și vindecător; pe de 
altă parte, Rafail și Uriil sunt mai frecvent întâlniți în literatură decât 
în artă. În schimb Mihail s-a bucurat de o venerație cu totul specială, 
reflectată în primul rând de multitudinea de atribute ale sale în devoțiu- 
nea populară, de ampla dezvoltare a literaturii referitoare la el, precum 
și de numărul ridicat de altare închinate lui”. Numele său este menţio- 
nat de două ori în Septuaginta (Dn. 10, 21, respectiv 12, 1), în calitatea 
sa de intercesor pentru poporul evreu, fiind însă numit simplu, înger; în 
Noul Testament, Mihail apare tot de două ori (Iuda 1, 9 și Ap. 12, 7-9), de 
această dată în ipostaze războinice, angajat în lupta cu diavolul; și mai 
frecvente sunt apariţiile sale în literatura apocrifă: în manuscrisele de la 
Qumran și în Cartea lui Enoch?!, în care i se atribuie funcții militare, sau 
în Apocalipsa lui Baruch”, Apocalipsa lui Moise şi Viaţa lui Adam și a Evei”, 
în care este înfățișat ca protector al poporului ales și principal intercesor 
al lui; apocrifele Noului Testament confirmă că în epoca timpurie a creș- 
tinismului, Arhanghelul Mihail era considerat intercesor și psihopomp, 
cu timpul adăugându-se atributele de conducător al oștirilor cerești 
(preconizat încă de Apocalipsa lui loan și prezent în scrieri apocrife cum 
sunt Evanghelia lui Bartolomeu sau Apocalipsa lui Pavel?) și de vindecă- 


20  Acestealtare sunt în directă legătură cu rolul de vindecător atribuit Arhanghelului 
Mihail, propagat de scrieri apocrife, de istorii eclesiasatice (în primul rând cea a lui 
Sozomenos, lib. II, cap. III - Jaques Paul Migne ed., Patrologiae cursus completus, Series 
Graeca (PG), Paris, 1887, t. LXVII, 939-942), de legende conservate pe papyri greci 
antici sau în variante copte, ecouri înregistrându-se până târziu, chiar la autori care 
reprezintă poziţia oficială a Bisericii (cum este cazul diaconului Pantaleon, în al său 
Enkomion). Frecvența cea mai mare a altarelor se întâlnește în Asia Mică (Germia, 
Nikoleia, Chonae - cel mai important) și la Constantinopol. Pentru acest subiect, v. 
Pierre Canivet, „Le Michaelion de Hâarte (V* si&cle) et le culte syrien des anges”, 
Byzantion 50 (1980), pp. 85-117. 

21 Matthew Black, The Book of Enoch or 1 Enoch. A new English Edition, Brill: Studia in 
Veteris Testamenti Pseudepigrapha 7, Leiden, 1985. 

22 Sebastian P. Brock; Jean-Claude Picard, Testamentum lobi. Apocalypsis Baruchi 
Graece, Brill: Pseudepigrapha Veteris Testamenti Graece 2, Leiden, 1967. 

23  C.von Tischendorf, Apocalypses apocryphae. 

24 Ibid. 

tor%. Părinţii Bisericii vor comenta în cheie figurată funcția militară a 
arhanghelului, vorbind despre o luptă spirituală; în schimb, funcţia de 
vindecător, în jurul căreia se dezvoltase un întreg cult suspect de hete- 
rodoxie, a fost drastic amendată. Astfel, din secolul al IV-lea, Mihail 
va fi venerat în primul rând în calitatea sa de conducător al oștirilor 
cerești, primind atributele de âpyro7părnyog și raciapxoş, şi aflându-se 
în centrul unui cult imperial, care propagă ideea că biruința în luptă 
este asociată cu intervenţia arhanghelului. Treptat, Mihail va deveni 
arhanghelul prin excelenţă, popularitatea sa ca arhistrateg și protector 
al împăratului asigurându-i în Bizanţ o devoțiune prin care rivalizează 
cu cei mai veneraţi sfinți ai creștinismului răsăritean”. 

Astfel, arhanghelii, și în special Mihail, s-au aflat în atenţia literatu- 
rii religioase creștine răsăritene, ale cărei producţii, larg răspândite în 
arealul de civilizație bizantină, au dat naștere și unor serii de reprezen- 
tări artistice; se poate afirma că în cultul creștin (și nu doar în cel bizan- 
tin), Arhanghelul Mihail ajunge la un asemenea grad de particularizare 
încât el atinge dimensiunea hagiografică?”. Firește, multe date referitoa- 
re la percepţia arhanghelilor de către Biserică sunt cuprinse în special 
în lecturile rezervate comemorării lor festive; astfel, pe 6 septembrie se 
celebrează miracolul de la Chonae?, pe 8 noiembrie, soborul Arhanghe- 
lilor Mihail și Gavriil”?, iar pe 26 martie și 13 iulie, soborul Arhanghelu- 
lui Gavriil. Din acest punct de vedere, cea mai completă selecție de texte 
se află în volumele aferente acestor date ale calendarului bisericesc din 
Velikiia Minei Cetii, ampla compilaţie datorată mitropolitului Macarie 
al Moscovei, care a păstorit în a doua jumătate a secolului al XVI-lea. 
Aici este cuprins, pentru prăznuirea Soborului Arhanghelilor, și cel mai 


25 Johannes Peter Rohland, Der Erzengel Michael Arzt und Feldherr. Zwei Aspekte des 
vor- und friihbyzantinischen Michaelkultes, Brill: Beihefte der Zeitschrift fur Religions und 
Geistesgeschichte 19, Leiden, 1977. 

26  S. Gabelic, Ciklus arhandela, p. 20-30. 

27 Ibid., p. 140. 

28  Hyppolite Delehaye, Synaxarium Ecclesiae Constantinopolitanae, Sociâte des 
Bollandistes, Bruxelles, 1902, pp 19-20; Velikiia Minei Cetii, septiabri 1-13, Sankt 
Petersburg, 1868, 283-306. 

29  H. Delehaye, Synaxarium Ecclesiae Constantinopolitanae, 203-204; Velikiia Minei 
Cetii, noiabri 1-12, 233-282. 

detaliat și semnificativ text bizantin referitor la minunile arhangheli- 
lor, 410y4o1$ Qavuărov 705 Tapuueyiorov âpyayyelov Myo]. (Povestire 
despre minunile preamăritului Arhanghel Mihail), datorat lui Pantale- 
on, diacon și chartophylax al Marii Biserici, din secolul al IX-lea, text 
inclus de către Migne, în traducere latină, în volumul CXL al Patrologiei 
grecești!, și care oferă detalii referitoare la peste treizeci de astfel de 
minuni. În afara acestei ample omilii, producţia literară bizantină mai 
înregistrează și un număr de enkomia, dintre care cel mai vechi este 
opera preotului Chrysip din Ierusalim, autor din secolul al V-lea*?, la 
care se adaugă cel scris de Sf. Clement al Ochridei** (sec. IX-X), în care 
sunt descrise zece apariţii ale arhanghelului, cele aparținând lui Nice- 
tas Choniates?“ (sec. XII), descriind douăzeci de apariţii și minuni, 
patriarhului Sofronie al Ierusalimului“ (sec. VII), lui Mihail Psellos*$ 


30  EykvkAorrar0rkov 1sc1kov Elevepovâărn, X, Oixog Edevbepov5ăknc, Atena, 1930, p. 
44; Mango a datat acest text în a doua jumătate a secolului al IX-lea - C. Mango, „Ihe Date 
of the Studius Basilica at Istambul”, Byzantine and Modern Greek Studies, 4 (1978), 115-122. 
31  „Pantaleonis diaconi et chartophylacis Magnae Ecclesiae Narratio miraculorum 
maximi archangeli Michaelis”, PG 140, col. 573B-592B; traducerea latină s-a făcut după 
Cod. Gr. Nan. 308, un exemplar înrudit (deși apar și unele deosebiri) cu Cod. Graec. 
Synod Mosquensis 171, care a stat la baza variantei din Velikiia Minei Cetii; arhim. 
Vladimir (Vasilii Filantropov), Sistematiceskoe opisanie rukopisej Moskovskoj Sinodal'noj 
Biblioteki, | Rukopisi grecheskie, Moscova, 1894, p. 548. 

32  Antonios Sigalas, „Xpvoinnov mpeopvrepov, eykoutov eg Tov Apyryyedov Mio, 
Enernpic Eroupeias Botavrivov >novâwv 3 (1926), 88-93, cu emendări ale lui |. Sikourtes, 
Byzantinische-neugriechische Jahrbiicher, 7 (1928-1929), p. 199-200 și A. Sigalas, Texte und 
Forschungen zur Byzantinische-neugriechische Philologie, 20 (1937), pp. 110-111. 

33 Iordan Ivanov, Bălgarski starini iz Makedoniia, Sofia, 1970 - „Pohvalno slovo na 
Mihaila i Gavrila ot Klimenta Ohridski”, cu fotocopii ale manuscrisului; textul apare și 
în Velikiia Minei Cetii, noiabri 1-12, pp. 237-241, 282. 

34 Nicetas Choniates, Opera omnia, Laudatio sanctorum archangelorum Michaelis et 
Gabrielis, PG 140, 1221-1246. 

35  Sophronius hierosolymitanus patriarcha, Orationes, Sanctorum Archangelorum et 
Angelorum coeterarumque coelestium Virtutum Enkomion, PG 87, 3315C-3322C. 

36  Michaellis Pselli scripta minora magnum partem adhuc inedita, Eduard Kurtz, Franz 
Drexl (ed.), [, Vita e pensiero, Milano, 1936, p. 120-141, „Tod avTo5, sic Tă Ouvuora Tod 


&pyusrporiyov Mia. 

(sec. XI), care menționează cincisprezece minuni ale arhanghelu- 
lui, îndeosebi vindecări, lui Theophanes Kerameus, episcopul Taor- 
minei din Sicilia“ (sec. XI), dedicat în întregime doborârii lui Satan 
de către arhistrateg, și, nu în ultimul rând, diaconului Pantaleons, 
care dovedește astfel o preocupare aparte pentru figura arhanghe- 
lului, menționând din nou multe minuni și apariţii pentru a ilustra 
atributele acestuia, care fac obiectul laudelor autorului. Un impresi- 
onant număr de apariţii și minuni sunt relatate de literatura coptă și 
siriacă“, dar circulaţia ulterioară a acestor texte nu cuprinde aria de 
interes a cercetării de față. În schimb, printre sursele referitoare la 
minuni ale arhanghelului se numără și legende privind alte persoane 
și evenimente (de pildă Viaţa sfântului Nicolae din Sion“ ori Povestea 
căderii Babilonului“!), omilii care interpretează evenimente biblice ca 
fapte ale arhanghelilor (cum sunt predica lui Theodor Studitul (sec. IX) 
pentru praznicul Puterilor Cerești“?, sau cea atribuită lui loan Hrisostom, 
pentru Soborul Arhanghelilor*3), sau pasaje din opere bizantine de isto- 


37  Theophanes Cerameus, archiepiscopus tauromenitanus, Homilia XLVIII, Dicta est 
in festo principis militiae S. Michaelis, PG 132, 867C-883B. 

38  Pantaleon diaconus, Enkomion in maximum et glorisissimus Michaelem coelestis 
militiae principem, PG 98, 1259D-1266B. 

39 Saint Michael the Archangel. Three Encomiums by Theodosius, archbishop of 
Alexandria, Severus, patriarch of Antioch, and Eustathius, bishop of Thrake, Sir Ernest 
Alfred Thompson Wallis Budge (ed.), Kegan Paul, Trench, Trubner & Co., Londra, 
1894; Die Biicher der Einsetzung der Erzengel Michael und Gabriel, Caspar Detlef Gustav 
Miller (ed.), Secretariat du Corpus SCO: Corpus Scriptorum Christianorum Orientalium, 
225-226; Scriptores Coptici, 31-32, Louvain, 1962. 

40  TheLife of Saint Nicholas of Sion, Ihor Sevtenko, Nancy Patterson Sevtenko (trad.), 
Hellenic College Press: Archbishop Iakovos Library of Ecclesiastical and Historical Sources 
10, Brookline, Massachusetts, 1984. 

41 Emile Amelianeau, Contes et romans de T'Egypte chr&tienne, Il, Ernest Leroux, Paris, 
1888, pp. 97 sqq, 152 sqq, 255-263; cf J. P. Rohland, Der Erzengel Michael, 109-112. 

42  Theodorus Studita, Opera omnia, Oratio VI, In coelestium coetum (In sanctos angelos), 
PG 99, 729C-748A; cf. Frangois Halkin, Bibliotheca hagiographica graeca, seu Elenchus 
vitarum sanctorum (BHG), ed. Societe des Bollandistes, Bruxelles, 1, 1895, pp. 40-43. 


43  Joannis Chrysosotomus, Opera omnia, In synaxin archangelorum, PG 59, 755. 

rie ecleziastică** și chiar din istorii, cum este cea a lui Skyllitzes*?. 
După cum se poate observa, sursele literare ale reprezentărilor minu- 
nilor arhanghelilor, adeseori atribuite nediferențiat lui Mihail, sunt 
deosebit de variate și numeroase. După cum era de așteptat, problema 
circulaţiei lor este departe de a fi elucidată, cu atât mai mult cu cât tradi- 
ţia manuscrisă este la rândul ei amplă și mai ales poliglotă, multe texte 
cunoscând o răspândire prin traduceri în slavonă. Din acest punct de 
vedere, cazul ţărilor române este unul simptomatic; pentru intervalul 
cronologic care face obiectul studiului de față, nu sunt atestate pe teri- 
toriul românesc în general (înlăturând așadar ab initio orice separare a 
realităților culturale muntenești și moldovenești) decât versiuni slave 
ale câtorva dintre opusurile bizantine enumerate mai sus. Evident, în 
absența unui studiu comparat al acestor manuscrise slavo-române cu 
prototipurile lor slavone, pe de-o parte, și cu originalele grecești, pe de 
alta, nu putem preciza încă modul în care au pătruns aceste scrieri în 
cultura noastră, nici nu știm în ce măsură se apropie variantele locale 
române de cele alese de editorii originalelor. 

În orice caz însă, putem fi încredințaţi că una din sursele fundamentale 
referitoare la minunile arhanghelului, Povestirea lui Pantaleon, a circu- 
lat pe teritoriul român, într-o variantă mediobulgară, fiind inclusă 
într-un Sbornic din prima jumătate a secolului al XVI-lea, provenind din 
Țara Românească“ (Biblioteca Academiei Române - BAR - ms. sl. 298, 
f£. 113'117). În plus, românii citeau în versiuni slave și alte materiale 
omiletice referitoare la arhangheli: Cuvânt de laudă celor fără de trup Mihail 
și Gavriil, alcătuit de Climent episcopul (BAR ms. sl. 301, ff. 221'-225%; 302, 


44  Sozomenos, Historia ecclesiastica, PG 67, 939C-942C; Nicephorum Callistus, 
Ecclesiasticae Historiae, lib VII, cap. L, PG 145, 1330B. 

45 Joannes Scylitzes, Breviarum historicum, PG 122, 415A-B. 

46 Petre P. Panaitescu, Manuscrisele slave din biblioteca Academiei R.P.R., |, Ed. 
Academiei R.P.R., București, 1959, pp. 397-400; Pantoleona diakona velikîia crkve, povest 
cudesm velikago i ves slavnago Mihaila arhistratiga [A lui Pantoleu (sic) diacon al Marii 
Biserici, Povestea minunilor marelui și atotslăvitului arhistrateg Mihail], incipit: Velici 
i mnodzi i razlieni... cf. incipit latin Magnae et multae et variae sunt... (PG 140, 573B), 
respectiv cel grec Meyă/ar kai mo/4ai kai Torkiior... (BHG, Il, sv. Michael, 3). 

47 PP. P. Panaitescu, Catalogul manuscriselor slavo-române și slave din Biblioteca 


Academiei Române, Il, Ed. Academiei Române, București, 2003, pp. 9-16; provine din 

ff. 154-158"8), Povestire despre minunile arhistrategului Mihail — autor 
neprecizat (BAR ms. sl. 152, ff. 9'-14%), Povestire despre minunile arhis- 
trategilor Mihail și Gavriil în lăcașul de la Sfântul Munte, numit Dochia- 
riu (BAR ms. sl. 152, ff. 14-18"; 312, ff. 2602-2745; 327, ff. 439-445), 
Povestirea descoperirii preacuviosului părintelui nostru Arhip, trăitorul în 
pustie și priveghetorul întru tot slăvitului și cinstitului lăcaș al arhanghelu- 
lui Mihail, de la Konieh (BAR ms. sl. 301, ff. 8-14"), Cuvânt la soborul celor 
fără de trup — autorul nefiind menţionat (BAR ms. sl. 301 ff. 203-215"; 
302, ff.141-150"), Cuvânt la soborul sfântului arhistrateg Mihail — nu se 
indică autorul (BAR ms. sl. 75, ff. 176'-1785%), Cuvânt din cărți sfinte și 
despre puterile cerești — din nou anonim (BAR, ms. sl. 298); există de 
asemenea și omilii al căror conţinut atinge tangenţial problema mai 
amplă a minunilor arhanghelilor, ca de pildă Al celui între sfinți părintelui 
nostru Ioan Gură de Aur, arhiepiscopul Constantinopolului: Cuvânt despre 
prorocii lona și Daniil și despre cei trei copii și despre pocăință, a fost rostit 
Ia intrarea în sfântul post” (BAR ms. sl. 73, ff. 166'-175"), Al celui între 
sfinți părintelui nostru Ioan Gură de Aur, arhiepiscopul Constantinopolului: 


Ţara Românească, este scris în slavona de redacție sârbească. Incipit: Nasta praz(d)- 
noljubci... ; datat în sec. XV. 

48 Ibid., pp. 16-26; provine din Moldova, este scris în slavona mediobulgară. Incipit: 
Nasta praznoljubci...; datat în sec. XV. 

49  P.P. Panaitescu, Manuscrisele slave, pp. 200-210; provine de la Mănăstirea Neamț, 
fiind scris chiar acolo, în slavona de redacţie sârbească. Incipit: Vi carstvo Nikifora 
Votaniata...; datat în sec. XV. 

50 P. P. Panaitescu, Catalogul manuscriselor slavo-române și slave, pp. 60-62; provine 
din Ţara Românească, scris în slavona de redacție sârbească. Incipit: Vi carstvo Nikifora 
Votaniata...; datat în sec. XVI-XVII. 

51 Ibid., p. 90-95; provine din Ţara Românească, scris în slavona de redacţie 
sârbească. Incipit: Vi carstvo Nikifora...; datat sec XVI. De remarcat faptul că acest 
incipit, omniprezent în variantele locale, nu se potrivește cu cel din manuscrisul 
grec cod. Athon. Dochiar. 95, din secolul al XVI-lea: Aapurpă uev £oprj Kai 7avyop1S 
oiuepov...; conf. BHG, II, s.v. Michael et Gabriel archangeli, B. 

52  P. P. Panaitescu, Manuscrisele slave, pp. 95-99; Evanghelie cu învățături, de la 
sfârșitul sec. XVI. 

53 Ibid., pp.88-92; Sbornic scris probabil în Ţara Românească, în slavona 


mediobulgară, datat în sec. XV. 

Cuvânt precum că acelui care nu-și face singur rău, nimeni nu-i poate dăuna 
și Poveste despre cei tineri” (BAR ms. sl. 308, ff. 62'-83), Al preacuviosului 
părintelui nostru Efrem Sirul, Despre prorocul Daniil și despre cei trei coconi 
și despre cei ce spun că vremea este rea și nu ne putem mântui (BAR ms. 
sl. 302, ff. 209-211b:5), Al lui Chiril, arhiepiscopul Alexandriei: Cuvânt la 
săvârșirea din viață a celor trei sfinți coconi și a lui Daniil prorocul (BAR, ms. 
sl. 302, ff. 211P:s-214+) și Al lui Grigore al Nyssei, Cuvânt în care (se spune): 
„Și iată îngerul s-a arătat în vis lui Iosif, zicând «Scoală-te, ia pruncul și pe 
mama Lui și fugi în Egipt și stai acolo până ce-ţi voi spune»” (BAR ms. sl. 
301, ff. 547'-551; 302, ff. 283'-286"). O importanţă aparte o au textele 
cărților de cult, mai ales antologhioanele cu slujbe de sfinți, printre care 
și cea a soborului arhanghelilor (BAR ms. sl. 115%; 252%; 253, ff. 6-18%; 
2'73, ff. 28-66'%,; 280, ff. 73-99*5%), mineiele, care cuprind și ele de obicei 
asemenea slujbe, dimpreună cu un material omiletic rămas încă necer- 
cetat (BAR ms. sl. 2576, 25851, 264%, 2786, 28'7%1,48955), și cărțile de 
rugăciuni, care reflectă gradul de venerare a arhanghelilor (BAR ms. sl. 


54 P. P. Panaitescu, Catalogul manuscriselor slavo-române și slave, pp. 49-53; 
manuscrisul provine din Ţara Românească, este scris în slavona de redacție sârbească 
și este datat în sec. XVI. 

55  P.P. Panaitescu, Manuscrisele slave, p. 142, scris în slavona mediobulgară, provine 
din Moldova, datat în sec. XVI. 

56  Ibid., pp. 350-351, slavonă mediobulgară, provine din Transilavania, datat în 
sec. XVI. 

57  Ibid., p. 352, slavonă de redacţie sârbească, provine din Ţara Românească, datat 
sfârșit în sec. XVI-început de sec. XVII. 

58  Ibid., p. 373, slavonă mediobulgară, provine din Țara Românească, datat în 
sec. XVI. 

59  Ibid., pp. 375-376, slavonă mediobulgară, provine din Moldova, datat în 
sec. XVI. 

60 Ibid.,p. 355, slavonă sârbească, provine din Ţara Românească, datat în sec. XV-XVI. 
61  Ibid.,p.355, slavonă sârbească, provine din Ţara Românească, datat în sec. XVI-XVII. 
62  Ibid., p. 359, slavonă sârbească, provine din Ţara Românească, datat în sec. XVI. 
63  Ibid.,p.373, slavonă mediobulgară, provine din Ţara Românească, datat în sec. XVI. 
64  Ibid.,p.385, slavonă sârbească, provine din Țara Românească, datat în sec. XVI. 
65  P.P. Panaitescu, Catalogul manuscriselor slavo-române și slave, pp. 319-320, slavonă 


mediobulgară, provine din Moldova, datat în sec. XVII, ante 1628. 

21566, 21957, 41568, 54959). Un interes particular îl prezintă frecvenţa 
unui Canon de rugăciune împreună a Treimii, Arhanghelului, Înainte mergă- 
torului, lui Nicolae și Născătoarei de Dumnezeu, cu atât mai mult cu cât 
acest text, dimpreună cu Cinstitul paraclis al Sfinților Arhangheli Mihail și 
Gavriil, este inserat într-o Psaltire din 1579” (BAR ms. sl. 103, ff. 141- 
145 — Paraclisul”!, 145'148 - Canonul”). 

Problema circulaţiei acestei literaturi de certă obârşie bizantină pe teri- 
toriul românesc se înscrie în discuţia mai amplă legată de natura rela- 
țiilor dintre cultura noastră și Bizanţ, atingând de asemenea un aspect 
conex al acestei discuţii, respectiv relaţiile eclesiastice dintre cele două 
civilizații, întrucât suntem în fața unor texte a căror pătrundere a fost 
eminamente legată de activitatea centrelor spirituale ale statelor româ- 
ne, în cadrul unor relații preferenţiale cu anumite focare de iradiere a 
influenței bizantine pe căi religioase și artistice. 

În finalul acestei succinte prezentări a problemelor legate de sursele 
reprezentărilor minunilor arhanghelilor în arta moldovenească, merită 
atenţie o ipoteză referitoare la circulația unui text fundamental pentru 
acest ciclu hagiografic, omilia lui Pantaleon Povestire despre minunile 
preamăritului arhanghel Mihail. Acest text, pentru a cărui amplă răspân- 
dire stau mărturie șase manuscrise în biblioteca din Paris și paispreze- 
ce la Vatican”, a fost publicat într-o versiune latină de Migne, dar și în 


66  P.P. Panaitescu, Manuscrisele slave, p. 310. 

67  Ibid., pp. 316-318, slavă mediobulgară, provine din Moldova, datat în sec. XVI. 
68  P. P. Panaitescu, Catalogul manuscriselor slavo-române și slave, pp. 226-229, 
slavonă mediobulgară, provine din Țara Românească (copist: monahul Theoctist), 
datat în sec. XVI. 

69  Ibid.,pp. 397-399, slavonă mediobulgară, provine din Moldova datat în sec. XVII. 
70 P. P. Panaitescu, Manuscrisele slave, pp. 130-133, din Moldova. 

71 Acesta reapare în ms. sl. 549, ff. 60-67. 

72 Acesta reapare în ms. sl. 219, ff. 47-51; 415, ff. 207-213; 549, ff. 89-94, fiind 
însoţit de un Canon de rugă către îngerul păzitor (în ms. sl. 219, ff. 30'-35; 415, ff. 
213-219), canon care apare separat în ms. sl. 215, ff. 244'-248; în ms. sl. 415, f. 224, li 
se adaugă și o Rugăciune către îngerul său. 

73  C. Mango, „St. Michael and Attis”, p. 47, n. 15; F. Halkin, Inedites byzantines 
d'Ochrida, Candie et Moscou, Subsidia Hagiographica 38, Bruxelles, 1963, p. 147. 

greacă, fragmentar din păcate, de către Frangois Halkin”; această versi- 
une greacă este de fapt un manuscris identificat de eruditul bollandist 
la Ohrida, (ms. 50). Lucrul nu este lipsit de importanţă, având în vedere 
faptul că altă scriere referitoare la minunile arhanghelilor provenind 
din biblioteca ohridană și, de această dată, redactată chiar în acest sediu 
arhiepiscopal, Enkomionul sfântului Clement, s-a bucurat de o circula- 
ție bine atestată în țările române (vezi supra), fiind copiată chiar în 
Moldova, în secolul al XV-lea (BAR ms. sl. 302, ff. 154-158”). Pe de altă 
parte, posibilele legături canonice ale Bisericii Moldovei cu Ohrida” — o 


74 E. Halkin, Inedites byzantines - Ohrid Ms. 50, Homelie pour la fâte des anges. 

75 Legături reflectate de tradiția românescă și în sprijinul cărora poate fi invocat un 
schimb de scrisori între Ștefan cel Mare și titularul contemporan al scaunului ohridan, 
Dorotei, corespondenţă descoperită de slavistul rus Viktor Grigorovic și publicată de 
el în Vremennik imperatorskago moskovskago obstestva istorii i drevnostei rosiiskih din 
1850, iar ulterior de Vladimir Katanovskij în Starine al Academiei croate, în 1880, 
și de Ștefan-Stoica Nicolaescu în Documente slavo-române cu privire la relaţiile Ţării 
Românești și Moldovei cu Ardealul în secolele XV-XVI, București, 1905, pp. 126-129; în 
traducere românească, scrisorile au fost publicate în Magazinul istoric pentru Dacia, | 
(1845), pp. 277-278. Originalitatea corespondenţei a fost contestată de loan Bogdan, 
„Corespondenţa lui Ștefan cel Mare cu arhiepiscopul de Ohrida, an 1456/57”, Buletinul 
Comisiei Istorice a României, | (1915), pp. 106-122, dar, în viziunea altor învăţaţi — 
Jurdan Trifonov, Ivan Snegarov - legăturile moldo-ohridane reprezintă o certitudine. 
Un adversar al ipotezei dependenţei de Ohrida a fost Michel Laskaris - „Joachim 
metropolite de Moldavie et les relations de PEglise moldave avec le Patriarcat de Pec 
et larchevâch d'Achris au XV* si&cle”, Bulletin de la Section Historique de lAcademie 
Roumaine, XIII (1927), pp. 129-159; apropiat de poziţia sa este și articolul lui Răzvan 
Theodorescu, „Implications Balkaniques aux debuts de la Metropole de Moldavie. Une 
hypothese”, Revue Roumaine d'Histoire, 25/4 (1986), pp. 267-286. În 1947 Alexandru 
Elian lua însă o poziţie favorabilă ipotezei dependenţei ierarhice, măcar nominale, 
de Ohrida, printr-o comunicare făcută în 1947, al cărei text mi-a fost accesibil 
prin amabilitatea domnului prof. Șerban-Nicolae Tanașoca, în prezent domnia sa 
pregătind o ediție a acestuia; cf. A. Elian, „Legăturile Ungrovlahiei cu Patriarhia de 
Constantinopole și cu celelalte Biserici ortodoxe”, Biserica Ortodoxă Română, 62 
(1959), p. 910. Elian face în primul rând o drastică respingere a argumentelor cu care |. 
Bogdan încercase să infirme autenticitatea corespondenţei lui Ștefan cel Mare, iar apoi 


argumentează că Teoctist va fi fost hirotonit la Pec, dar, în virtutea trecerii, cel mai 


110 VLAD BEDROS 


ipoteză tot mai puţin reevaluată'€ — ar fi putut favoriza pătrunderea, 
alături de opusculul sfântului Clement, și a scrierii diaconului Panta- 
leon, a cărei circulaţie în Țara Românească în acest interval este sigură 
(BAR ms. sl. 298, ff. 113'-117'). Din nefericire, în așteptarea edițiilor 
textelor slavo-române și a paralelelor cu originalele grecești, suntem 
constrânși să ne limităm la conjecturi în privința circulaţiei manuscri- 
selor. Situaţia se complică în ceea ce priveşte materialul euchologiilor și 
cărților de slujbă; deși este atestată existența în Moldova a unui Paraclis 
al arhanghelilor încă din ultimul sfert al veacului al XVI-lea, deși rugă- 
ciuni adresate lor sau slujbe pentru zilele dedicate puterilor cerești de 
calendarul Bisericii, apar în manuscrise încă din secolul al XV-lea, nu 
putem totuși să evaluăm nivelul interferenţei liturgicii și devoțiunii cu 
practica artistică, întrucât, datorită schimbărilor intervenite în slujirea 
Bisericii, se impune precauţia de a cerceta textele vechi, care adeseori 
pot prezenta variante diferite față de practica liturgică actuală. 


târziu în 1459, a acestui scaun sub ascultarea Ohridei, Moldova intră în orbita fostei 
Iustiniane Prima, fapt dovedit de includerea lui Prohor în pomelnicul de la Bistriţa, în 
cadrul căruia el este singurul ierarh străin. Sub succesorii lui Dorotei, îndeosebi sub 
Prohor, Ohrida va cunoaște o înflorire deosebită a culturii slavone. Chiar dacă după 
1557, prin reînființarea Patriarhatului de Pec/Ipek, situația se înrăutățește, Ohrida 
își păstrează dependenţele canonice devenite tradiționale (inclusiv Moldova), care se 
găsesc chiar confirmate de ceilalți mari ierarhi ai epocii - patriarhii Constantinopolului 
și Alexandriei. Existenţa unor legături între Moldova și Ohrida mai târziu, în secolul 
al XVI-lea, a fost evidenţiată de Mihai Maxim, în articolul „Les relations des Pays 
roumains avec l'archevâche d'Ohrid ă la lumiere de documents turcs indits”, Revue des 
Etudes Sud-Este Europeenes, XIX/4 (1981) p. 653-671. Pentru o istorie a arhiepiscopiei 
de Ohrida, 1. Snegarov, Istorija na Ohridskata arhiepiskopija-patriarsija ote padaneto i 
pode turcite do nejnoto uniăcozenie (1439-1767), Petatnica P. Gluăkov, Sofia, 1932. 

76 Este cunoscută disputa în jurul pretinsei autocefalii a Moldovei în intervalul 
de după Conciliul din Ferrara-Florenţa, ipoteză căreia i s-a contrapus o posibilă 
dependenţă de Patriarhia ecumenică; v. Liviu Pilat, Între Roma și Bizanţ. Societate și 
putere în Moldova (secolele XIV-XVI), lași, 2008, cap. 2.2 „Autocefalia”, pp. 357-386, cf. 
Dan loan Mureșan, „Bizanţ fără Bizanţ? Un bilanț”, Studii și Materiale de Istorie Medie, 


XXVI (2008), pp. 285-324. 

Ciclurile minunilor arhanghelilor păstrate din arta secolului 
al XVI-lea în Moldova 

MĂȘCĂTEȘTI: Icoana Sfinţilor Arhangheli Mihail și Gavriil (1525-1527) 
[fig. 1]. Donaţia vistiernicului Teodor, provine de la biserica din Mășcă- 
tești, județul Neamţ. (Laterala stângă) Soborul Sfinţilor Arhangheli, Scara 
lui Iacov, Pocăinţa lui David, Lupta lui Iacov cu îngerul, Viziunea sfântului 
împărat Constantin (1), Oprirea lui Valaam; (laterala dreaptă) Filoxenia lui 
Avraam, Daniil în groapa cu lei, hrănit de înger, Viziunea lui lisus Navi, Cei 
trei tineri în cuptor, Distrugerea armatei asiriene, Miracolul de la Chonae. 
HUMOR: Icoana Sfântului Arhanghel Mihail, al doilea sfert al secolului al 
XVI-lea [fig. 2]. Din registrul icoanelor împărătești al iconostasului biseri- 
cii mănăstirii. Scene: (laterala stângă) Filoxenia lui Avraam, Cei trei tineri 
în cuptor, Viziunea Sfântului împărat Constantin (II), Viziunea lui lisus 
Navi, Lâna lui Ghedeon, Miracolul de la Chonae; (laterala stângă) Soborul 
Sfinţilor Arhangheli, Pocăința lui David, Daniil în groapa cu lei, hrănit de 
Avacum adus de înger, Scara lui Iacov, Viziunea Sfântului împărat Constan- 
tin (ID), Oprirea lui Valaam. 

HUMOR: Gropniţa bisericii mănăstirii, 1535, frescă. (Peretele vestic) 
Filoxenia lui Avraam, Soborul Sfinților Arhangheli, Distrugerea armatei 
asiriene [fig. 3], Scara lui Iacov; (turnul scării către tainiță) Oprirea lui 
Valaam, Lupta lui Iacov cu îngerul; (peretele nordic) Pocăinţa lui David; 
(peretele estic) Miracolul de la Chonae, Lâna lui Ghedeon, Viziunea lui 
lisus Navi [fig. 4], Viziunea Sfântului împărat Constantin (11), Cei trei 
tineri în cuptor [fig 5]; (glaful ferestrei sudice) Lupta cu diavolul pentru 
trupul lui Moise [fig. 6], Daniil în groapa cu lei, hrănit de înger. 
MOLDOVIȚA: Exonarthexul bisericii mănăstirii, 1537, frescă. Miracolul 
de la Chonae, Filoxenia lui Avraam, Soborul Sfinţilor Arhangheli, Viziunea 
Sfântului împărat Constantin (1) [fig. 7], Pocăinţa lui David, Oprirea lui 
Valaam, Cei trei tineri în cuptor, Lupta cu diavolul pentru trupul lui Moise, 
Viziunea Sfântului împărat Constantin (II) [fig. 8], Viziunea lui lisus Navi, 
Lâna lui Ghedeon, Distrugerea armatei asiriene, Miracolul de la Dochiariu. 
NEAMȚ: Gangul de intrare, Frescă, cu repictări masive din secolul al XIX-lea. 
Distrugerea armatei asiriene, Filoxenia lui Avraam, Viziunea lui lisus Navi, 
Viziunea lui Agar în deșert, Sfântul Gheorghe înviind boul lui Glykerios, Scara 
lui Iacov, Pocăinţa lui David, Oprirea lui Valaam, Anapeson, Minunea de la 
Chonae, Soborul Sfinţilor Arhangheli, Viziunea Sfântului împărat Constantin (1). 


SUCEVIŢA: Exonarthexul bisericii mănăstirii, cca 1596, frescă. Scara lui 

Iacov, Lupta lui Iacov cu îngerul, Pocăinţa lui David, Viziunea lui lisus Navi, 
Îngerul îl împiedică pe împăratul Egiptului să se căsătorească cu Sara, Înge- 
rul îi arată împăratului lustin (sic) Sfânta Sofia [fig. 9], Filoxenia lui Avraam, 
Distrugerea Sodomei și Gomorei [fig. 10], Lupta cu diavolul pentru trupul 
lui Moise, Potopul, Cei trei tineri în cuptor, Oprirea lui Valaam, Distrugerea 
armatei asiriene, Eliberarea Sfântului Petru. 

SUCEVIŢA: Icoana Sfântului Arhanghel Mihail, Sfârșitul secolului al XVI- 
lea — începutul secolului al XVII-lea (perioada domniei lui leremia Movilă, 
1595-1606) [fig. 11]. (Rama stângă) Soborul Sfinţilor Arhangheli, Scara 
lui Iacov, Lupta lui Iacov cu îngerul, Pocaința lui David, Viziunea lui lisus 
Navi; (rama dreaptă) Potopul, Filoxenia lui Avraam, Viziunea lui Constantin 
(|), Cei trei tineri în cuptor; (rama superioară) Urcușul lui Moise pe muntele 


Nebo, Lupta cu diavolul pentru trupul lui Moise. 


Ciclurile moldovenești ale minunilor arhanghelilor se remarcă prin selec- 
ţia deosebit de unitară și constantă în timp, astfel încât, la sfârșitul seco- 
lului al XVI-lea, în ciuda unor sensibile schimbări, poate fi recunoscut un 
nucleu de scene veterotestamentare care alcătuiesc un fel de structură 
obligatorie în articularea seriei, lucru ce ar putea presupune existența 
unei surse literare comune, utilizată pe parcursul întregului interval. 
Astfel, Soborul Sfinților Arhangheli (absent doar în fresca de la Suceviţa), 
Filoxenia lui Avraam, Oprirea lui Valaam, Viziunea lui lisus Navi [fig. 4], 
Pocăința lui David, Cei trei tineri în cuptor [fig. 5] și Minunea de la Chonae 
reprezintă scene obligatorii, prezente în variante iconografice stabile atât 
în ciclurile murale cât și în cele de icoane. Este vorba de scene cu o mare 
frecvenţă și în ciclurile bizantine, ilustrând momente din Vechiul Testa- 
ment care au fost încă din timpuri străvechi puse în relație cu arhanghe- 
lii, cu Mihail în special. Scene cu o frecvenţă din nou mare, dar nu omni- 
prezente, sunt Distrugerea armatei asiriene [fag. 3], Daniil în groapa cu lei, 
Lâna lui Ghedeon, Lupta cu diavolul pentru trupul lui Moise [fag. 6], Scara 
lui lacov și Lupta lui lacov cu îngerul. Preferința pentru temele desprinse 
din Legea Veche este din nou vădită, completarea nucleului principal 
cu aceste subiecte secundare dând naștere unor variante de ciclu de-a 
lungul celui de-al doilea sfert al secolului al XVI-lea, în timp ce la sfâr- 
şitul veacului se face simțită o tendință enciclopedistă, ciclul mural de 

[fig. 3] Distru- [fig. 4] Viziunea 
gerea armatei lui lisus Navi, 
asiriene, gropnița gropniţa bise- 
bisericii Mănăsti- ricii Mănăstirii 
rii Humor Humor 


[fig. 5] Cei trei [fig. 6] Lupta cu dia- 
tineri în cuptor, volul pentru trupul 
gropniţa bisericii lui Moise, gropnița 

Mănăstirii Humor bisericii Mănăstirii 


Humor 

la Suceviţa cuprinzând toate aceste teme tradiționale moldovenești”. 
În al doilea rând, se observă că la sfârșitul secolului își fac apariția o serie 
de teme noi, fără precedent în pictura din Moldova, unele dintre ele, în 
schimb, deosebit de populare în mediul rusesc?, a cărui influență asupra 
Moldovei la sfârșitul secolului al XVI-lea este cunoscută”. În această 
serie se înscriu reprezentările Potopului, Distrugerii Sodomei și Gomorei 
[fig. 10], Împiedicării împăratului Egiptului să o ia de soție pe Sara, Urcușu- 
lui lui Moise pe Nebo şi Eliberării lui Petru din temniță. 

O a treia observaţie se leagă de interdependenţa acestor cicluri, nu numai 
prin selecția iconografică dar și prin vehicularea unor scheme iconogra- 
fice înrudite, ceea ce conferă un puternic aer personal, original, acestor 
ilustrări. 

În fine, cea mai puternică notă de originalitate a acestor cicluri ale Arhan- 
ghelilor este integrarea revelaţiilor Sfântului împărat Constantin printre 
minunile lor“ [fig. 7 şi 8], gest iconografic înrudit probabil prin semni- 
ficaţie cu tema Cavalcadei Sfinţilor militari reprezentată în narthexul de la 
Pătrăuţit!, în atmosfera de „cruciadă orientală”? care a domnit la curtea 


77 Marina-lleana Sabados, „La peinture d'icânes au temps de Pierre Rareș”, 
Revue Roumaine d'Histoire de l'Art. Serie Beaux-Arts, t. XXXI (1994), pp. 44-48; idem, 
„Iconografie și stil în pictura din Moldova secolului al XVI-lea. Fresca, pictura pe 
lemn, miniatura. Vedere comparativă”, Ars Transilvaniae, III (1993), pp. 50-51; idem, 
„Ic6nes Roumaines de XVI“ siecle illustrand des cycles hagiographiques”, Iztkustvo/ 
Art in Bulgaria, 33-34 (1996), pp. 40-43; Constanţa Costea, „La sfârșitul unui secol 
de erudiție: pictura de icoane din Moldova în timpul lui leremia Movilă. Ambianța 
Suceviţei”, Ars Transilvaniae, Il (1993), pp. 87-88. 

78  M.-l. Sabados, „Ic6nes Roumaines de XVIE siecle”, p. 40. 

79  C. Costea, „Naosul Suceviţei”, Artă românească. Artă europeană. Centenar Virgil 
Vătășianu, Muzeul Ţării Crișurilor, Oradea, 2002, pp. 105-112 passim; Andre Grabar, 
„LExpansion de la peinture russe au XVI* et XVIIe siecles”, Annales de I'Institut 
Kondakov, IX (1939), republicat în LArt de la fin de lantiquite et du Moyen Age, College de 
France, Paris, 1968, II, pp. 939-963 passim. 

80  M.-I. Sabados, „La peinture d'icnes”, pp. 45-48, idem, „Icânes Roumaines de XVI 
siecle”, pp. 41-43, C. Costea, Ambianţa Suceviţei, p. 87. 

81  ldem, „Lapeinture d'icânes”, p. 48, idem, „Ic6nes Roumaines de XVI: si&cle”, pp. 42-43. 
82 A. Grabar, „Les croisades de l'Europe Orientale dans lart”, Melanges Charles Diehl, 
III, Paris, 1930, republicat în LArt de la fin de Lantiquite |, pp. 169-175 passim. 

[fig. 7] O viziune a [fig. 8] Altă viziune 
Sfântului împărat Con- a Sfântului împărat 
stantin, exonartexul Constantin, exonartexul 
bisericii Mănăstirii bisericii Mănăstirii 
Moldovița Moldoviţa 


de la Suceava o vreme relativ îndelungată. Asocierea lui Mihail cu sfinții 
militari, apărută în acest context, se prelungește în iconografia moldove- 
nească prin integrarea Arhanghelului Mihail în rândul acestora, cum este 
cazul, de pildă, în naosul Probotei. 

Trebuie însă menționat că relaţia strânsă a împăratului cu figura Arhan- 
ghelului nu reprezintă neapărat un aspect straniu, întrucât o venerabilă 
tradiție bizantină, consemnată de Malalas și Sozomen, vorbește despre 
ctitorirea bisericii Arhanghelului de la Sosthenion (unul dintre cele mai 
importante centre de cult ale acestuia) de către împăratul Constantin, în 
urma unei viziuni? din timpul marșului spre Bizanţ. Această legendă a 
fost și ea recepţionată de cultura românească, dar într-o perioadă mult 
mai târzie decât reprezentările care fac interesul studiului de fațăt“. 


83  C. Mango, „St Michaeland Attis”, 58-60. 
84 În BAR ms. rom. 3324, ff. 178-180, din 1781 (Gabriel Ștrempel, Catalogul 

[fig. 9] Îngerul îi 
arată împăra- 
tului Iustinian 
Sfânta Sofia, 
exonartexul 
bisericii Mănăs- 


tirii Suceviţa 


[fig. 10] Distru- 
gerea Sodomei 
și Gomorei, 
pridvorul bise- 
ricii Mănăstirii 
Suceviţa, cca 


1596 

Pentru a ne convinge de particularitățile variantelor moldovenești ale 
ciclurilor arhanghelilor este suficient să le comparăm cu aria învecinată 
de activitate artistică ortodoxă, cu care Moldova a întreținut puternice 
relaţii; este vorba despre zona Ruteniei, în care frecvenţa icoanelor cu 
ciclu hagiografic dedicate Arhanghelului Mihail este destul de mare*. 
Aceste icoane de tip „carpatic” se particularizează prin dispunerea 
scenelor pe trei laturi, înglobând și latura inferioară în desfășurarea 
narațiunii (formulă de compromis între varianta narațiunii bogate, 
ocolind câmpul central pe toate cele patru laturi, formulă preferată 
îndeosebi în Rusia, și laconismul moldovenilor, care se mulțumesc să 
utilizeze narativ doar cele două laturi verticale ale panoului). Selec- 
ţia iconografică a icoanelor carpatice pune în evidență un atașament 
față de reprezentări cu caracter dramatic, cum ar fi Izgonirea din Rai, 
Jertfa lui Avraam, Distrugerea Sodomei sau Înecarea oștirii lui Faraon în 
Marea Roșie. În opoziţie cu o asemenea viziune, moldovenii preferă 
teme mai puţin tensionate, iar dacă acestea își fac intrarea spre sfâr- 
șitul secolului, lucrul se petrece sub semnul influenței ruse. În arealul 
rusesc, ciclul minunilor arhanghelilor a luat o fizionomie aparte, prin 
preferința vădită pentru tematica încărcată de patos, bogată în viziuni, 
dintre care unele pun în valoare caracterul înfricoșător al Arhanghe- 
lilor, îndeosebi al arhistrategului Mihail: Potopul, Profeţia lui Ezekiil, 
Viziunea apocaliptică a Prorocului Daniil, Lupta cu diavolul pentru trupul 


manuscriselor românești, București, 1987, III, pp. 86-87). 

85 Este vorba mai ales de zona Ruteniei Roșii, dimpreună cu Przemysl și Sanok, 
unde populația, foarte amestecată, era dominată de românii stabiliți încă din secolul al 
XIV-lea; legăturile artistice ale acestei zone sunt în principal cu atelierele moldovenești; 
Janina Ktosinska, Ikony, Cracovia, 1973, pp. 16-23; autoarea propune pentru icoanele 
lucrate în acest mediu epitetul de „carpatice”. 

86 Stefan Tkâs, Ikony zo 16-19 storotia na severovychodnom Slovensku, Tatran, 1980, 
cat. 94 (sec. XVI, de la biserica din Rovne, azi la Muzeul din Bardejov); J. Ktosiiska, 
Ikonen aus Polen, Warsaw, 1989, nr. 63 (a doua jumătate a secolului al XVI-lea, Muzeul 
Naţional din Krakovia), nr. 65 (1631, din satul Szczawnik, azi la Muzeul din Sacz); 
Vasyl' Otkovich, Vasyl' Pylyp'iuk, „Light and Shadow”, Ukranian Icon XIV-XVIII 
Centuries, from the Collection of the National Museum in Lviv, Svitlo i tin, Lviv, 1999, p. 
17 (sec. XIV, din satul Storona, regiunea Lviv), p. 51 (1560, din orașul Dolyna, regiunea 


Ivano-Frankivsk). 

lui Moise, Eliberarea lui Petru, Viziunea lui Pahomie, Distrugerea Sodo- 
mei“. După cum se poate observa, dintre aceste subiecte, doar Lupta 
cu diavolul pentru trupul lui Moise apare în ciclurile din al doilea sfert 
al secolului al XVI-lea în Moldova, datorită semnificației ei protectoa- 
re, și nici măcar la sfârșitul veacului influența rusă nu va introduce în 
întregime această tematică proprie, dislocând tradiţia locală; aceasta se 
va conserva, înglobând însă teme specific rusești (Potopul, Distrugerea 
Sodomei, Eliberarea lui Petru). Cel mai semnificativ fapt care probează 
fidelitatea faţă de o tradiție a reprezentării minunilor Arhanghelilor 
în „ambianța Suceviţei” este reluarea în icoană a scenei din exonart- 
hexul bisericii, reprezentând viziunea lui Iustinian - alegerea Sfintei 
Sofii [fig. 9] (caz unic la rândul lui, dar care ar putea fi pus probabil în 
legătură cu tematica sofianică atât de cultivată de erudiții iconografi 
de la Suceviţa) —, descrisă însă limpede prin inscripţie drept viziunea 
împăratului Constantin. 

Ciclurile murale ale Arhanghelilor se desfășoară în exonarthexuri, în 
relație directă cu tema Judecăţii de Apoi, care ocupă îndeobşte întregul 
perete răsăritean al acestor spaţii. Reprezentările minunilor lor sunt 
dublate de alte cicluri hagiografice. La Moldoviţa, doar Viaţa Sfântului 
Nicolae însoțește seria miracolelor, dar la Suceviţa, pe fundalul tendin- 
ței enciclopedice de care vorbeam, accentul hagiografic crește; sunt 
reprezentate, alături de faptele Arhanghelilor, viețile Sfinţilor Ioan 
Botezătorul și loan cel Nou. Sensul acestor reprezentări, în contextul 
eshatologic datorat afrontării cu ampla temă a Judecăţii, pare a accen- 
tua în principal funcţia de intercesori a arhanghelilor, în special a lui 
Mihail, al cărui rol de protector ţine de cea mai veche tradiție iudeo- 
creștină, cu timpul adăugându-i-se și atributul de înger psihopomp*?. 
Era așadar firesc să întâlnim un ciclu al arhanghelilor în contextul 
iconografic prin excelenţă funerar al unei gropnițe, la Humor. Nota de 
originalitate a acestei serii de reprezentări constă în organizarea scene- 
lor de așa natură încât în imediata vecinătate a mormântului ctitorului 


87 Viktor N. Lazarev, Moskow School of Icon-Painting, Iskusstvo, Moscova, 1971, 
fig. 51. 

88  C. Costea, Ambianţa Suceviţei, p. 87; M.-L. Sabados, „Icânes Roumaines de XVI 
si&cle”, p. 42. 

89 „Les Anges Psychopompes”, DACI, 1/2, 1924, 2130-2141. 

[fig. 11] Icoana 
Sfântului Ar- 
hanghel Mihail, 
sec. XVI- XVII, 


colecţie parti- 


culară 


Teodor Bubuiog se află tocmai scenele cu maximă conotaţie apotro- 
paică și funerară”. În glaful ferestrei de deasupra arcosoliului se află 
ilustrările Luptei cu diavolul pentru trupul lui Moise [fig. 6] și a lui Daniil 
în groapa cu lei, în timp ce spre răsărit sunt reprezentaţi Cei trei tineri 
în cuptor [fig. 5], scenă a cărei semnificaţie funerară străveche este 
reactualizată, deși predomină în continuare sensul treimic, dezvoltat 
de comentariile teologice medievale, prin punerea în pandant a acestei 
reprezentări cu cea a Filoxeniei lui Avraam, ilustrată spre vest. Intenţia 
de a constitui un micro-ciclu funerar în zona de deasupra mormântului 
ctitorului este vădită și de selecţia în zona de sud a scenelor din Viaţa 


90 Ecaterina Cincheza Buculei, „Programul iconografic al gropnițelor moldovenești 


(secolul al XVI-lea), Centenar Virgil Vătășianu, pp. 90-91. 

Maicii Domnului, celălalt ciclu hagiografic reprezentat în gropnița de 
la Humor; în registrul al doilea, spre răsărit, este reprezentată tema 
Anapeson*!, în timp ce în glaf, în jumătatea estică superioară, întâlnim o 
temă foarte rară, dar cu evidentă conotaţie funerară: Rugăciunea Maicii 
Domnului pe Muntele Măslinilor. Silueta Fecioarei în proskineză chiar 
deasupra arcosoliului aproape că nu necesită comentarii suplimentare; 
iconograful a organizat cu pricepere un ansamblu funerar sui generis 
combinând ingenios scene referitoare la cei mai eficienţi intercesori, 
în viziunea devoțiunii creștine”, mai ales în forma ei cea mai sinceră 
și directă, exprimată în mediile monahale și, probabil, cele populare. 
Reprezentări diverse ale arhanghelilor întâlnite în arta moldovenească 


91 A cărei semnificaţie funerară se datorează asocierii cu liturgica Săptămânii 
Patimilor, v. Bronislav Todic, „Anapeson. Iconographie et signification du theme”, 
Byzantion, 64 (1999), 134-165; asocierea unui ciclu al arhanghelilor cu reprezentările 
temelor Anapeson și Tronul hetimasiei apare mai de timpuriu în arta moldovenească, 
la Bălinești. Datarea acestor picturi și mai ales dificultăţile de identificare a scenelor 
datorită condiţiilor de conservare scot acest ciclu din discuția de faţă; pentru 
identificări, a se vedea Corina Popa, Bălinești, Meridiane, București, 1981, pl. pp. 22-23; 
cf. Sorin Ulea, „La peinture extârieure moldave: ouă, quand et comment est-elle aparue”, 
Revue Roumaine d'Histoire, XXIII/4 (1984), n. 13, cu multe identificări surprinzătoare, 
dar care ar trebui să aștepte, în vederea confirmării, curățarea murdăriei aderente care 
faceilizibile scenele acestui ciclu. E. C. Buculei propune ipoteza seducătoare a difuziunii 
acestei iconografii funerare care combină minuni ale arhanghelului cu Anapeson de 
la Bălinești la Humor și prin intermediul relaţiilor de rudenie dintre Tăutu, ctitorul 
Bălineștiului, și Bubuiog, ginerele său, ctitor la Humor. Adăugăm că punerea înalților 
demnitari sub protecţia Arhanghelului este o practică întâlnită în tradiţia bizantină, a 
cărei receptare în Moldova pare certificată de faptul că marele vistiernic Dan donează 
și el o icoană cu scene laterale a Arhanghelilor, la Mășcătești. Ca ultimă observaţie, 
menționăm integrarea temei Anapeson în ciclul miracolelor Arhanghelilor de la Neamț, 
dimpreună cu un miracol al Sfântului Gheorghe, Învierea boului lui Glykerie. 

92 De fapt aceasta este metoda prin care iau naștere iconografiile funerare. În arta 
creștină neexistând o temă cu semnificaţie funerară independentă, tematica funerară 
se constituie prin juxtapuneri de imagini cu valenţe de acest tip, împrumutate din alte 
cicluri. Gordana Babic, Les chapelles annexes de l'eglise byzantine. Fonction liturgique et 
programmes iconographiques, Klincksieck: Bibliotheque des cahiers archeologiques 3, Paris, 


1969, p. 162. 

certifică faptul că una dintre funcţiile principale ale acestora în viziu- 
nea acestei devoțiuni nesofisticate este aceea de protecție permanentă, 
mai ales în virtutea reputației lui Mihail de biruitor al lui Satan atât illo 
tempore, în momentul căderii luciferice, moment comemorat de Biseri- 
că prin sărbătoarea Soborului Sfinţilor Arhangheli, pe 8 noiembrie, cea 
mai importantă dintre datele rezervate de calendarul religios creștin 
Arhanghelilor în frunte cu arhistrategul oștirilor cerești, cât și la ulti- 
ma împlinire a vremurilor când, în confruntarea finală dintre antichrist 
și puterile îngerești, Mihail va zdrobi definitiv forțele demonice”. 
Această credinţă a generat o direcție aparte de venerare a arhanghe- 
lilor, mai ales a cuplului Mihail-Gavriil, ca gardieni cu rost apotropaic, 
păzind accesele în spaţiul sacru al naosului? (iconografia acesta, cris- 
talizată încă de la sfârșitul Bizanțului, este atât de tradițională încât în 
Moldova îi întâlnim cu regularitate pe cei doi flancând trecerea dintre 
narthex spre naos, inclusiv la bisericile cu gropniță, unde intercala- 
rea acestui spațiu funerar ar fi impus totuși deplasarea „gardienilor” 
în dreptul accesului dinspre gropniță spre naos — păstrarea lor putând 
totuși indica o preocupare aparte pentru asigurarea unei protecții a 
mormintelor; un caz special este cel de la Probota [fig. 12], unde acești 
gardieni sunt dublaţi, în glaful ușii, de o foarte amplă cruce-criptogra- 
mă, a cărei funcţie apotropaică este cunoscută). Un interes deosebit 
îl prezintă în acest sens un detaliu al picturii exterioare de la Voroneţ 
unde, pe absidele de nord și de sud, deasupra ferestrelor, sunt reprezen- 
taţi Arhanghelul Mihail şi dreptul Simeon cu Pruncul Hristos (reprezentare 
concisă a Aducerii la Templu), la sud [fig. 13], respectiv un alt Arhanghel 
(inscripţia, foarte ștearsă, pare totuși a fi Gavriil) și Ioan Botezătorul 
Înger în Trup, la nord. 

Arhanghelii s-au bucurat de asemenea de o venerație aparte în mediul 
monahal, în virtutea tradiționalei asocieri a ascezei cu „viața îngeres- 
că”; din acest punct de vedere, invocând din nou cazul picturii exteri- 


93  E.C. Buculei, „Programul iconografic al gropniţelor moldovenești”, p. 91. 

94 Ioana lancovescu, „L'lconographie des entrâes d'apres des monuments de 
Roumanie et de Bulgarie”, Iztkustvo/Art in Bulgaria, 33-34 (1996), p. 23; autoarea 
propune pentru această ipostază denumirea sugestivă de paznici ai pragului. 

95  G. Babic, „Les croixă cryptogrammes peintes dans les eglises serbes de XIII et 


XIVe si&cles”, Byzance et les Slaves. Etudes de civilisation. Melanges Ivan Dujtev, Paris, f.a. 

oare, subliniem frecvența cu care este reprezentată Viziunea Sfântului 
Pahomie în cadrul cinului de sfinți monahi care încheie, în zona infe- 
rioară, registrele Marii rugăciuni (Duminicii tuturor Sfinților, conform 
identificării Taniei Velmans*$) reprezentată pe abside. Având în vedere 
importanța acestui sfânt, întemeietor al vieţii de obște, este firesc ca 
scena care ne preocupă să apară în locuri bine vizibile, foarte aproape 
de axul absidei răsăritene, adeseori pe exteriorul diaconiconului [fig. 
14]. Uneori chiar și în pictura interioară Viziunea înlocuiește portretul 
frontal al sfântului [fig. 15], fapt ce dovedește interesul aparte pentru 
hagiografie al mediilor moldovenești, care au cunoscut așadar în tota- 
litate, se pare, minunile atribuite Arhanghelilor și în speță lui Mihail, 
dar au preferat să facă o selecţie foarte personală în cazul ilustrării 
acestor miracole sub formă de ciclu hagiografic. Într-adevăr, și altă 
scenă care intră târziu în componența ciclului, sub efectul influenței 
ruse și al propensiunii enciclopedice, erudite, Eliberarea Sfântului Petru, 
era bine cunoscută iconografilor moldoveni, întrucât acest eveniment 
neotestamentar are propria dată de comemorare (Venerarea lanțurilor 
Sfântului Petru — 16 ianuarie), apărând frecvent în Menologurile pictate 
în bisericile din Moldova”, cunoscute pentru bogăţia lor de scene. 

Câteva dintre minunile arhanghelilor intră de asemenea în componen- 
ţa Arborelui lui lesei, una dintre temele majore ale picturii exterioare din 
Moldova. Este vorba despre Cei trei tineri în cuptor [fig. 16], Lâna lui 
Ghedeon și Oprirea lui Valaam, așadar scene dintre cele mai populare în 


96 Tania Velmans, „Message et cohârence du programme iconographique des fagades 
peintes en Moldavie”, 4J00TPOTON. Studien zur Byzantinischen Kunst und Geschichte. 
Festschrift fiir Marcell Restle, Stuttgart 2000, pp. 296-308, mai ales 297 saqa. 

97 O reprezentare cu totul aparte, care nu a făcut însă tradiţie în Moldova, este cea 
din Menologul reprezentat în gropnița de la Dobrovăț, în care nu este reprezentată 
vreuna dintre variantele tradiționale (secvenţa din închisoare, rugăciunea lui Petru 
sau venerarea lanțului) ci momentul în care Petru conștientizează, odată ieșit 
din temniță, identitatea eliberatorului său. Aceasta nu este singura originalitate 
a Menologului de la Dobrovăț, bogat în alte asemenea surprize; E. C. Buculei, „Le 
programme iconographique des peintures murales de la chambre des tombeaux de 
V'eglise du monastere de Dobrovăț”, Cahiers Balcaniques, 21 (1994), p. 35. 

98 Michael D. Taylor, „A Historiated Tree of Jesee”, Dumbarton Oaks Papers, 34-35 
(1980-1981), pp. 132-134. 

[fig. 12] Sfinţii 
Arhangheli 
păzind intrarea 
în gropniță, 
exonartexul 
bisericii Mănăs- 


tirii Probota 


cadrul ciclurilor iconografice de miracole. Nu ne putem opri acum asupra 
temei Arborelui în ansamblu; semnificaţia ei legată de dogma Întrupării 
este bine cunoscută. Ceea ce interesează din perspectiva studiului de 
față este lumina pe care o aruncă asupra semnificațiilor iconografice 
ale minunilor menţionate mai sus, integrarea lor în această compozi- 
ţie murală monumentală (deși se pare că și alte detalii din compunerea 
temei trimit la minuni ale arhanghelilor, prezente în presupusa imagi- 
ne-sursă, dar transformate în timpul difuzării acestei iconografii în 
spaţiul răsăritean”); astfel, reprezentarea Lânei lui Ghedeon face refe- 


99 Astfel, imaginea Arhanghelului Mihail călare poate fi un avatar al reprezentării 
alungării lui Heliodor, figura acestuia, trântit la pământ, metamorfozându-se în lacov 
adormit, în timp ce reprezentarea lui Malachia cu îngerul se transformă în Moise cu 


tablele legii în fața unui înger; ibid., p. 133. 

[fig. 13] Arh. Mihail și dreptul [fig. 14] Viziunea Sfân- 
Simeon cu Pruncul Hristos, pic- tului Pahomie, pictură 
tură exterioară, absida de sud a exterioară, absida alta- 
bisericii Mănăstirii Voroneţ rului bisericii Mănăstirii 
[O Mănăstirea Voroneţ] Humor 


rire la Întrupare, în timp ce Profeția lui Valaam argumentează legitimi- 
tatea lui Hristos ca Mesia, iar reprezentarea celor trei tineri în cuptor, 
scenă care lipsește din presupusul prototip al reprezentării Arborelui, 
poate fi considerată o aluzie la fecioria Născătoarei sau chiar la jertfa 
lui Hristos. Nu sunt singurele episoade veterotestamentare interpreta- 
te simultan ca minuni ale arhanghelilor și antitipuri ale Maicii Domnu- 
lui sau ale lui Hristos; în aceeași situație se găsește și scena Scării lui 
Iacov!%. În definitiv, acest fapt este concordant cu teologia simbolică a 
lui Pseudo-Dionisie Areopagitul care consideră apariţiile angelice drept 
simboluri oferite de către Dumnezeu spre contemplare intelectului 
uman, care are astfel posibilitatea unei parțiale și imperfecte cunoaș- 
teri a lucrurilor divine; să nu uităm nici rolul atribuit triadei inferioare 


100 Pentru această problemă în iconografia bizantină târzie, un studiu sugestiv este 
cel al lui Sirarpie Der Nersessian, „Program and Iconography of the Frescoes of the 
Parecclesion”, Paul Atkins Underwood (ed.), The Karye Djami, IV, Routledge, Londra, 
1975, pp. 306-332, mai ales 311 sqq. 


CULTUL ARHANGHELILOR - SURSE LITERARE ȘI ICONOGRAFICE 127 


[fig. 15] Viziunea Sfân- [fig. 16] Arborele lui Lesei, 
tului Pahomie, gropnița detaliu: Cei trei tineri în 
bisericii Mănăstirii cuptor, pictură exterioa- 
Probota ră, peretele sudic, biseri- 


ca Mănăstirii Moldovița 


în ierarhia gândită de teologul bizantin, acela de instruire a oamenilor, 
prin comunicarea poruncilor și recomandărilor dumnezeiești. 

Acesta este contextul de credințe în care trebuie plasată venerația 
moldovenilor pentru Arhangheli, și mai ales pentru Mihail. Frecvența 
icoanelor împărătești în care este reprezentat acesta din urmă [fig. 1 
și 2] poate fi explicată prin faptul că, începând cu secolul al XIV-lea, 
îngerii fac parte din iconografia iconostasului!”!; însă ilustrarea ciclului 
hagiografic al arhanghelilor pe laturile unora dintre aceste icoane deno- 
tă o intensitate cu totul aparte a cultului lor, în frunte cu arhistrategul 
puterilor fără de trup; un caz cheie în acest sens îl reprezintă ambi- 
anţa Mănăstirii Humor, unde reprezentarea ciclului din gropniță este 
dublată de prezenţa în cadrul iconostasului a icoanei cu scene laterale, 


101 Michail Chatzidakis, „Evolution de licâne aux 11*-13* siecles et la 
transformation du templon”, Actes du XV Congres International des Etudes Byzantines, |, 
Edânvun Apxosodoyun Eroupeta: Bf4ro04kn ns ev A0Hvorc ApyaroioyIkI]s Etorpeias, 
Atena, 1979, p. 362. 

în timp ce, în pictura exterioară, în axul absidei răsăritene, încheind 
seria de ipostaze divine, reîntâlnim silueta războinică a lui Mihail, spre 
care se îndreaptă rugăciunile cetei de sfinți cuvioși reprezentați în ulti- 
mul registru. Această ultimă particularitate trimite, în mod paradoxal, 
la situaţia iconografiei exterioare de la Voroneţ unde, în același loc cu 
Arhanghelul de la Humor, apare sfântul de hram al bisericii mănăstirii, 
Marele Mucenic Gheorghe; nu poate fi însă invocată nici o dovadă care 
ar susține ipoteza că la Humor Arhanghelul Mihail ar fi jucat vreodată 
un rol similar. Mai degrabă putem deduce de aici deosebit de puternicul 
cult de care s-a bucurat Mihail în mediul de la Humor, atât în calitatea 
sa de model al ascezei (subliniată puternic nu doar de Viziunea lui Paho- 
mie ci şi de reflecția teologilor asupra evenimentului de la Chonae'%?, 
fără îndoială cea mai reprezentativă minune făcută de Arhanghelul 
Mihail personal - celelalte fiind de obicei atribuite generic Arhanghe- 
lilor — și care are propria dată de celebrare în calendarul Bisericii, pe 6 
septembrie), cât și în cea de intercesor și înger psihopomp, care pare a fi 
atributul datorită căruia Arhanghelul Mihail a ajuns să se bucure de o 
venerație adâncă în rândul majorităţii credincioșilor. 

Încheiem invocând cea mai emoţionantă și mai sinceră dovadă a cultu- 
lui Arhanghelului Mihail ca arhistrateg și înger psihopomp în mediul 
moldovenesc. După cum se știe, în 1496 Ștefan cel Mare ridica la 
Războieni o biserică închinată acestuia, în memoria înfrângerii sufe- 
rite în fața turcilor, în 1476. La restaurarea din 1973-1974 a ieșit la 
iveală faptul că nu ne aflăm în fața unei simple biserici parohiale; edifi- 
ciul se înalță deasupra unei gropi comune care adăpostește rămășițele 
celor căzuți în războiul anti-otoman, spre a căror pomenire a și fost 
clădit lăcașul, un mausoleu sui generis. Acest detaliu scoate în eviden- 
ță încrederea, pe de-o parte, în atribuţiile militare ale arhistrategului 
(care, la voia lui Dumnezeu, evident, acordă sau nu sprijin în luptă) și, 
pe de alta, în rolul său de înger protector al celor cu atribuţii militare și 
de înger psihopomp. Atributul războinic al lui Mihail pare a fi fost luat 
în calcul și de iconograful gropniţei de la Humor, unde deasupra accese- 


102  G. Peers, Subtle Bodies, mai ales cap. 4-5. 
103 Gheorghe I. Cantacuzino, „Cercetări arheologice în biserica lui Ștefan cel Mare 
de la Războieni”, Revista Muzeelor și Monumentelor. Seria Monumente Istorice și de Artă, 


LXIV/2 (1975), p. 63 sqq. 


CULTUL ARHANGHELILOR - SURSE LITERARE ȘI ICONOGRAFICE 129 


lor, afrontate, se află două ipostaze prin excelență războinice ale arhis- 
trategului: Viziunea lui lisus Navi (spre naos) și Alungarea oștirii asiriene 
(spre narthex) [fig 3 și 4]; grija de a le scoate astfel în evidenţă ar putea 
fi pusă în relaţie cu atribuțiunile militare ale lui Teodor Bubuiog, logo- 
fătul înhumat acolo. 

În final, ne putem întreba în ce măsură ciclurile de minuni analiza- 
te mai sus ar trebui asociate cu Arhanghelii în general sau numai cu 
Arhanghelul Mihail; configurări speciale de natură culturală și spiri- 
tuală, ca cele de la Războieni sau Humor, par a favoriza a doua ipote- 
ză, dar trebuie luate în considerare totuși și indiciile clare de ordin 
strict artistic al icoanei de la Mășcătești [fig 1], respectiv al frescei de 
la Moldovița, unde seria de fapte miraculoase este asociată cu Arhan- 
ghelii Mihail și Gavriil, perechea de gardieni ai intrărilor bisericii. Din 
acest motiv pare mai prudent să numim aceste serii de imagini minuni 
ale arhanghelilor, cu amendamentul că acest scrupul, bazat pe eviden- 
ţa textuală — unele surse atribuind uneori miracole prezente în aceste 
cicluri altor arhangheli decât Mihail — nu aparține în egală măsură și 
devoţiunii curente, care manifestă o preferință vădită pentru Arhan- 
ghelul Mihail, cea mai „personalizată” dintre puterile fără de trup, 
încărcată de atribute și funcţii precise, dintre care cea de intercesor și 
psihopomp i-a asigurat o venerație puternică, ale cărei ecouri în plan 
artistic se numără printre cele mai creative aspecte ale vieţii spirituale 
în Moldova secolului al XVI-lea. 


Tă&c iepă 


minunile Arhanghelilor de la Stavropoleos* 


Ovidiu Victor Olar 


„... Weil die lieben Engelein / selber Musikanten sein.” 
Martin Luther! 


În ziua de 7 februarie a anului de la Hristos 1742 se stingea din viață, 
în târgul Bucureștilor, ieromonahul epirot Ioanichie din satul Ostaniţa, 
eparhia Pogoniana?. 

Trăise — din plin - șaizeci și unu de ani și patruzeci și trei de zile?. Fiu al 
* Doresc să mulțumesc drei Marina Tătărâm pentru importantele comentarii, 
sugestii și corecturi făcute, precum și obștii Mănăstirii Stavropoleos pentru sprijinul 
acordat cu multă generozitate. Titlul studiului a fost inspirat de frumoasa carte a dlui 
Ivan Biliarsky, Hierarchia. Lordre sacre. Etude de lesprit romanique (Fribourg 1997), 
consultată prin bunăvoința autorului, căruia îi mulțumesc și pe această cale. 

1 „Căci dragii îngeri / Sunt ei înșiși muzicanți.” 

2 Pentru personaj, vezi Vasilios A. Dimos, H lepă Mov Taciapxov Ixovpac Ka1 Ta E1S 
Biayiav ueroma avriis Băhag kai Xravponoleowş, loannina 1983, pp. 228 sq.; Ariadna 
Camariano-Cioran, L'Epire et les Pays Roumains, loannina, 1984, pp. 18-22; Hariton 
Karanasios, „To Xpovikd rns Iloyovians”, Meoorovixă kai Nea Eva 9 (2008), pp. 
128 sq. 


3 Așa stă scris pe piatra sa de mormânt. Vezi George D. Florescu, Petre Ș. Năsturel, 

lui Eustatie și al Asprei, fusese tuns de tânăr în monahism. Își avusese 
metania la Mănăstirea Arhanghelilor Mihail și Gavril din Goura Pogo- 
nianei, dar plecase în căutare de milostenii spre Rusia — o putere din ce 
în ce mai avidă de informații referitoare la starea „bolnavului” Imperiu 
otoman. Pe drumul de întoarcere se stabilise, probabil la cumpănă de 
veacuri, în capitala Valahiei. Devenise, în timp, egumen al mănăstirii 
Grecilor. Ajunsese chiar mitropolit al Stavropolei. 

Nu erau acestea puţin lucru. Totuși, realizarea de care se simțea loani- 
chie cel mai mulțumit era, de departe, zidirea din temelii a „dumneze- 
ieștii și preacinstitei” biserici cunoscute astăzi sub numele de Stavro- 
poleos?. 

Satisfacţia lucrului bine făcut răzbate din cuvintele ctitorului însuși: 
„Pe când domnea cu strălucire preaînțeleptul Nicolae, al lui Alexan- 
dru Exaporitul, cel înțelept, și pe când păstorea chir Daniil cel vestit, a 
ridicat din temelie, cu îndemânare, acest lăcaș. L-a împodobit în fel și 
chip, cu de toate, după cum se vede, a clădit și un han, în apropiere, cu 
grădini, precum și biserica, cu multă râvnă, în care se slăvesc cu cinstire 
Sfinţii Voievozi și Atanasie cel Mare, păstorul Alexandriei. Biserica a 


Paul I. Cernovodeanu, „Lapidariul bisericii Stavropoleos din București”, Biserica 
Ortodoxă Română [BOR] 79 (1961), 11-12, p. 1058; Alexandru Elian, Constantin Bălan, 
Haralambie Chircă, Olimpia Diaconescu, Inscripţiile medievale ale României. Cu studiu 
introductiv, repertoriu cronologic, note explicative, indicaţii bibliografice şi indici. 
Orașul Bucureşti |. 1395-1800, Bucureşti, 1965, p. 427 (XCI - nr. 468). 

4 Despre lăcaș și despre ctitor, epirot și el, vezi Ștefan Andreescu, „Câteva precizări 
despre ctitoriile bucureștene ale lui Ghiorma banul”, Glasul Bisericii 23 (1964), 5-6, 
pp. 547-567; Idem, „Din relaţiile țărilor române cu Epirul: ctitoriile bucureștene ale 
lui Ghiorma din Pogoniani”, Studii și Materiale de Istorie Medie [SMIM] 24 (2006), 
pp. 101-109; Petronel Zahariuc, „Soră după Sfânta Evanghelie!. Note despre neamul 
jupânesei Caplea și despre mănăstirea Sfântul Nicolae din Bucureşti, ctitoria lui 
Ghiorma banul”, SMIM 25 (2007), pp. 69-86 [= Idem, De la Iași la Muntele Athos. Studii şi 
documente de istorie a Bisericii, laşi, 2008, pp. 125-140]. 

5 Pentru detalii, vezi (General) P. V. Năsturel, Biserica Stavropoleos din București 
după documentele din Arhivele Statului, cu planuri și vederi fotografice, București, 1906; 
Gheorghe Nedioglu, „Stavropoleos”, Buletinul Comisiei Monumentelor Istorice [BCMI) 
17 (1924), pp. 147 sq., 20 (1927), pp. 2 sq.; Răzvan Theodorescu, Biserica Stavropoleos, 


București 1967; Stavropoleos. Ortodoxie, artă, comunitate, București, 2002. 


Voievodul Nico- 
lae Mavrocordat 
și familia sa, 
tablou votiv în 
pronaosul bise- 
ricii Mănăstirii 


Stavropoleos 

înzestrat-o, a împodobit-o din belșug, cu toată cheltuiala sa, dintr-o 
mână preadarnică, vestitul Ioanichie, care este și arhiereu venerabil 
al vechii Stavropole, fiu al lui Eustatie Pogonis, din Pogoniana, din 
satul Ostaniţa. Și toate acestea le-a închinat, cu gând cucernic, smeri- 
tei [mănăstiri] a Voievozilor, numită Goura, care se află în Pogoniana, 
țara sa de obârșie.”$ 


Săpate în piatră pe 3 octombrie 1728, spusele „preacuviosului întru 
ieromonabhi și arhimandrit” nu erau deloc exagerate. Zidită în „cinstea 
și pomenirea marilor celor întru chip de foc și stăpânitori ai cetelor 
Mihail și Gavril”, ctitoria sa era o adevărată „bijuterie” ce avea să se 
arate creatoare de stil”. 


6  Așaglăsuiește o misterioasă inscripţie, astăzi dispărută, care ar data din octombrie 
1728. Vezi Nicolae Iorga, „Fundaţiunile domnilor români în Epir”, Analele Academiei 
Române (Seria II. Tom. 36) Memoriile Secţiunii Istorice 1913-1914, pp. 907-908; 
Inscripțiile medievale ale României..., pp. 410-411 (XCI - nr. 443); Vasilios A. Dimos, op. 
cit., p. 238. 

7 Gheorghe Crutzescu, Podul Mogoșoaiei. Povestea unei străzi. Prefaţă de Eugen 


Barbu. Note de Virgil Teodorescu, București, 1986, p. 75; Andrei Paleolog, Pictura 

Iniţial, chir Ioanichie ridicase un han și refăcuse un vechi paraclis. Ctitorul loani- 
Începuse apoi lucrul la un prim locaș, care în octombrie 1724 putea deja — chie împreună 
să-i primească pe credincioși. În 1728 luau sfârșit lucrările de refacere — cu frații săi, 

a edificiului. În primăvara anului 1730 se încheia munca la turlă (astăzi — tablou votiv în 
de mult dispărută, dar înlocuită cu una nouă la restaurarea din 1904), pronaosul bise- 
pentru ca, un an mai târziu, biserica - ale cărei colorit și arabescuri de _ricii Mănăstirii 
piatră îi impresionau deopotrivă pe enoriași și pe vizitatori — să fie gata. Stavropoleos 
Cât anume se va fi inspirat Ioanichie de la meșterii și zugravii care 

trudiseră la mănăstirea sa de metanie e dificil de spus; din păcate, din 

Goura cea „zidită pe o stâncă mare” nu au mai rămas decât ruinele. Cert 

este că bisericuța bucureșteană funcționa ca o punte de legătură între 

aici și acolo — 6 at ekei —, între Valahia şi Epir, între patria de obârşie 

şi cea de adopţie a fondatorului. 

Portretele votive stau mărturie acestei realităţi, fiind o oglindă fidelă 

a „apartenenţelor colective multiple” ale ctitoruluit. Astfel, în pronaos, 


exterioară din Țara Românească (secolele XVIII-XIX), București, 1984, pp. 67-68; Corina 
Popa, „Biserica Stavropoleos, monument de artă”, în Stavropoleos. Ortodoxie, artă, 
comunitate..., pp. 12, 15. 


8 Pentru concept și pentru citatul anterior, vezi excelentul studiu al Lidiei Cotovanu, 

în dreapta, sunt zugrăvite portretele domnului — „constructorul” prin 
excelență conform normelor vremii și protectorul întregii întreprinderi 
-, ale membrilor familiei sale, al mitropolitului ţării şi al marelui 
cămăraș loan. Tot în pronaos dar în stânga sunt înfățișați loanichie, 
frații săi - menționați expres ca „ajutători” — şi cei mai de seamă dintre 
donatori”. Îi vedem, aşadar, strânși laolaltă pe membrii fanarioți, 
valahi şi epiroţi ai unei rețele de patronaj de primă mână în mijlocul 
căreia încearcă să se plaseze răzbătătorul ieromonah și arhimandrit din 
Ostaniţa!, 

Închinată mănăstirii Goura - Ioanichie nu putea să nu se îngrijească de 
vechea sa familie —, noua biserică avea hramul Sfinților Arhangheli, ale 
căror minuni erau pictate pe peretele de răsărit a pridvorului. 
Amplasamentul ciclului este oarecum surprinzător. Pridvoarele epocii 
brâncoveneşti rezervaseră peretele lor dinspre răsărit Judecăţii de Apoi. 
Aceeaşi scenă figurează, de obicei, şi în pridvoarele bisericilor înălțate 
în primele decenii ale celui de-al XVIII-lea veac. Numai în mănăstirea 
ridicată de principele Nicolae Mavrocordat la Văcăreşti şi în biserica 
ridicată de boierul Iordache Creţulescu pe Podul Mogoşoaiei fusese 
preferată Apocalipsa. 

Ambii ctitori — voievodul şi marele logofăt - trecuseră prin încercări 


„Le dioce&se de Dryinoupolis et ses bienfaiteurs de Valachie et de Moldavie. Solidarites 
de famille et traits identitaires multiples (XVI*-XVII si&cles)”, în volumul editat de 
Petronel Zahariuc, Contribuţii privitoare la istoria relațiilor dintre Ţările Române și 
Bisericile răsăritene în secolele XIV-XIX, lași, 2009, pp. 219-360. 

9 Pentru detalii, vezi Gheorghe Nedioglu, „Stavropoleos”, BCMI 17 (1924), pp. 149 
sq., fig. 3 sq.; Inscripţiile medievale ale României... pp. 411 sq. (XCI-nr. 444 sq.). 

10  Eimportant de notat că biserica a continuat să funcționeze ca un loc de întâlnire 
și de refugiu pentru epiroţii/grecii/grecofonii din capitala Ţării Românești; lapidariul 
stă mărturie. Probabil aici, de pildă, în 1763, a compus mitropolitul Partenie, nepotul 
ctitorului Ioanichie, Cronica Pogonianei editată de Hariton Karanasios (op. cit.) după 
manuscrisul grec cu numărul 305 (ff. 4-7") păstrat la BAR București. 

11 Ambele au fost încheiate în 1722. Vezi Cornelia Pillat, „Quelques aspects du 
theme de l'Apocalypse dans la peinture de la Valachie du XVIIIE siecle”, Revue Roumaine 
d'Histoire de lArt [RRHA] Serie Beaux-Arts 10/402 (1973), pp. 165-204 [= Idem, 


Variaţiuni pe teme date în arta medievală românească, București, 2003, pp. 139-182]. 

grele, într-o epocă deosebit de tulbure!?. Vor fi voit ei să depună astfel 
mărturie despre cele trăite. De ce se abate însă monahul Ioanichie 
de la obiceiul locului? A urmat el poate modelul aplicat la Goura; de 
altfel, cromatica şi ornamentele din piatră ale ctitoriei sale au un 
pronunţat aer epirot!*. Sau va fi fost vorba de o problemă relativ simplă 
de spaţiu - într-un lăcaș de cult cu hramul Sfinţilor Arhangheli, era cu 
neputinţă ca minunile acestora să nu fie figurate; or, la Stavropoleos, 
locul era suficient de strâmt cât să limiteze considerabil opțiunile 
comanditarului. 

Neîndoios rămâne faptul că cele trei programe iconografice, deși 
înrudite între ele — îngerii și arhanghelii au un rol de prim plan atât 
în scenariul apocaliptic cât şi în economia Judecăţii de Apoi!“ —, diferă 
semnificativ din perspectiva mesajului. Care anume este acela transmis 
de seria minunilor voievozilor celeşti ilustrate în pridvorul bisericii lui 
Ioanichie - aceasta mi se pare a fi întrebarea. 

Pentru a putea răspunde, se impun câteva considerații de ordin general 
asupra rolului liturgic al puterilor cereşti (1) şi asupra încărcăturii 


12 Răzvan Theodorescu o plasa, de altfel, sub semnul Apocalipsei. Vezi „Histoire 
et prophetie dans Lart valaque de la premiăre moitie du XVIII si&cle”, Association 
Internationale d'Etudes du Sud-Est Europeen. Bulletin 19-23 (1993), 1-2, pp. 79-89 [= 
Idem, Roumains et balkaniques dans la civilisation Sud-Est europeenne, București, 1999, 
pp. 410-417]. 

13 Din păcate, relaţiile „artistice” dintre Epir și Ţările Române nu s-au bucurat de 
atenţia cuvenită, deşi surprize consistente se profilează la orizont. Personal, am fost 
surprins să aflu că unul dintre manuscrisele care transmit capetele despre ierarhii ale 
lui Grigore Sinaitul, cel păstrat la Mănăstirea Byliza, a circulat anterior în Epir, într-o 
zonă din care este posibil să fi provenit unii dintre zugravii Probotei (biserică în a cărei 
turlă au fost figurate cinurile angelice descrise de Pseudo-Dionisie Areopagitul). Vezi 
Antonio Rigo, Il monaco, la chiesa e la liturgia. I capitoli sulle gerarchie di Gregorio il Sinaita, 
Florența, 2005, pp. Xxix-xxX. 

14 Sugestivă, în privința rolului apocaliptic al Arhanghelul Mihail, mi se pare 
superba miniatură din Codex slavicus 6, f. 172, al Bibliotecii Naţionale din Viena. De 
certă inspirație rusească, ea îl înfățișează pe Mihail încoronat, călare, străpungând 
Satana cu sulița și trâmbițând a doua venire a lui Hristos. Vezi Andreas Fingernagel, 
Christian Gastgeber, Osterreichische Nationalbibliothek. The most beautiful Bibles, 
Taschen, 2008, p. 259. 

teologice a ciclului de miracole atribuite, îndeobşte, arhanghelilor 
Mihail şi Gavril (2). 


Sfânta rânduială 

În primul caz, concludent mi se pare decorul interiorului turlei bisericii 
Sfântului Nicolae a Mănăstirii Probota. Acolo, la zvelta ctitorie gândită 
de voievodul moldav Petru Rareș ca loc de odihnă veșnică, cel/cei care 
au conceput iconografia a/au ales să plaseze o impresionantă și insolită 
Ierarhie cerească”. 

Drept urmare, în jurul unui maiestuos Hristos în slavă se succed, pe 
trei rânduri, cele nouă cete îngerești descrise cândva de misteriosul 


Dionisie (Pseudo-) Areopagitul!S 


. Primii, aflaţi nemijlocit în jurul lui 
Dumnezeu, vin Serafimii, Heruvimii și Tronurile. Le urmează Domniile, 
Puterile și Stăpânirile, pentru ca Începătoriile, Arhanghelii și Îngerii — călă- 
uzitorii ierarhiilor omenești — să închidă ultimul cerc”. 

Înţelesul compoziției — una extrem de rară, dată fiind perfecta indivi- 


dualizare a ordinelor angelice! — se dezvăluie odată cu lectura frag- 


5 The Restoration of the Probota Monastery. 1996-2001, UNESCO, Metaneira, 
Helsinki 2001, pp. 57-59, fig. 93-99. Tereza Sinigalia, Mănăstirea Probota, București, 
2007, pp. 14, 33, 52-53, 73; il. 38-41. 

16 Corpus Dionysiacum II - Pseudo-Dionysius Areopagita, De ccelesti hierarchia. De 
ecclesiastica hierarchia. De mystica theologia. Epistulce. Herausgegeben von Giinter Heil 
und Adolf Martin Ritter, Berlin-New York 1991; Sfântul Dionisie Areopagitul, Opere 
complete și Scoliile Sfântului Maxim Mărturisitorul. Traducere, introducere, note de 
Dumitru Stăniloae. Ediţie îngrijită de Constanţa Costea, București 1996. O ediție a 
traducerii slave (integrale) de secol XIV este în pregătire; vezi Dieter Fahl, Sabine Fahl, 
„Edition des Corpus areopagiticum slavicum”, Studi Slavistici 2 (2005), pp. 35-51. 

17 Cf. Ren6 Roques, Lunivers dionysien. Structure hierarchique du monde selon le Pseudo- 
Denys, Paris, 1983. 

18 Ierarhia îngerească apare și în turla bisericii Sf. Nicolae din Popăuţi (Botoșani), dar 
cinurile nu sunt atât de bine conturate. Cf. Tereza Sinigalia, Mănăstirea Probota (loc. 
cit.); pentru biserică, vezi Idem, Carmen Solomonea, „Saint Nicholas Church. Popăuţi 
Monastery, Botoșani County”, Agiziov 7ov Evponaixov K&vrpov Kevrpov Bulavrivoov Ko 
Merapviavrivov Mvnueiwov 6 (2005), pp. 355-382. Pentru alte exemple, vezi D. . Pallas, 


„Himmelsmăchte, Erzengel und Engel”, în Reallexikon zur bzyantinischen Kunst 17 [IIl, 

mentului de text în care (pseudo-) Areopagitul definește menirea „sfințitei 
rânduieli” a ierarhiei. Scopul acesteia, ni se spune acolo, „este asemănarea 
și unirea cu Dumnezeu, pe cât e cu putință, avându-l pe El drept călăuzi- 
tor în sfânta știință și lucrare. Căci, privind neclintit spre frumusețea lui 
atotdumnezeiască, ea se face întipărită de El în părtașii ei ca în unii ce sunt 
dumnezeiești, ca în niște oglinzi atotstrăvezii și nepătate, primitoare ale 
strălucirii luminii începătoare și dumnezeiești; chipuri umplute de strălu- 
cirea dăruită, pe care o împărtășesc iarăși celor următori, potrivit rânduie- 
lilor dumnezeiești.""9 

Cu alte cuvinte, cinurile angelice care alcătuiesc alaiul Stăpânului atotpu- 
ternic preiau, amplifică și răspândesc prin întreaga ordine creată lumina 
pură a divinității. 

Reluând tema în secolul al XI-lea, monahul studit Nichita Stethatos a insis- 


1-160] (Himmelsleiter- Hispania [Anfang]...), editat de Klaus Wessel și Marcell Restle, 
Stuttgart, 1972, coll. 52-53; Marco Bussagli, Storia degli angeli. Racconto di immagini 
e di idee, Milano, 1995, pp. 286-299. Pentru recomandările (târzii) ale Erminiei, vezi 
ediția lui Athanasios Papadopoulos-Kerameus la Dionysos din Fourna apărută la Sankt 
Petersburg în 1900 (în continuare 'Epumveia), pp. 45-46 [1]. 

19 Sfântul Dionisie Areopagitul, Opere complete... p. 19 (Despre Ierarhia Cerească III, 2). 


Cetele 
îngerești, 
turla bisericii 
Mănăstirii 


Probota, 1532 


Îngeri și arhan- 
gheli, turla bise- 
ricii Mănăstirii 
Sfântul loan cel 
Nou de la Sucea- 


va, 1534 

tat asupra perfectei corespondențe dintre ierarhia cerească și cea terestră. 
Au aceeași structură și același rang, a subliniat el. Primei triade îngerești 
îi corespund apostolii, profeţii, Părinţii purtători de Dumnezeu și teolo- 
gii mistici; celei de-a doua, mărturisitorii și asceţii; ultimei, căpeteniile, 
egumenii și laicii dreptcredincioși. Chiar și după moarte, a ţinut el să adau- 
ge, sufletele sunt date în grija puterilor de sus în mod diferit, în funcție de 
hramul purtat de răposaţi pe pământ și de tagma căreia îi aparținuseră. 
Principiul ierarhic este așadar aplicat sistematic unui itinerariu duhovni- 
cesc, unei progresii spirituale a minții și sufletului spre dumnezeire?. 

În ultimii ani ai vieţii (1331/4-1346), Grigore Sinaitul a abordat la rândul 
său problema, identificând patru ierarhii — una legală, una ecleziastică/ 
simbolică, una monahală/raţională și una angelică/intelectuală —, fiecare 
cu câte trei subdiviziuni?!. Neîndoios, să vorbeşti despre puterile de sus 


20  Nicâtas Stâthatos, Opuscules et lettres. Introduction, texte critique, traduction et 
notes par Jean Darrouzăs, Paris, 1961 [Sources chrâtiennes 81], pp. 292-360. 


21 Antonio Rigo, Il monaco, la chiesa e la liturgia..., passim. 

sau despre modul lor de organizare însemna să vorbeşti despre unitate, 
ordine, măsură și armonie, nu doar în ceruri ci și pe pământ”?. 

Dacă adăugăm la aceasta faptul că Biserica este prin excelență „regatul 
lui Dumnezeu”, locul unde îngerii, slujitorii săi necondiționaţi, partici- 
pă efectiv la Sfânta Liturghie, înconjurând altarul și pe preot, unindu-și 
cântarea neîncetată de laudă cu cea a credincioșilor, atunci consistenţa 
prezenței lor în text, în imagini sau în practicile de cult devine de înțeles. 
Din pleiada de ființe mijlocitoare care leagă lumea de aici și lumea de 
dincolo, văzutul și nevăzutul, una a ajuns treptat să le eclipseze pe 
toate celelalte — „stăpânitorul întru chip de foc al cetelor”, Arhanghelul 
Mihail”5. Lui și tovarășului său Gavril, îngerul Bunei Vestiri, alege iero- 


22  Vezișistudiullui Antonio Carile despre „l'ordine divino nel cosmo e nell'Imperio”, 
în Maria Pia Baccari (ed.), Spazio e centralizzazione del potere. Atti del Convegno 'Da Roma 
alla Terza Roma”, IV, 21 aprile 1984, Roma, 1998, pp. 131-136. 

23 Pentru detalii, vezi Ovidiu Victor Olar, Împăratul înaripat. Cultul arhanghelului 


Mihail în lumea bizantină, București, 2004. 

monahul Ioanichie din Ostanița Epirului să le închine ctitoria sa și să 
le înfățișeze minunile. 

Cândva, demult, pe vremea împăraţilor bizantini Mihail al III-lea și 
Vasile I-ul, un diacon și arhivar al Marii Biserici din Constantinopol pe 
nume Pantaleon încercase să treacă în revistă aceste miracole. Echiva- 
lat cu îngerul biblic al Domnului, Mihail primise partea leului. Astfel, 
el îl împiedică pe Avraam să ridice mâna asupra lui Isaac (Fc. 22, 11-12), 
luptă cu Iacov (Ec. 32, 24-30), merge înaintea lui Moise și a evreilor în 
timpul fugii din Egipt (Iș. 14, 19), îi interzice lui Valaam să-i bleste- 
me pe izraeliți (Nm. 22, 22-35), își dispută cu diavolul trupul lui Moise 
(luda 9), i se arată lui losua Navi în fața zidurilor lerihonului și îl înso- 
ţește în campaniile sale militare (los. 5-12), îl îndeamnă pe Ghedeon să 
pornească împotriva Madianiţilor (Jd. 6, 11-12), îndreaptă spre fruntea 
lui Goliat piatra aruncată de David (1 Rg. 17, 49), ridică sabia deasupra 
capului bătrânilor judecători care încearcă să-i facă rău Susanei (Isto- 
ria Susanei 60), distruge armatele lui Senaherib și îl salvează pe rege- 
le lezechia (4 Rg. 19, 35), îi ferește pe Șadrac, Meșac și Abed-Nego de 
flăcările cuptorului lui Nabucodonosor (Dn. 3, 25), îl duce pe Avacum 
la Babilon să-l hrănească pe Daniel în groapa cu lei (Balaurul și Bel 43), 
tulbură apa scăldătoarei Vitezda (In. 5, 4), îl scoate pe sfântul Petru din 
închisoare (FA 5, 19) și îl răpește pe Apostolul Filip (FA 8, 39). 

Pe Gavril, Pantaleon îl creditase numai cu anunțarea nașterii Botezăto- 
rului și cu Buna Vestire; pe Rafail, doar cu tămăduirea ochilor bătrânu- 
lui Tobit. În schimb, el adăugase minunilor vetero- și neotestamentare 
atribuite lui Mihail, pentru prima dată într-o întreprindere similară, o 
serie de minuni istorice, de la întemeierea sanctuarului de la Anaplous 
(Sostenion) de către Constantin cel Mare și până în vremurile împăra- 
tului Mihail al III-lea. Astfel, consulul Studios este vindecat la Germia, 
iar biserica din Hone este ferită de puhoiul apelor. Avarii care asediază 
Constantinopolul - probabil în 626 - sunt făcuţi una cu pământul de 
„un om de foc”, împărtășind soarta celor 185 000 de asirieni ai regelui 


24 PG 140, coll. 580B-585D. Vezi și Bernadette Martin-Hisard, „Le culte de 
Varchange Michel dans l'Empire bzyantin (VIII-XI siecles)”, în Carlo Carletti, Giorgio 
Otranto (ed.), Culto e insediamenti micaelici nell'Italia meridionale fra tarda antichită e 
Medioevo. Atti del Convegno Internazionale Monte Sant'Angelo, 18-21 novembre 1992, Bari, 
1994, p. 368. 

Senaherib. Perșii care se pregătesc să li se alăture își pierd brusc minţile 
și se ucid între ei la Calcedon, ca altădată Madianiţii pe colina More. 
Flota arabilor care se îndreaptă în anul 673 spre capitală este scufunda- 
tă. Capetele musulmanilor care încearcă să prăvălească o stâncă peste 
sanctuarul arhanghelului din Nakoleea, în 782, sunt întoarse la spate. 
În sfârșit, piosul lumânărar Marcianus este vindecat de boală”. 
Marele înger al lui Israel — Mihail, „cel ce este ca Dumnezeu” — prote- 
jează un nou popor ales, voia Pantaleon să le spună ascultătorilor și 
cititorilor săi. Foarte numeroși, cei din urmă par să fi gustat din plin 
relatările binefacerilor și victoriilor „preamăritului arhanghel”. Cicluri 
iconografice încep să circule în paralel cu ciclurile biblice și istorice 
narative, de la Kiev la Monte Sant'Angelo și de la Pskov la Halki”$. 

Nici măcar prăbușirea Imperiului și a Orașului sub loviturile turcilor 
otomani nu poate știrbi prestigiul „arhistrategului”?. Tipuri iconogra- 
fice noi continuă să apară, precum cel al taxiarhului triumfător asupra 
Răului și călăuzitor al sufletelor spre „sânul lui Avraam”%5. Noi miracole 
dovedesc fără drept de tăgadă puterea lui și a îngerilor cărora le este 
căpetenie ca garanțţi ai ordinii divine în lume”, fiind preluate de alte și 


25  Ibid.,pp. 368-369. Versiunea latină editată de abatele J.-P. Migne nu menţionează 
nici una dintre aceste minuni. 

26 Vezi Smiljka Gabelic, Ciklus Arhandela u vizantijskoi umetnosti, Belgrad, 1991 (în 
continuare Gabelic 1991). 

27  Sugestive, din acest punct de vedere, sunt lucrările (Arhimandritu)lui Silas 
Kukiaris, Ta Găvuara-eupavioeig Tov ayyelov ka apyayyelov 6rnv Botavrivij TEZvN Tov 
Balxkaviowv, Atena 1989; Idem, Ta Găvuara-eupaviGeIg Tov AVEA KaL APyAyyElOY GT] 
perafBvlavrivij Texvn, Atena, 2006. 

28 Irini Leontakianakou, „Une creation post-byzantine: larchange Michel 
triomphant et psychopompe”, 30/PAP 33 (2009), pp. 145-158. Vezi și Eleni Th. 
Charchare, „Osservazioni sull'iconografia dellArcangelo Michele nella pittura 
postbizantina: un'icona ignota di Franghias Kavertzas”, Onoavpiouara 38 (2008), pp. 
337-348. 

29 Trimit, cutitlu de exemplu, la una dintre „Povestirile despre minuni și întâmplări 
cu tâlc, petrecute în Biserica Ortodoxă (din sudul Rusiei, Moldo-Vlahă și Grecească)” 
consemnate de Petru Movilă (Împăcarea Bisericii Ortodoxe. Traducere de Ștefan Lupan. 


Ediţie îngrijită, prefațată și adnotată de Vlad Chiriac, lași, 2002, pp. 23-24). 

alte cicluri iconografice“. O nouă relatare (41]yp01$) prezintă credin- 
cioșilor „câteva” dintre „minunile și istoriile” prea-marilor conducători 
ai oștirilor cerești Mihail și Gavril. 

Autorul ei, Damaschin Studitul ($ 1577) — un predicator grec atât de 
iubit în epocă încât a făcut să se vorbească despre o „cultură a predicii” 
în Balcani"! — hotărâse să adune într-un volum de sine stătător omilii 
în limba poporului, care să fie citite de preoţi la sărbători“. Publicată 
la Veneţia cu titlul Oyoavpog — Comoara, culegerea avea 36 de capito- 
le*5. Unul dintre ele - al optsprezecelea - era închinat puterilor cerești 
celebrate pe 8 noiembrie??. Într-un stil limpede, direct, plăcut curgător 


30 Pentru detalii, vezi Smiljka Gabelic, Vizantijski i postvizantijski ciklusi Arhanădela 
(XI-XVII vek). Pregled spomenika, Belgrad 2004 (în continuare Gabelic 2004), passim 
(consultată cu ajutorul Margaritei Kuiumdjieva, căreia îi mulțumesc și pe această cale); 
Vlad Bedros, Cicluri ale arhanghelilor în pictura din Moldova secolului al XVI-lea, Grupul 
Român pentru o Istorie Alternativă (www.patzinakia.ro), București - Cluj-Napoca, 
2006, linkul direct (în continuare Bedros 2006); Emil Dragnev, „Primul ciclu cunoscut 
al Arhanghelului Mihail din pictura murală a Moldovei medievale”, Analele Putnei 
2 (2006), 1-2, pp. 111-126; Cornelia Pillat, Pictura murală în epoca lui Matei Basarab, 
București 1980, pp. 28-29, 56-58 (fig. 25-26, 65-71) (în continuare Pillat 1980); Nano 
Chatzidakis, Elena Caterini, „H eova 7ov apyayyelov Myani ue 6O6eKa OKHVEG 
zov kvkiov 7ov orpv Kalauăra. Eva dyvooro &pyo Tov Ieopyiov Kiovria”, Aleriov 
TIS AXproriavikis Apyatoioyikis Eroipeias 26 (2005), pp. 241-261 (în continuare 
Chatzidakis-Caterini 2005). Vezi și Vasile Grecu, Cărți de pictură bisericească bizantină. 
Introducere și ediţie critică a versiunilor românești atât după redacțiunea lui Dionisie 
din Furna tradusă la 1805 de Ahimandritul Macarie cât și după alte redacțiuni mai 
vechi traduceri anonime, Cernăuţi, 1936, pp. 245-246. 

31 Gerhard Podskalsky, „Zur Predigtkultur auf dem Balkan: die bulgarischen 
“Damaskine' (16.-19. Jahrhundert)”, Kirche im Osten 33 (1990), pp. 91-102; Ostkirchliche 
Studien 40 (1994), 4, pp. 324-327. 

32 Pentru amănunte, vezi Bârje Kn6s, L'histoire de la litterature neo-grecque. La ptriode 
jusquen 1821, Stockholm-Gâteborg-Uppsala, 1962, pp. 397-398. 

33 Detalii asupra primei ediţii (1557-1558) la Evro Layton, The Sixteenth-Century 
Greek Book in Venice. Printers and Publishers for the Greek World, Veneţia, 1994, pp. 
164-167. 

34 L-am consultat în ediţia venețiană din 1791, pp. 251-277 (în continuare 


Oyoavp6ş). 

și ușor moralizator, minunile din Vechiul Testament sunt puse laolaltă 
cu cele din cel Nou, istoriile cunoscute sunt întrețesute cu unele rare- 
ori antologate în compoziţii similare, iar miracolele devenite canonice 
din timpul lui Pantaleon sunt așezate alături de altele care crescuseră 
recent în popularitate“. 

Dintre ele alege ieromonahul Ioanichie din Ostaniţa douăsprezece — 
număr cu înalt conținut simbolic, întrucât trimite la numărul aposto- 
lilor și al anotimpurilor - pentru ctitoria sa bucureșteană. În partea 
dreaptă a ușii, de la stânga la dreapta și de sus in jos, sunt înfățișate 

1) Salvarea bisericii din Hone de viitura apelor |nr. 147 în inventarul 
iconografic alăturat]*” 

2) Vindecarea consulului Studios în scăldătoarea Mănăstirii Germia 
[148]5; 

3) Hrănirea profetului Ilie în pustie [151]%; 

4) Vindecarea Anei din Constantinopol [152]; 


35 Mă gândesc, în acest ultim caz, la minunea de la Dobhiariu; vezi Georgi Gerov, „An 
Iconographical Theme from Mount Athos and Its Spread in the Bulgarian Lands: The 
Miracle of the Archangels at Docheiariou”, Cyrillomethodianum 11 (1987), pp. 215-244. 
36 Identificarea scenelor îi aparține dnei Constanţa Costea; vezi Stavropoleos. 
Ortodoxie, artă, comunitate, pp. 57-58. Pentru „damaschine” ca sursă de inspiraţie a 
ciclurilor iconografice ale Arhanghelilor, vezi Gabelic 2004, pp. 319-320, 325. 

37  Gabelic 1991, pp. 103-111 (Crucea Sf. Mihail, Dumbarton Oaks; Ruispiri; Halki; 
Suzdal; Ivanovo; Prilep; Geraki - Sf. Arhangheli; Geraki - Sf. Atanasie; Arkalohori; 
Kuneni; Arhanes; Kavalariana; Lesnovo; Matei; Sarakina; Kakodiki; Sahnoe; Kofinu; 
Prines; Kamiliana; Platanistasa); Gabelic 2004, pp. 335, 353 (sub voce) [Compoziții 
apocrife n” 18]; Bedros 2006 (Mășcătești; Humor - frescă și icoană; Moldoviţa; Neamţ 
- frescă; Suceviţa - frescă); Pillat 1980, pp. 28, 56 (fig. 65), 58 [Plăviceni]; Chatzidakis- 
Caterini 2005, pp. 254-255, fig. 12. Scena apare în Erminie ('Epumveia, p. 175). 

38  Omoavpoc, pp. 268-269. Scena este rară, fiind întâlnită doar în Catedrala 
Sfinţilor Arhangheli din Kremlinul Moscovei, într-o icoană din 1669 păstrată la Sankt 
Peterburg (Muzeul rusesc, n” 1890) și, poate, la Sahnoe şi într-o icoană de secol XVII a 
bisericii Adormirii Maicii Domnului de la Kremlin (vezi Gabelic 2004, n“ 38/17, 76/51- 
60, 85/19, 88/21). 

39  Gabelic 2004, n” 84/4, 87/10 (9), 99/9; Pillat 1980, pp. 28, 57 (fig. 71), 58 
[Plăviceni]. 


40  Onoavpoc, pp.273-274. Scena este extrem de rară. Smiljka Gabelic nu o indexează. 

5) Salvarea celor trei tineri aruncaţi în cuptorul încins [155]; 
6) Vestirea nașterii lui Samson [156]. 

În partea stângă, în aceeași ordine, sunt figurate 

1) Vindecarea călugărului Marcianus [144]%; 

2) Salvarea de la înec a copilului de la Dohiariu [145]*; 
3) Botezarea fetei păcătoase din Alexandria [149]; 

4) Călăuzirea Agarei prin deșert [150]; 

5) Împiedicarea diavolului să intre în trupul lui Moise [153]; 


6) Hrănirea profetului Daniil prin mijlocirea lui Avacum [154]. 


Să luăm aminte 
Că într-adevăr Comoara i-a fost sursă de inspiraţie o dovedește, printre 
altele, figurarea botezului miraculos al fetei cu moravuri îndoielnice 


E posibil, totuși, să fie figurată la Sahnoe sau în icoana amintită a bisericii Adormirii 
Maicii Domnului din Kremlinul Moscovei (vezi Gabelic 2004, n“ 38/17, 76/51-60). 

41  Gabelic 1991, pp. 87-88 (Monte Gargano; Suzdal; Atena - Sf. Gheorghe; Sahnoe); 
Gabelic 2004, pp. 333, 351 (sub voce) [Scene ale Vechiului Testament n” 20a]; Bedros 
2006 (Mășcătești; Humor - frescă și icoană; Moldoviţa; Suceviţa - frescă și icoană). 
Scena apare în Erminie ('Epunveia, p. 69 [113]). 

42  Gabelic2004, pp. 332, 351 (sub voce) [Scene ale Vechiului Testament n“ 14]. Scena 
apare în Erminie ('Epumveia, p. 60 [66]). 

43  Onoavpoc, pp. 269-270. Scena este rară, fiind întâlnită doar în Catedrala Sfinţilor 
Arhangheli din Kremlinul Moscovei şi în icoana din 1669 păstrată la Sankt Peterburg 
(vezi Gabelic 2004, n* 85/20, 88/25). 

44  Gabelic 1991, pp. 111-112 (Lesnovo); Gabelic 2004, pp. 335, 353 (sub voce) 
[Compoziții apocrife n“ 19]; Bedros 2006 (Moldoviţa); Pillat 1980, pp. 28, 56 (fig. 66), 
58 [Plătărești]. Scena apare în Erminie ('Epumveia, p. 175). 

45  Gabelic 2004, pp. 331, 349 (sub voce) [Scene ale Vechiului Testament n“ 5b]; 
Bedros 2006 (Neamţ). Pillat 1980, pp. 28, 57 (fig. 67), 58 [Plăviceni]. Scena apare în 
Erminie (Epumveia, p. 174 [42]). 

46  Gabelic 2004, pp. 334, 352 (sub voce) [Scene ale Noului Testament n“ 13]; Bedros 
2006 (Humor - frescă; Moldoviţa; Suceviţa - frescă și icoană); Chatzidakis-Caterini 
2005, p. 253, fig. 10. Scena apare în Erminie ('Epumveia, p. 59 [61]). 

47  Gabelic1991, pp. 88-89 (Monte Gargano; Suzdal; Prilep; Arhanes); Gabelic 2004, 
pp. 333, 351 (sub voce) [Scene ale Vechiului Testament n* 20c]; Bedros 2006 (Humor - 
icoană). Scena apare în Erminie ('Epumveia, pp. 70-71 [119]). 

latura de esta 


pridvorului bise- 


ricii Mănăstirii 


Stavropoleos 


din Alexandria“; dintre toți autorii de relatări ale faptelor demne de 
laudă ale puterilor cerești, Damaschin este singurul care consemnează 
episodul“. 

Povestea este cutremurătoare. Citez din traducerea românească trans- 
misă de manuscrisul 3324 al Academiei Române, datat 1781: 


„La Alixandriia era o fetișoară nebotezată dară bogată foarte, și săra- 
că de mumă și de tată. Dar într-una de zile, mearse într-o grădină, și 
prăumblându-se pentr-acea grădină, văzu de departe un om bla să 
să spânzure, și-l întrebă: Ce este pricina, o omule, de vei singur să te 
omori?” lar el zise: “Lasă-mă cocoană, să mă omor cu un ceas mai nain- 


48 Scena este rară, fiind întâlnită doar într-o icoană a Arhanghelilor din a doua 
jumătate a secolului al XVII-lea (restaurată în 1716) păstrată într-o colecție particulară 
din Brugg (Elveţia), în biserica Sfântului Atanasie din Voskopoje (Albania, 1745) și, 
poate, în biserica Adormirii Maicii Domnului din Piva (Muntenegru, 1605/1606). Vezi 
Gabelic 2004, n“ 79/2, 90/4, 96/3. 

49  Onoavpoc, pp. 275-276. La fel stau lucrurile şi cu minunea vindecării Anei din 
Constantinopol. Argumentul decisiv e constituit, de altfel, de faptul că toate cele 12 


minuni de la Stavropoleos apar în Opoavpoc, unele figurând doar aici. 

Vindecarea 
călugărului Mar- 


cianus [144] 


Salvarea de la 
înec a copilului 
de la Dohiariu 
[145] 


Botezarea fetei 
păcătoase din 


Alexandria [149] 


Călăuzirea Aga- 
rei prin deșert 


[150] 


Împiedicarea 
diavolului să 
intre în trupul 


lui Moise [153] 


Hrănirea profe- 
tului Daniil prin 
mijlocirea lui 


Avacum [154] 

Salvarea biseri- 
cii din Hone de 


viitura apelor 


[147] 


Vindecarea con- 
sulului Studios 
în scăldătoarea 
mănăstirii Ger- 


mia [148] 


Hrănirea 
profetului Ilie în 


pustie [151] 


Vindecarea Anei 
din Constanti- 


nopol [152]; 


Salvarea celor 
trei tineri arun- 
cați în cuptorul 


încins [155] 


Vestirea nașterii 


lui Samson [156] 

te, să nu mai trăiesc pă lume că sânt datoriu unui om năprasnic, și atâta 
îm face siclet de bani, cât îm scoate su] |fletul. Ci mai bucuros sânt să 
moriu, decât să mai trăiesc!. lar cocoanii făcându-i-să milă îl întrebă: 
“Câţi bani îi ești datoriu?' lar el îi zisă: “500 de galbeni”. Iară ia îi zise: 
Așteaptă nu te omori, ci blem cu mine la casa mea, ca să-ți dau 500 
de galbeni. Și mergi de te plăteaște, și nu-ţi pune sufletul. Iar el, dacă 
auzi așa, s-au bucurat foarte, și ducându-se cu dânsa, îi dete acei 500 
de galbeni, și să plăti săracul de datorie. Și alte multe milostenii, făcu, 
iar mai pre urmă, ajunse la o sărăcie mare, cât, neavând ce să mai facă, 
să deate curvi<i>i. Dar după puţină vreame, să bolnăvi foarte rău. Dar 
ea plângea cu amar, nu căci că era să moară, ci căci era nebotezată, și 
să ruga tuturor vecinilor, și altor creștini, ca să o botează. Ci nimeni 
nu vrea. Dar într-una de zile, i să arătă îngerul păzitoriul trupului ei, 
în chipul celui ce era să să spânzure*”, și o întrebă: “Ce ești așa tristă?” 
Iară ea îi răspunsă: Pentru căci că sânt nebotezată. Și || foarte doresc 
ca să mă fac creștină. Și nimeni nu îndrăznește să mă primească să 
mă botează, pentru mulțimea fărădelegilor meale!. Zise îngerul: “Dară 
să mă duc eu să-ți aduc oameni, să te botează. lar ea îi zisă: “Mă rog, 
du-te și <nu> zăbovi, şi îndată să dusă, și veni cu arhanghelul Mihail și 
cu Gavriil, și o luară, și o duseră la besearică, închipuindu-să sfinți<i> 
arhangheli în chipul al doi boiari, ce era într-acel oraș al Alixandricii, 
şi ziseră cătră cliricii besearicii: “Noi priimi<m> această fată curvă, ca 
să o botezi!. Deci cliricii dacă văzură pă acei doi boiari, numai îndată o 
botezară. Și iarăș o luară arhanghelii și o duse la casa ei, și să înălțară la 
ceriu, iară sufletul ei să umplu de bucurie foarte mare. lar vecinii dacă 
o văzură botezată, o întrebară: “Cine iaste nașu-tău, care te-au priimit 
de te-au botezat?” Iar ea neștiind tăcea, și nu le spunea nimica. lară 
vecinii mearseră la patriiarhul, și spuseră: “Cutare curvă zice că iaste 
botezată, dar cine iaste nașu-său || nu-l știe!. lar patriiarhul întrebă 
pă cliricii besearicii: “Voi ați botezat pre cutare curvă?” Iară ei ziseră: 
“Noi, sfinte părinte. “Dar cine iaste nașu-său, care o au botezat-o? lar 
ei spuseră: “Cutare, și cutare, boiariu'. Triimise părintele patriiarhul, și 
chiemă pă acei doi boiari, și-i întrebă: “Dumneavoastră aţi botezat pă 


50 Traducerea pasajului este foarte interesantă, deoarece Damaschin vorbește 
despre Îngerul Domnului, „păzitorul sufletului ei”, care ia înfățișarea celui ce voise să 


se sinucidă, iar nu de „îngerul păzitoriul trupului ei” (Oyoavpos, p. 275). 

cutare curvă?” lar ei să mirară, și ziseră: “Nu știm de aceasta nimic sfinte 
părinte. larăș zise patriiarhul cătră cliricii besearicii: Auziţi ce răspund 
dumnealor, iar cliricii ziseră: “Noi am văzut pă dumnealor cu dânsa în 
besearică, macar că feaţele acelor doi boiari nu era ca ale dumnealor, ci 
străluciia ca soarele!. Atuncea cunoscu patriiarhul că minune mare s-au 
făcut cu acea păcătoasă, și chiemându-o pă dânsa o întrebă: Știi vreo 
dată să fii făcut vreun bine?” lar ea nu vrea să spuie, dar apoi văzând 
sicletul spuse de acei 500 de galbeni: Am dat unui om, ce umbla să se 
spânzure, și eu || nu l-am lăsat, și alte multe milostenii am făcut!. lar 
peste noapte patriiarhul văzu videnie. Și zise: “Noi sântem arhanghelii 
Mihail și Gavriil, care am botezat pă cutare, ci o lăsați nu-i mai daţi 
supărare, că milosteniile ei au covârșit păcatele curvi<i»i, ce au făcut. Și 
botezându-se, s-au spălat de toate păcatele ei”. lar după puţină vreme, 
muri fata aceaia, și-i luară îngerii lui Dumnezeu sufletul întru împără- 


țiia ceriului.”5! 


Într-o perioadă agitată, în care taina botezului (poartă de intrare în 
comunitatea creștină vegheată atent de nași) și, mai cu seamă, impor- 
tanța nu numai a credinței (sola fide) ci și a faptelor bune în obținerea 
mântuirii încep să-i preocupe din ce în ce mai mult pe teologi, Damas- 


51 BAR ms. rom. 3324, f£. 191r-193r. Într-un studiu din 2006 [„Minunile Sfinţilor 
Arhangheli. (O predică românească de la sfârșitul secolului al XVIII-lea)”, în Texte 
uitate, texte regăsite V (Academia Română. Institutul de istorie și teorie literară „George 
Călinescu”), București, pp. 63 sq.] arătam, pornind de la o omilie din BAR ms. rom. 
4787, ff. 146r-148v, că avem de-a face cu un capitol - 207 - din Limonariu transformat 
într-o predică. Nu știam pe atunci că era vorba de o prelucrare a unui fragment din 
capitolul al 18-lea al Comorii lui Damaschin Studitul (9noavpos, pp. 275-276). BAR ms. 
rom. 2610 conţine o tâlcuire integrală a lucrării, datată 1747, din care Moses Gaster 
a publicat un Cuvânt la Buna Vestire şi un fragment despre minunea de la Dohiariu 
(Chrestomaţie română. Texte tipărite și manuscrise |sec. XVI-XIX] dialectale şi populare, cu 
o introducere, gramatică şi un glosar româno-francez, Il. Texte [1710-1830], dialectologie, 
literatură populară, glosar, Leipzig-Bucureşti 1891, pp. 38-42). Din păcate, circulația 
„damaschinelor” în spaţiul românesc nu s-a bucurat de atenţia pe care ar fi meritat-o; 
vezi totuşi Pandele Olteanu, „Damaschin Studitul și mitropolitul Varlaam al Moldovei”, 
Mitropolia Moldovei şi Sucevei 52 (1976), 3-4, pp. 211-244 (cu trimitere la studiile sale 


mai vechi pe această temă). 

Botezarea fetei 
păcătoase din 
Alexandria, 
Biserica Sf. 
Atanasie, 
Voskopoja, 1745 
[OBildarchiv 
Foto Marburg. 
Bildindex der 
Kunst und 
Architektur LAC 
10.841/28] 


chin găsește ziditoare imaginea - clasică — a desfrânatei care se mântu- 
iește și accede la sfințenie prin fapte bune, prin căinţă sinceră și prin 
har divin. 

La fel o găsește și Ioanichie ieromonahul, un secol și jumătate mai 
târziu. Alăturându-i o salvare de sanctuar - cel din Hone, amenințat 
de apele învolburate ale unui râu deturnate de necredincioși —, o bună 
vestire - a nașterii lui Samson —, trei tămăduiri — a consulului Studi- 
os, a Anei, a monahului Marcianus -—, cinci salvări de la moartea fizică 
năprasnică și o izbăvire de la damnarea veșnică a sufletului — cea a lui 
Moise —, el face în așa fel încât ciclul iconografic rezultat să le transmită 
credincioșilor un mesaj plin de speranţă. 

El ar putea fi formulat, cred, astfel: în numele lui Hristos, Judecătorul 
cel drept, puterile de sus îi apără și păzesc pe credincioși de toată strică- 
ciunea, veghind asupra trupurilor și a sufletelor lor, atât în viață cât și 
după moarte. Cei în nevoie vor găsi adăpost sub aripile lor, ca odinioară 
cei trei tineri în cuptorul încins. Cei betegi se vor întrema. Cei rătă- 
ciţi își vor afla drumul, ca odinioară Agar în deșert. Cei însetați își vor 
vedea setea astâmpărată, iar cei flămânzi își vor potoli foamea. 

Pe aici, diavolul nu poate trece, pare să spună Ioanichie, cu gândul la 
salvarea miraculoasă a bisericii din Hone și a monahului ei liturghisitor 
de năvala puhoaielor deviate de păgâni. Arhistrategul Mihail nu mai are 


MINUNILE ARHANGHELILOR DE LA STAVROPOLEOS 151 


de ce să conducă armate în luptă, ca în pictura moldovenească de secol 
XV-XVI, și nici de ce să distrugă oștiri. O splendidă frescă de pe peretele 
de sud, din dreptul traveei de vest, a bisericii Mănăstirii Stavropoleos 
îl înfățișează într-o postură triumfătoare, călcând în picioare pe Sata- 
na, un păcătos sau pe Hades, întruchipare a morții înseși“. Figurată 
la loc de cinste deasupra intrării, adunarea îngerilor (hramul ctitoriei) 
celebrează și vestește tocmai căderea trufașului Lucifer — Ewopopos — 
Steaua Dimineţii”?. Răul a fost zăgăzuit pe vecie. 

Purtat de soartă din aridul Epir până în îndepărtata Rusie, scos la 
liman în rodnica Valahie, ieromonahul din Ostaniţa vorbea în deplină 
cunoștință de cauză. Toate își au rostul lor - „în lume, nimic nu este 
întâmplător și neprevăzut”5t. Indiferent de aparenţe, mântuirea nu-i 
este refuzată nimănui. Cu o singură condiţie, destăinuită de însuși 
Arhanghelul Mihail idolatrului infam din Laodiceea îngrijorat de sănă- 
tatea fiicei sale*5. 

Trebuie să crezi și să iei aminte. 


52  lrini Leontakianakou, „Une creation post-byzantine.... 

53  'Epumveia,p.46 [2]. 

54 Așa își începe Ioanichie testamentul din 8 noiembrie 1733 (Vasilios A. Dimos, op. 
cit., pp. 229-236), cu un elogiu al „bunei rânduieli”. 

55  Frangois Nau, „Le miracle de Saint Michel ă Colosses”, Patrologia Orientalis 4 


(1907), p. 549 [265]. 


înger în trup 


crucea între laudă 
și calomnie 


despre vocația monahului-înger 


Mihail Neamţu 


Principala funcţie a cetelor îngerești este doxologia: spre deosebire de 
demoni, arhanghelii, heruvimii și serafimii îl laudă pe Dumnezeu. În 
raport cu omul de lume, virtutea monahului se exersează în tăcere. 
Fiinţa contemplativă își crește aripile și se înalță spre văzduh accep- 
tând, înainte de toate, să nu bârfească oameni sau lucruri inferioare. 
Calomnia e muniţia dracilor. A nu răspunde intrigilor, pornirilor vindi- 
cative şi batjocurei gratuite - iată vocaţia deșertului creștin în contrast 
cu zgomotul imperiului. 

Refuzul obrăzniciei și al deriziunii în fața nedreptăţii echivalează cu o 
veritabilă purtare a Crucii in persona Christi. Sfântul Atanasie cel Mare 
oferă o subtilă analiză a restaurării lui Adam prin răstignirea păcatu- 
lui. Cuvântul lui Dumnezeu s-a întrupat iar lisus Hristos a adus lumii 
vindecare. Numai un diagnostic atent poate scoate la iveală cauzele 
ascunse ale precarităţii ontologice de care suferă umanitatea. Omul nu 
este înger și, prin căderea lui Adam, a pierdut dispoziția contemplati- 
vă. Dorinţa naturală de comuniune cu Dumnezeu a fost otrăvită prin 
infatuare. Privirea aruncată spre lucrurile trupești i-a alterat ulterior 
discernământul. În răstignirea lui Hristos pe Cruce vedem atât degra- 
darea ultimă a demonilor care instigă oamenii la uciderea Fiului lui 
Dumnezeu, cât și răspunsul suveran dat calomniei prin doxologie. Pe 
Cruce, lisus s-a rugat Tatălui ceresc, a tăcut și a murit. 

Scena răstignirii Fiului ne confruntă cu perversitatea demonică a urii 

și a calomniei. Crucea! apare vertical, ca o armă spirituală capabilă să 
spulbere „fiecare amăgire a diavolilor.”? Referindu-se la efectele tauma- 


1 Pentru mai multe referinţe din Sfântul Atanasie, a se vedea Inc. 27; 29; 31; 32 (ed. 
rom. Cuvânt despre întruparea Cuvântului, în Sfântul Atanasie cel Mare, Scrieri. Partea 
Întâi, Col. Părinţi și Scriitori Bisericești [PSB] 15, traducere, introducere și note de 
Pr. Dumitru Stăniloae, EIBMBOR, București, 1987, pp. 122-123; 124-125; 126-127; 
128); și Vita Antonii 74 sq (ed. rom. Viaţa Cuviosului părintelui nostru Antonie, în Sfântul 
Atanasie cel Mare, Scrieri. Partea a doua, PSB 16, traducere, introducere și note Pr. 
Dumitru Stăniloae, EIBMBOR, București, 1988, pp. 234-235). Identificarea Crucii 
cu pătimirea răscumpărătoare a lui Hristos este o practică întâlnită în Evangheliile 
sinoptice: Mt. 10, 38; Mc. 10, 21; Lc. 14, 27. La Pavel, se găsește o implicare și mai 
profundă a Crucii în disciplina generală a vieţii creștine: „lar mie să nu-mi fie a mă 
lăuda (kovxăo0ou) decât numai în crucea Domnului nostru lisus Hristos, prin care 
lumea este răstignită pentru mine (Enoi KOGHOG EGTOVPOTUL), și eu pentru lume.” (Gal. 
6, 14). Unii comentatori au susținut că „însemnarea cu crucea era un obicei din timpul 
primului templu”, făcând trimitere la lezechiel 9, 4. Există o abundență de referinţe 
patristice la eficacitatea spirituală a semnului crucii: Tertulian, Ad uxorem 2.5 (Jaques 
Paul Migne ed., Patrologiae cursus completus, Series Latina (PL) 2, 1321); Origen, In 
Ezech. 9 (Jaques Paul Migne ed., Patrologiae cursus completus, Series Graeca (PG) 13, 
801.8-14); în Apophthegmata patrum, a se vedea Avva Ammona 8 (ed. rom. Grigorie 
Dascălu, Alba Iulia, 1990, p. 32), Avva Pimen 8 (ed. rom. Patericul sau Apoftegmele 
Părinților din pustiu, traducere, introducere și note de Cristian Bădiliță, Ed. Polirom, 
Iași, 2003, pp. 265-266 / Grigorie Dascălu, pp. 166-167) et passim. Celebrarea efectelor 
miraculoase ale crucii marchează în particular o forma mentis pre-constantiniană. Și 
începe desigur cu Eusebiu, Vita Constantini 1.28.2-3 (ed. rom. Viața lui Constantin cel 
Mare, în Eusebiu de Cezareea, Scrieri. Partea întâi, PSB 14, traducere și note de Radu 
Alexandrescu, EIBMBOR, București, 1991, p. 76): „Deci cam pe la ceasurile amiezii, 
când ziua începuse să scadă, zicea Constantin că văzuse cu ochii săi chiar pe cer, 
străjuind deasupra soarelui, semnul mărturisitor de biruinţă al unei cruci întocmite 
din lumină (6TOvpod TPONALOV EK UVTĂ POTOG) și că o dată cu ea putuse desluși un 
scris glăsuind: «Să biruiești întru aceasta» (TovTE vixa)”. Cam în aceeași perioadă Chiril 
al Ierusalimului, Cat. 13. 36 (ed. rom. Chiril al lerusalimului, Catehezele, traducere de 
pr. Dumitru Fecioru, EIBMBOR, București, 1943, pp. 216-217), elaborase o strategie 
complexă de a-și face cunoscut episcopatul în relaţie cu cinstirea Crucii, imediat după 
ce împărăteasa Elena făcuse miraculoasa descoperire a Crucii în Palestina. 


2 Atanasie, Contra gentes 1.28-29 (în Contra gentes and De incarnatione, ed. R.W. 

turgice ale Crucii, Sf. Atanasie cel Mare face aluzie și la simbolismul 
monastic. Subiectul este frecvent atins în Vita Antonii” — o lucrare hagi- 
ografică despre unul dintre marii Părinţi ai pustiei egiptene care vădeș- 


Thomson, Clarendon Press, Oxford, 1971). 

3 De-a lungul istoriei creștinismului, semnul Crucii (signaculum) a fost încărcat cu 
sensuri diferite: mai întâi era făcut în numele lui lisus Hristos (amintind de pătimirea 
Sa mântuitoare), apoi în numele Treimii; de asemenea, „la început era trasat pe fruntea 
fiecărui credincios, probabil cu un singur deget, atât în Răsăritul grec cât și în Apusul 
latin” Mai târziu, după cum atestă Petru Damaschinul (sec. XI-XII), se foloseau două 
degete de la o mână (un gest păstrat de unii vechi-calendariști din Rusia până astăzi), 
mărturisind astfel cele două firi ale lui Hristos unite într-un singur „hypostasis” (a se 
vedea Filocalia vol. V led. rom. Filocalia sfintelor nevoințe ale desăvârșirii, vol. V, traducere, 
introducere și note de Pr. Dumitru Stăniloae, Ed. Harisma, 1995] p. 189). Când au 
început să se folosească trei degete (pentru a reprezenta dogma Treimii), sensul era de 
la dreapta la stânga, numai în urma schismei dintre Roma și Constantinopol (1054) 
le-a permis celor două centre religioase să modifice această practică, din nevoia unei 


diferențieri polemice și a unei discontinuități istorice. 


Sfinţii cuvioși 
Macarie, 
Metodie, Petru 
și Onufrie, 
pronaosul bise- 
ricii Mănăstirii 


Cozia, 1391 

te un mare interes pentru demonologie.! Există numeroase episoade 
care-l arată pe marele Antonie câștigând războiul împotriva puterilor 
întunericului.5 Din punctul de vedere al Sfântului Atanasie, toate prac- 
ticile ascetice îndurate de către eremit sunt o prelungire și o persona- 
lizare a vieţii Crucii.5 Diavolii sunt alungați prin semnul Crucii și în 
numele lui Hristos. Luat în sine, obiectul de lemn al crucii n-are nicio 
putere (deci nu poate fi o amuletă). Doar prin mărturisirea lui Hristos, 
puterea Crucii e restaurată.” 

În De Incarnatione, Atanasie cel Mare vede diavolii ca pe niște „idoli”8 
care pun stăpânire peste imaginaţia noastră amestecată. Demonii incită 
la violenţă și produc efecte secundare pentru a întreține cultura morții. 
În contrast, Crucea lui Hristos ridicată în văzduh are un efect purifica- 
tor. Întreg cosmosul poluat de prezența nevăzută a demonilor e curățat 
prin înălțarea lui Hristos pe Cruce.? Atanasie face aici aluzie la doctrina 
paulină (Ef. 6, 12) despre „duhurile răutăţii care sunt în văzduhuri (Tă 
TVEVUOTIKĂ Tîlg novnpiac Ev Toic Enovpavioic)”. Unii cititori moderni 
vor vedea în acest limbaj o simplă perspectivă mitologică asupra lumii, 
definitiv dezvrăjită prin revoluţia cosmologică din secolul XVII. Este 
adevărat: de la Filon Alexandrinul (20 î. Hr. — 50 d. Hr.) până la Plutarh 
(46-127 d. Hr.), comentatorii lumii elenistice socot aproape la unison 
că aerul reprezintă habitatul natural al demonilor. În tradiția creștină, 
au existat numeroși comentatori care au vorbit despre „materialitatea 
subțire” a diavolilor - fapt care le permite să plutească deasupra pămân- 
tului, vânând sufletele celor care se ridică la cerurile superioare. 


4 David Brakke a sugerat existenţa unei legături între demonologia lui Origen și cea 
însușită de Antonie. 

5 Instructions of Theodore 3.44 (ed. Veilleux, în Pachomian Koinonia, vol. III, Cistercian 
Publications, 1982, p. 118) vorbește despre „războiul Crucii”. 

6  V.Anton.13 (ed. Stăniloae, pp. 200-201). 

7 Unele Evanghelii apocrife (cum este Evanghelia după Toma) au tendința să 
diminueze rolul Crucii în biografia lui lisus. Aceasta este unul dintre motivele pentru 
care Biserica primară le-a înlăturat din procesul de formare a canonului scriptural. 
Pentru excepţia valentiniană, a se vedea The Gospel of Truth 18.22-32 la J. M. Robinson, 
The Nag Hammadi Library in English, 2nd edition, Harper Collins, 1988. 

8 Atanasie, inc. 1 (ed. Stăniloae, p. 89). 

9 Atanasie, inc. 25 (ed. Stăniloae, pp. 120-121) și V. Anton. 21 (ed. Stăniloae, p. 206). 

Sfântul Antonie 
cel Mare, pro- 
naosul bisericii 
Mănăstirii Co- 


zia, 1391 


Interpretând Crucea ca un instrument „ecologic” de restaurare a clari- 
tății văzduhului și de alungare a diavolilor, Sf. Atanasie vorbește cu 
egală forță și relevanţă fiecărei generaţii de creștini. În ce fel? Biruința 
Crucii este un act concret, verificabil, prin etica non-retalierii pe care 
monahul (sau creștinii) o aplică în fața agresiunii fizice și verbale. Noul 
Testament ne lasă să identificăm mașinaţiunile diavolești în spatele 
tratamentului inuman pe care soldaţii romani l-au aplicat lui Hristos. 
Gândul diabolic plăsmuiește trădarea lui Iuda, tot la fel cum gândul 
deznădejdii îl încearcă pe anahoretul Antonie în pustiu. În faţa ispitelor 
aparent insuportabile ale puterilor vrăjmașe, Sf. Antonie ne reaminteș- 
te că „împărăţia cerurilor” se ia „prin străduință” (Mt. 11, 12). 

Una dintre cele mai vizibile și cele mai răspândite semne ale prezenței 
demonice este violența de limbaj vizibilă în hulă și ocară. Crucea! ne 


10 Despre dimensiunea cosmică a Crucii, a se vedea Irineu de Lyon, Demonstratio 

înfățișează ciocnirea dintre două tipuri de discurs. Retorica demoniacă 
dă naștere unei atmosfere greu respirabile. Denunţul e limba maternă 
a diavolilor. În contrast cu sudalma soldaţilor și disprețul fățiș al unuia 
dintre tâlhari, Domnul Hristos alege tăcerea. În fața blestemului, Fiul 
lui Dumnezeu se roagă. Dracii înșală!! și dau naștere judecăților părel- 
nice. Imaginile astfel plăsmuite agită sufletul și cheamă la uzurparea 
dreptăţii. Nevoia de-a pedepsi un ţap ispășitor obnubilează discernă- 
mântul și rațiunea. Demonii nu sunt întotdeauna făţiși în lucrare și 
se ascund în spatele altor agenţi ai distrugerii. În faţa acestui concert 
malefic, Hristos apare victorios. În ce fel? 

Mai întâi, cuvintele sale dezvăluie lașitatea falșilor profeţi, gata să 


apostolica 34, în St. Irenaeus, The Demonstration of the Apostolic Preaching, ed. A. 
Robinson, SPCK, Macmillan, 1920, pp. 100-101. Pentru universalitatea prezenței lui 
Dumnezeu semnificată de Cruce, a se vedea Grigorie de Nyssa, De tridui inter mortem et 
resurrectionem Domini nostri Jesu Christi spatio, edit. E. Gebhardt, Gregorii Nysseni opera, 
Vol. 9.1, Leiden, Brill, 1967, pp. 300.8-301.1.), în special acest fragment: „El [Apostolul 
Pavel în FA 9, 18] a văzut că această formă, împărțită în patru planuri/direcţii din 
intersectarea lor centrală, simbolizând puterea și purtarea de grijă a celui închipuit 
pe ea, pătrunde toate lucrurile. Pentru acest motiv, el numește fiecare direcţie/plan/ 
dimensiune cu un titlu diferit, numindu-le «adâncime» partea de la mijloc în jos, 
«înălțime» partea de sus, iar «lărgimea» și «lungimea» părțile care pornesc din centru 
într-o parte și în alta, ca și cum ar numi o parte «lărgimea» iar cealaltă «lungimea». Prin 
aceasta vrea să indice, după părerea mea, ceea ce spune, că nici o existenţă nu e lipsită 
de stăpânirea Fiinţei Divine, din ceea ce este sus în cer, jos sub pământ, ce se întinde 
în toate direcţiile până la marginea întregii lumi existente. Prin «înălțime» el numește 
cele de sus, prin «adâncime» cele ce sunt sub pământ, iar prin «lărgime» și «lungime» 
dimensiunile care pornesc din mijloc ce sunt ţinute strâns de puterea care stăpânește 
universul.” A se vedea de asemenea Grigorie de Nyssa, or. cat. 32 (ed. rom. Marele cuvânt 
catehetic sau despre învățământul religios în Grigorie de Nyssa, Scrieri. Partea a doua, PSB 
30, traducere Pr. Teodor Bodogae, pp. 329-332. La Maxim Mărturisitorul, în cap. theol. 
67 (ed. rom. Capete teologice, în Filocalia, vol. II, traducere Pr. Dumitru Stăniloae, p. 182) 
găsim această reflecţie: „Toate cele văzute (fenomenele) se cer după cruce, adică după 
deprinderea de-a stăvili afecțiunea față de ele a celor ce sunt duși prin simțuri spre ele. 
Iar cele inteligibile (numenale) toate au trebuință de mormânt, adică de nemișcarea 
totală a celor ce sunt purtaţi spre ele de minte.” 


11 Atanasie, inc. 55 (ed. Stăniloae, pp. 152-153). 

comită crima prin serviciul „mercenarilor” (î.e., soldaţii romani). Biru- 
ința lui Hristos nu are conotaţii mundane. Nu prin răzbunare, ci prin 
asumarea nudităţii și îmbrăcând veșmintele sărăciei, Fiul lui Dumnezeu 
e răstignit împreună cu tâlharii la marginea cetăţii. El se mărturiseș- 
te Tatălui și nu caută să dea răspuns la denunțurile inamicilor. După 
cum spune Sf. Atanasie, „El a răbdat ocara noastră de la oameni (nap' 
&voponov 5Bprw), ca noi să moștenim nestricăciunea (ăp0apoiav).” În 
pofida durerii fizice cumplite și dincolo de abandonul aparent al Tată- 
lui, Hristos „n-a fost vătămat întru nimic (EPidnrero uv yăp uvToG 
0v5£v)."!* Această afirmaţie nu pune la îndoială veracitatea suferinţei 
lui Hristos la răstignire; mai degrabă presupune că El a trecut peste 
această suferinţă cu supremă demnitate. Fără să fie cu nimic vinovat, 
EI s-a făcut pe Sine „blestem (kor&po)” (Gal. 3, 13) în locul poporului 
său defăimat. 


12 Atanasie, inc. 24 (ed. Stăniloae, p. 119): „De aceea nu i-a venit moartea trupului 
de la Sine, ci din uneltire (85 emPoviiig), ca chiar moartea pricinuită Lui de alții să 
o desființeze.” Aceeași idee o dezvoltă Grigorie de Nyssa, or. cat. 26 (ed. Bodogae, pp. 
322-324). 

13 Atanasie, inc. 54 (ed. Stăniloae, p. 151). 


Sfinţii cuvioși 


Eutihie, Maxim 
Mărturisitorul, 
Ilarion, Petru 
Athonitul și 
alţi doi eremiţi, 
naosul bisericii 
bolniţei Mănăs- 
tirii Bistrița, 


1522 

În fața multiplelor acuzaţii, lisus tace. Neprihănit fiind, Fiul lui Dumne- 
zeu refuză contra-atacul. Tăcerea hristică recapitulează, într-un anumit 
sens, toată muțenia milioanelor de oameni persecutați pe nedrept de 
ideologiile tiranice ale lumii. Fiul lui Dumnezeu interiorizează condiția 
victimei inocente. Asumarea naturii umane de către Cuvântul increat 
capătă concretețe. Nu există om a cărui nefericită soartă să fie străină 
de Hristos. Prin Cruce, întruparea umple cu har toate colțurile univer- 
sului văzut și nevăzut.!* Luând carnea omenească și intrând în genealo- 
gia istorică a unui popor de mici dimensiuni, Hristos și-a arătat smere- 
nia: „pe oamenii cei ce pătimeau i-a atras și îi ridică întru nepătimirea 
Sa."15 Crucea este punctul terminus al chenozei divine. Deșertarea de 
sine atinge ultimul prag. În loc să răspundă călăilor și torționarilor, Fiul 
rostește un psalm. Discursul înveninat devine irelevant. Diavolii, pe 
cale de consecință, sunt ridiculizați. Crucea răstoarnă condiția omului 
căzut, iar prăpastia dintre om și Dumnezeu e anulată. 

În chip îngeresc, Fiul rostește o doxologie. Demonii îi cer apostazia sub 
povara calomniei umane. Pe Cruce, însă, Hristos înalță cereri către 
Tatăl și încă mijlocește pentru păcatele oamenilor. El recunoaște dupli- 
citatea „celor care grăiesc pace către aproapele lor, dar cele rele sunt în 
inimile lor” (Ps. 27, 4). Hristos devine „ocara oamenilor și defăimarea 
poporului”. În rugăciunea către Tatăl, Fiul se mărturisește astfel: „m-au 
batjocorit, grăit-au cu buzele, clătinat-au capul”. Violenţa fizică este, de 
asemenea, comparată cu împunsătura taurului și răcnetul de leu (Ps. 
21, 12-13). Cu toate acestea, Hristos rezistă logicii retribuţiei.!€ El nu 
întoarce aceeași monedă celor care îl blestemă și nici nu se răzbună pe 
ei. Crucea devine emblema rezistenţei binelui în fața răului - a culturii 
vieţii în fața nihilismului de orice speţă. 

A rezista oricărei momeli vindicative crește imunitatea creștinului față 
de ispitele drăcești. Refuzând retalierea, ispititorul își pierde din putere. 
În acest fel a văzut Sf. Pavel biruința lui Hristos, Cel care, „dezbrăcând 
de putere începătoriile și stăpâniile, le-a dat de ocară în văzul tuturor, 


14 Irineu, adv. haer. 2.22.4. (Sancti Irenaei episcopi Lugdunensis libri quinque 
adversus haereses, vol. 1, ed. W. W. Harvey, Cambridge University Press, Cambridge, 
1857). 

15 Atanasie, inc. 54 (ed. Stăniloae, p. 151). 


16 Un ecoula această rugăciune se găsește în FA 7, 60. 

biruind asupra lor prin cruce” (Col. 2, 15). Singurul său răspuns a fost 
unul îngeresc: rugăciunea de mulțumire adresată Tatălui.!” Tăcerea 
subsecventă anticipează biruința adevărului asupra falsității și a vieţii 
asupra morții. Imitând această tăcere divină, Antonie cel Mare poate 
practica smerenia. Împotriva cacofoniei demonice,'* Antonie aduce 
psalmodierea îngerilor.!* Tăcerea cultivă interioritatea, dar amenajează 
spaţiul ascultării și al întâlnirii cu celălalt. Alți mari Părinţi ai deșer- 
tului încuviințează că „dacă-l smintim pe frate, păcătuim împotriva lui 
»20 


Hristos. 
Dacă orașul este locul furiei și al agitaţiei, deșertul Sfântului Antonie 


17 Avva lerax (ed. Grigorie Dascălu, pp. 112-113): „Un frate a întrebat pe avva lerax, 
zicând: spune-mi un cuvânt, ca să mă mântuiesc. I-a zis bătrânul: șezi în chilia ta și 
de îţi este foame, mănâncă iar de îţi este sete, bea și nu vorbi de rău pe cineva și te 
mântuiești.” Avva Macarie cel Mare 20 (ed. Grigorie Dascălu, p. 134): „De s-a făcut 
întru tine defăimarea ca laudă și sărăcia ca bogăție și lipsa ca îndestulare, nu vei muri.” 
18  V. Anton. 9 (ed. Stăniloae, p. 198). 

19 Pahomie, Instructions 1.22 (ed. Veilleux, în Pachomian Koinonia, Cistercian 
Publications, p. 21): „Nu blestema chipul lui Dumnezeu.” 


20 Antonie 9/11 (ed. Bădiliță, p. 44/ed. Grigorie Dascălu, p. 9) 


Sf. Pahomie 

cu îngerul și 
Sfinţii cuvioși 
Pavel Tebeul și 
Petru Athonitul, 
pronaosul bise- 
ricii Mănăstirii 


Snagov, 1563 

îi rezervă privilegiul serenității. În pofida unei vârste înaintate, chipul 
sfântului radia de bucurie, emanând o putere carismatică încât atră- 
gea mulțimile în jurul său.?! Îngerul-monah Antonie urmează drumul 
Crucii și inversează logica triumfalismului politic. Părăsind lumea și 
imitându-L pe Hristos, Antonie sfidează furtuna puterilor vrăjmașe. 
Ascetismul include, pe lângă alte forme de înfrânare, refuzul vorbi- 
rii malițioase. Aparent „ieftinătate” (evrseio) a morţii lui Hristos”? 
se transformă într-o devoalare a slăbiciunii demonilor. Chenoza și 
mustrarea de sine nu sunt o înjosire, ci o biruință bărbătească asupra 
tentaţiei narcisice a vechiului Adam.” 


Excurs și epilog 

Pedagogia limbajului monastic e cu atât mai importantă cu cât ideologi- 
ile totalitare ale modernităţii ne-au demonstrat, în chip brutal, demo- 
nica perversitate a limbajului urii. Revoluții de proporţii planetare s-au 
născut plecând de la ura de clasă sau ura de rasă. Registrul doxologic 
(adică funcția angelică a laudei) a fost secularizat prin „omagiile“ aduse 
liderilor supremi. Zeci de mii de preoţi și monahi au fost condamnați 
la marginalizare, întemniţare, izolare sau moarte. Decenii la rândul, 
în Europa și Asia, în Africa sau America Latină, frica și minciuna au 
tronat în locul libertății. Ideologia egalitară a comunismului, bunăoară, 
a căutat să canalizeze afectele negative ale urii și invidiei. S-a născut 
o societatea claustrofobă, bazată pe controlul funcţiilor animalice ale 
omului. Resentimentul față de aristocrație, preoţie, burghezie sau țăra- 
nii înstăriți s-a putut propaga prin efectul bulgărelui de zăpadă. Revo- 
luţii culturale succesive au reușit să înlocuiască respectul și civilitatea 


21  V.Anton.69 (ed. Stăniloae, p. 233). 

22 Aceasta însumează critica monastică a formelor false de asociere civică constituite 
din critica infatuată și calomnia nejustificată împotriva aproapelui nostru. Părăsind 
satul în care s-a născut, Antonie scrie un protest împotriva regimului inautentic de 
socializare (hrănit prin cântece zgomotoase și zvonuri). 

23  Paladie, Hist. laus. 18 (ed. rom. Paladie, Istoria lausiacă, traducere de Pr. Dumitru 
Stăniloae, EIBMBOR, București, 1993, p. 49) înregistrează un monolog de-al avvei 
Macarie cel Mare: „Ce vrei, bătrâne rău? lată, te-ai uns și cu untdelemn și ai gustat și 


vin. Ce mai vrei, bătrâne rău?” 

cu limbajul denigrator. Patologia denunțului și plăcerea învrăjbirii 
au putut masca intenţiile tiranice ale noilor regimuri totalitare, de la 
Moscova și Beijing până la București, Havana și Tirana. Așa au apărut 
filajul, șicanele, turnătoria. 

Manifestul primilor monahi creștini rămâne actual tocmai plecând de 
la funcţia terapeutică a doxologiei. Pustia Egiptului s-a constituit prin- 
tr-o recunoaștere spontană a diferențelor dintre oameni și comunități. 
În plus, cultul sfinților — atât de caracteristic pentru creștinismul apos- 
tolic — pleacă de la acceptarea ierarhiilor cerești: nu doar îngerii diferă, 
ci și cetele drepţilor. Unii au înmulţit doi, alții patru talanţi. Privind la 
bogăţia de daruri a celor desăvârșiți, neofitul se îmbogățește. Bucuria și 
dragostea îi cuceresc inima, în locul invidiei calculate. Cenzura geloziei 
conduce la explozia admiraţiei. În lumea monahilor, iubirea exprima- 
tă prin cuvinte își recuză orice sentimentalism. Monahul strangulează 
gândul judecății răutăcioase pentru a păstra distanța binevoitoare a 
respectului. Imitarea îngereștilor cete presupune o dureroasă renunța- 
re, prin Cruce, la etica vechiului Adam. 

lată lecţia cea mai importantă pentru o lume rănită de voluptatea 
bârfei și mojiciei imunde. Acolo unde sabotajul găunos și contestaţia 
vehementă domină relaţiile umane, nevoia terapiei prin doxologie este 
chiar evidentă. Dacă lumea modernă asumă uneori paricidul în virtutea 
„progresului”, lumea creștinismului antic gândește altfel raportul între 
filialitate și autoritatea paternă. Prețuirea mirată și bucuria descope- 
ririi reciproce întrețin relația dintre ucenic și maestru. Egalitarismul 
revoluționar, dimpotrivă, e obraznic și impetuos. Întrebările mor și 
crește buruiana perfidiei și a disprețului. 

Prin Cruce, însă, limbajul uman se poate transforma într-un sol fertil 
pentru Cuvântul lui Dumnezeu. Deșertul ajunge să fie, astfel, o oază 
roditoare. Exorcizând puterile răului, vizibile în discursul defăimării, 
Crucea face posibilă celebrarea comuniunii de iubire. 


